
DESCRIPTIO 


MONSTRORUM  NONNULLORUM 
ANATOMICO -PHYSIOLOGICA. 

§•  I. 

IVIonstrorum  perscrutationem  atque  descriptionem  non  tantum  propter  insolitum,  quod 
praebent,  spectaculum,  sed  etiam  propter  utilitatem,  quam  scientiae  afferunt,  mini- 
me esse  negligendam,  nostris  diebus  vix  probandum  videtur.  Hinc  non  tantum, 
virorum,  in  re  anatomica  principum,  Hcdleri  et  Sdmmerrtngii  exemplum  secutus, 
in  anatomiae  pathologicae  systemate,  a me  edito,  praecipue  in  hanc  gravissimam 
hujus  scientiae  partem  attentus  fui,  sed  capita  ipsius  nonnulla  propriis  opusculis  il- 
lustrare studui.  Nec  inutile  duxi  servare,  quantum  fieri  posset,  omnia,  plus  mi- 
nusve  a fabrica  normali  recedentia,  ut  leges  a deformationibus  congenitis  derivandae 
sic  magis  magisque  confirmentur,  quamvis,  quomodo  fiant,  rarissime  omnino  in  aprico 
positum  sit.  Neque  hoc,  ut  partium  hoc  vel  illo  modo  abnormium  cognitio  scientiae 
prosit,  requiri,  jam  inde  patet,  quod,  si  hoc  dederimus,  normalium  partium  con- 
servatio eodem  jure  rejicienda  esset.  Yel  anum  perspicere  puto,  utilitatem  augeri 
cognitis  momentis  omnibus,  ad  productum  aliquod  abnorme  pertinentibus,  hinc  au- 
tem qui  efficere  studet,  omnia,  quorum  historia  aut  omnino  non,  aut  minus  per- 
fecte nota  est,  inutilia  atque  conservatione  indigna  esse  habenda,  vix,  non  me  solo 

judice,  ingenii  valde  acuti  documentum  praebuerit  Nec  in  vitia  tantum  congenita 
haec  observatio  cadit.  Per  se  enim  patet,  vel  plane  incognita  historia  morbi,  ta- 
men summa  utilitate  parari  posse  praeparata  anatomico -pathologica  ad  illustrandos 
varios  status  morbosos.  Equidem  saltem  nescio,  quin  inflammationis  historia,  qua- 
tenus praeparatis  fieri  potest,  optime  illustretur  objectis  bene  et  apte  selectis  atque 
dispositis,  quamvis  historia  morbi  adsit  omnino  nulla.  Num,  si  herniam  in  cada- 
vere invenerim,  casum  haud  servem,  quia,  quomodo  nata  sit,  nescio?  Nonne,  quam- 
vis deficiente  hoc  momento,  relationes  partium  omnium,  ad  cognitionem  morbi  at- 
que, si  requisita  fuerit,  operationis,  anatomicus  exhibere  potest?  Quae  de  inutilitate 
praeparatorum  anatomico-pathologicorum , historia  morbi  destitutorum  gaudentis  ple- 
beculae auribus  offerri  solent,  nostrae  saltem  non  conveniunt  aetati,  qua,  institutis 
per  tot  jam  secula  sectionibus  in  universum  neminem  fugiunt,  quae  durante  vita 
statum  quendam  morbosum,  in  cadavere  repertum , antecessere.  Sed  taedet  ulterius 
inhaerere  rebus  tam  planis  et  ad  argumentum  revertor. 

In  opusculo  hoc  primo  descriptiones  monstrorum  nonnullorum,  dein  corollaria 
plus  minusve  universa,  ad  monstrorum  historiam  in  universum  pertinentia  exponam. 
Praecipue  acephala,  quae  vocantur,  spuria,  s.  hemicephala,  s.  microcephala , s.  ascy- 
pha  etc.  prinro  loco  adumbrabo,  cum  hoc  vitium  in  majore  monstrorum  hic  exhibi- 
torum numero  cum  aliis  uniatur,  nec,  praecipue  eo  tempore,  quo  opusculum  conscribere 
coepi,  monographia  hujus  vitii  adfuerit.  Quamvis  enim  copia  casuum  singulorum 
abundet,  et  acephala  vera  et  ab  aliis  et  a me  ipso  haud  una  vice  in  universum 
fuerit  tractata,  de  acephalia  tamen  spuria  ex  professo,  ut  dicunt,  non  nisi  b.  Sun- 
dif ortus1)  et  Geoffroijus 2)  egerunt.  Varias  autem  ob  rationes  et  post  hoscc  claro- 
rum virorum  labores  nostrum  haud  inutilem  fore  spero. 

Adjeci  praeterea  descriptiones  monstrorum  nonnullorum  aliorum , varias  ob  cau- 
sas memorabilium,  et  partem  primam,  descriptivam , secundum  objectorum  naturam 
in  tria  capita  divisi. 


1)  Descriptio  infantis  cerebro  destituti.  Lugd.  Batav.  1784. 

2)  Mcmoircs  sur  plusicurs  deformations  du  crunc  dc  1’hoimuc,  suivi  d’un  essai  de  classification  des 
monstres  acephales.  In  Mcm.  du  Muscum  d’lnst.  nat.  Toiu.  IX.  Fcrc  idem  in  ejus  Philosopliic  anato- 
mique.  Paris  1S22.  T.  II. 

PARS  PRIMA  HISTORICA. 

I. 

Monstra  Jiemic ephala. 

§•  2. 

lam  in  primo  anatomiae  meae  pathologicae  volumine  3)  cum  fabricae  duodecim 
monstrorum  hujus  ordinis  dederim  descriptionem,  id  tantum  initio  hujus  sectionis 
moneo,  jam  describenda  neque  ad  haec  neque  ad  illa  pertinere,  quae  paucis  abhinc 
annis  in  observationibus  meis  4)  exhibui,  sed  plane  nova  esse,  partim  ab  amicis  et 
fautoribus,  re,  non  verbis  inanibus  coepta  probantibus,  dono  data,  partim,  ut  fieri 
solet,  pretio  haud  modico  coemta, 

§.  3. 

I.  Foetus  primus,  femininus,  maturus,  et  facie  externa  et  organorum  interno- 
rum fabrica  longe  minus  reliquis  a solita  forma  recedit. 

In  capitis  vertice  plaga  quadrangula,  cute  haud  tecta,  octodecim  lineas  longa,  in 
medio,  ubi  latissima  est,  quatuordecim  lata,  occurrit.  Expletur  exacte  massa  molli, 
spongiosa,  membrana  laevi  arcte  tecta,  quatuor  ad  sex  lineas  alta  in  cutem  circum- 
dantem continuo  transeunte,  sulco  tantum  haud  profimdo  ab  eadem  discreta.  Quam- 
vis cavo  nullo  instruatur,  pro  cerebro  habenda  videtur,  ob  situm  et  unionem  cum 
medulla  spinali  in  prima  colli  vertebra  incipiente.  Crines,  ad  duos  pollices  longi 
hanc  partem  undique  circumdant  ad  latera  et  retrorsum  in  ordine,  pollicem  latitu- 
dine superante,  antrorsum  parcissimi.  Frons  plana,  horizontalis,  pollicem  dimi- 
dium haud  superans.  Cutis  ipsius  supra  orbitam  utramque  in  tuber  magnum  pal- 
pebrae superiori,  itidem  oedematosae  continuatum,  elevatur,  ut  inter  utrumque  gla- 
bella deprimatur.  Oculi  protuberantes  nonnihil  sursum  vertuntur.  Nasus  fere  hori- 
zontalis, valde  simus.  Os  nonnihil  hians,  lingua  haud  porrecta.  Collum  sueto  vix 
brevius,  aures  normales,  ab  humeri  extremo  superiore  solito  modo  distantes. 


3)  Handbuch  der  pathol.  Anatomie.  Bd.  1.  1812.  p.  195.  seqq. 

4)  Aaatomisch-physiologische  Beobachtungen  und  Untersuchungen.  1822.  N.  IIL  S.  79. 

Ossa  capitis,  quod  tabula  prima  fig.  1.  2.  3.  4.  delincatum  exhibui,  fere 
omnia  plus  minus  ve  a sucto  typo  abludunt  et  quoad  magnitudinem  ct  quoad  fa- 
bricam. 

Hoc  praecipue  ad  cranii  ossa  spectat.  Inter  haec  ossis  basilaris  pars  occipitalis 
solito  minus  a norma  recedit,  annui um  vertebralem  formans. 

Pars  basilaris  s.  corpus,  octo  lineas  longa,  triangularis,  fine  superiore  duas, 
versus  inferiorem  fere  novem  lineas  lata,  cum  normalis  in  illa  regione  quatuor,  ubi 
latissima  est,  vix  sex  lineas  aequet,  omnino  recta  et  perpendicularis  descendit. 

Partes  condyloideae  solito  breviores  sunt,  nonnisi  septem  lineas  aequantes,  cum 
in  capite  bene  formato  longitudo  earum  ad  decem  accedat.  Ilinc  latitudo  longitu- 
dinem hic  aequat,  at  forma  peccat  solito  minus  oblonga.  Margo  quoque  internus 
nimis  excavatus  est.  Situs  et  directio  normalis  est,  nisi  quod  solito  nonnihil  mi- 
nus convergant,  marginum  internorum  extremis  posterioribus  solito  duplo  magis  ab 
invicem  remotis. 

Maxime  squama  a nonna  recedit.  Vitium,  quod  reliquis  magis  primo  intuitu 
oculos  ferit,  ipsius  brevitas  quoad  altitudinem  est.  Squama  enim  ossis  occipitis  nor- 
malis ad  minimum  duos  pollices  metiente,  hic  maxima  altitudo  decem  lineas  haud 
excedit.  Solito  contra  nonnihil  latior  est. 

Dein  directio  abnormis  est.  Ilaud  leniter  retrorsum,  sed  ad  perpendiculum  ad- 
scendit,  dimidio  superiore  etiam  nonnihil  antrorsum  flexo.  Hinc  angulo  recto  cum 
partibus  jugularibus  jungitur. 

In  medio  depressa  est,  ad  latera  nonnihil  elevata,  in  universum  plana,  haud 
convexa,  ex  quo  aucta  ipsius  longitudo  pendere  videtur. 

Dimidium  superius  ad  longitudinem  in  linea  mediana  fissum  est.  Fissura,  in 
parte  superiore  ossiculo  introrsum  expleta,  in  extremo  inferiore  foramine  notabili 
finitur. 

Marginis  superioris  partes  laterales  convexae,  media  concava  est. 

Ex  descriptis  mira  hujus  ossis  forma  patet.  Solito  longe  minus,  praesertim  de- 
pressius est  et  annulum  satis  angustum  format.  Hinc,  cum  distantia  inter  corpus  os- 
sis occipitalis,  marginem  superiorem  squamaeque  apicem  fere  tres  pollices  aequet, 
hic  marginis  squamae  medium  a corporis  extremo  superiore  nonnisi  sex  lineis  remo- 
tum est.  Hoc  non  tantum  a brevitate,  sed  maxime  a directione  hujus  partis  pendet, 


in  osse  enim  occipitali  normali  punctum,  margini  nostri  superiori  respondens,  viginti 
una  lineis  a margine  superiore  corporis  distat. 

Hinc  foramen  quoque  occipitale  a solita  forma  recedit  et  parvitate  et  figura  ni- 
mis rotunda.  In  osse  normali  longitudo  novem,  maxima  latitudo  sex,  in  nostro 
longitudo  nonnisi  quinque , latitudo  autem  septem  lineas  habet. 

Ex  omnibus  patet,  analogiam  inter  os  occipitale  atque  vertebram  hic  solito  longe 
magis  ©lucere,  squamae  brevitate  atque  eum  corpore  parallelismo  ad  agnoscendam  hanc 
similitudinem  plurimum  faciente. 

Notandum  quoque,  partes  condyloideas  dimidio  externo  majore  omnino  jam  cum 
squama,  hanc  magna  ex  parte  cum  parte  ossis  temporum  mastoidea  in  unum  os  con- 
crevisse. 

Et  pars  sphenoidea  multifariam  aberrat. 

In  universum  nimis  longa  et  alta,  contra  quoad  diametrum  transversam  brevior 
est.  Longitudine  cum  normali  fere  convenit,  latitudo  autem  normalis  maxima  cum 
ad  viginti  octo  lineas  accedat,  hic  nonnisi  octodecim  metitur. 

IIoc  praecipue  ab  alae  magnae  maligna  evolutione  pendet.  Haec  crassissima  est, 
ut,  cum  crassitudo  ossis  normalis  unam  lineam  vix  superet,  hic  quatuor  habeat. 
Forma  triquetra,  summa  latitudine  a foramine  rotundo  ad  marginem  externum  non- 
nisi quatuor  lineas  metiente,  in  statu  normali  fere  pollicari.  Facies  omnes  hinc  ne- 
cessario solito  multo  minores.  Cerebralis  reliquis  magis  a sueta  fabrica  remota  in 
duas,  angulo  recto  unitas  divisa.  Ilarum  interna,  longe  minus  concava,  adseendit, 
superior,  convexa,  descendit,  nihil  ad  cranii  cavitatem  formandam  conferens,  super- 
posita ipsi  ossis  frontis  parte  externa. 

Foramen  rotundum  et  ovale  solito  majora  et  latiora,  sed  breviora. 

Alae  minores  breviores,  crassiores,  praecipue  autem  directione  aberrantes,  nec 
extrorsum  conversae,  sed  parallelae,  recta  antr orsum  excurrentes,  ut  vix  linea  distent. 
Abnormi  hac  directione  efficitur  plenarius  fissurae  spheno-sphenoideae  defectus,  clausa 
magna  illa  lacuna  nonnisi  parte  ossis  frontis  orbitali,  quae  minima  tantum  ex  parte 
cum  alae  minoris  apice  unitur  et  ab  hoc  ad  alam  magnam  transit. 

Os  temporum  minus  basilari  aberrat.  Squama,  solito  more  a parte  petrosa 
divisa,  minor  et  praesertim  parte  anteriore  longe  crassior,  nec  introrsum  sed  ex- 
trorsum concava,  contra  introrsum  convexa  est.  Marginis  superioris  dimidium  an- 


<erius  ad  duas  lineas  crassum.  Facies  articularis  ob  crassitudinem  omnino  trans- 
versa. 

Pars  petrosa  minus  obliqua  ponitur  et  solito  nonnihil  brevior  et  crassior  est. 
Membrana  tympani  omnino  transversa  ponitur.  Annulus  cum  reliquo  osse  concrevit. 
Ex  posteriore  dimidio  faciei  superioris  processus  nonnulli  ossei  satis  longi  prominent, 
sqdamam  occipitalem  fere  attingentes.  Ossicula  auditus  normalia. 

Ossa  parietalia  prae  omnibus  peccant,  ut  vix.  eadem  videantur.  Adjacent  ta- 
men margini  ossis  frontis  interno  versus  extremum  posterius  forma  granorum  tritici, 
duas  lineas  longa,  unam  circiter  crassa,  oblongorotunda,  mobili  nexu,  quem  dura 
mater- efficit,  ipsis  juncta.  Num  forsan  frustula  ossea,  inter  squamam  temporalem  et 
occipitalem  posita,  parti  eorum  posteriori  respondeant,  dijudicare  vix  audeo. 

Os  .frontis  melius  quidem  formatum  est,  maxime  tamen  deficit.  Ex  toto  osse 
nonnisi  pars  nasalis  s.  orbitalis  segmentum  internum  justam  formam  et  situm  habet. 
Reliqua  orbitalis  omnino  deficit.  Pars  frontalis,  totum  igitur  os,  horizonti  parallelum, 
laminam  refert  fere  planam,  tres  ad  quatuor  lineas  latam,  pollicem  cum  dimidio  lon- 
gam, primo  recta  ab  anterioribus  retrorsum,  dein  fere  transverse  extrorsiun,  postea 
demm  retrorsum  decurrentem.  Pars  anterior  per  novem  linearum  spatium  cum  co- 
gnomine jwngitur,  fine  anteriore  ad  os  nasi  et  maxillare  superius  pertingens,  media 
extremum  anterius  alae  minoris  primo  tangit,  dein  modo  jam  indicato  lacunam 
maanahi  transscendit  et  fine  externo  alae  magnae  imponitur,  posterior  margine  toto 
externo  squamae  temporali  imponitur,  ad  squamam  occipitialem  fere  pertingens. 
Margo  anterior  partis  mediae  internus,  hujus  et  posterioris  acuti,  omnino  liberi  sunt, 
uterque  concavus. 

Deficiente  parte  orbitali  et  alis  sphenoidalibus  magnis  antrorsum  flexis  orbita 
sursum  et  retrorsum  omnino  latissime  patet. 

Os  ethmoides  normale. 

Ossa  faciei  omnia  nimis  magna. 

Ossa  nasi  solito  longiora,  retrorsum  maxime  angustata,  ut  fine  acuto  desinant, 
vix  descendunt,  omnino  fere  horizontalia. 

Maxillae  superioris  corporis  facies  superior  nimis  oblonga  et  oblique  descen- 
dens, processus  alveolaris  antrorsum  porrigitur,  adseendens  retrorsum  flectitur,  ut 
margo  ipsius  anterior  superiora  spectet.  Tota  maxilla  nimis  in  longitudinem  pro- 

tracta  et  eadem  ratione  angusta.  Longitudo  marginis  interni  processus  palatini  cum 
processu  alveolari  pollicem,  in  maxilla  normali  novem  lineas,  latitudo  processuum 
palatinorum  hic  sex,  normalis  octo  lineas  aequat. 

Ossa  palati  praecipue  processuum  palatinorum  fabrica  a norma  recedunt,  non- 
nisi tres  lineas  latorum,  vix  unam  lineam  longorum,  et  ab  anterioribus  retrorsum 
valde  oblique  adscendentium,  cum  normales  latitudinem  quatuor,  longitudinem  trium 
linearum  habeant  et  omnino  horizonti  paralleli  ponantur. 

Os  lacrymale  angustius. 

Os  jugale  nimis  depressum  et  parvum. 

Vomer  nimis  angustus  et  in  longitudinem  protractus.  Maxilla  inferior  nimis 
longa  et  angusta.  Spatium  a mento  ad  condylum  hic  duos  pollices,  in  normali  haud 
unum  cum  dimidio , ab  alterius  condyli  fine  externo  ad  idenr  oppositi  lateris  punctum 
unum  cum  dimidio , in  maxilla  normali  duos  cum  quatuor  lineis  aequat.  Dimidia  la- 
teralia disjuncta.  Altitudine  normalem  ad  tres  lineas  vincit. 

Reliqua  ossium  compages  normalis  est.  Levius  tantum  vitium  primo  in  costis 
conspicitur.  In  dextro  latere  duodecima  omnino  desideratur , in  sinistro  brevis- 
sima est. 

Dein  sternum  modo,  graviori  quidem  non,  sed  rariore  deviat.  Nuclei  ossei  pro 
ratione  aetatis  et  magni  et  multi  adsunt:  cum  autem  maxima  ex  parte  unam  seriem 
sistant,  simplices,  in  manubrio  duo  adsunt  laterales  exacte  ejusdem  magnitudinis  er 
formae. 

Casus  hic  opinionem  jam  alio  loco  prolatam  *)  hanc  formam  ex  eadem  causa  pen- 
dere, qua  fissurae  lineae  medianae  in  universum,  et  hemicephalia  in  specie  nasci  so- 
lent, eo  magis  confirmare  videtur,  cum  praeter  ipsum  et  a me 1  2)  et  a cl.  Otto  3)  ea- 
dem complicatio  in  aliis  casubus  fuerit  observata,  nec,  nisi  graviter  fallor,  sine  isto 
vitio  ullus  anatomicus  eam  adnotaverit. 

Reliquum  corpus  optime  conformatum  est. 

Ex  internis  nonnisi  cavum  oris  et  abdomen  insoliti  quid  offerunt. 

In  illo  uvula  duarum  linearum  longitudine  in  parte  inferiore  fissa  est. 


1)  Beitr.  zur  vergi.  Anat.  Bd.  2.  H.  1.  S.  145. 

2)  Pathol.  Anat.  Bd.  1.  L.  c.  3)  Seltene  Beob.  1816.  p.  7. 

In  abdomine  primo  renes  succenturiati  omnino  desunt. 

Dein  hymen  praeter  orificium  solitum  altero,  minore,  magis  dextrorsum  et  re- 
trorsum posito,  instruitur,  vestigio  forsan  divisionis  vaginae  in  duo  dimidia. 

Praeter  liaec  omnia  quam  maxime  normalia.  Foetus  ex  maximis,  ct  pinguis- 
simis quos  vidi,  et  per  sex  horas  integras  vixit.  Accuratiorem  phaenomenorum  histo- 
riam rescire  haud  potui.  Quanta  autem  incuria  talia  observentur,  jam  ex  eo  patet, 
quod  nemo,  quantum  equidem  scio,  unquam  thermometro  gradum  caloris  talis  foe- 
tus, cerebro  destituti,  neque  ante,  neque  post  doctrinas  de  systematis  nervosi,  prae- 
sertim autem  cerebralis,  in  calorem  animalem  influxu,  eruere  studuerit.  Si  tam  facilia 
haud  fiunt,  quid  de  difficilioribus  expectanclum!  Medici  autem  practici  tam  parum 
ad  veram  scientiam  quod  conferunt,  sine  ullo  dubio  a prava  in  haud  uno  loco  recepta 
methodo,  practicas  medicinae  partes  tradendi  pendet.  Ubi  enim,  <juae  non  neces- 
sario et  primo  intuitu  ad  praxin  conferunt,  quasi  nullius  usus  essent,  spernuntur  et 
deridentur,  medici  formari  non  possunt  scientiae  augendae  desiderio  flagrantes! 

3.  4. 

II.  Secundus  ex  nostris  foetubus,  masculus,  trigesimam  sextam  fere  explevit 
hebdomadem.  Fabrica  externarum  et  internarum  partium  haud  una  ratione  memo- 
rabile hoc  monstrum , quoad  habitum  externum  et  v iscera  tabula  secunda,  quoad  cra- 
nium tabula  prima  figuris  5.  6.  7.  8.  delineavi. 

Capiti  imponitur  massa  rotunduscula,  duos  circiter  pollices  lata  et  longa,  in  parte 
anteriore  ad  octo  lineas  alta,  retrorsum  sensim  descendens,  substantiae  mollis,  homo- 
gencae,  solida,  membrana  laevi,  in  cutem  continuo  quae  transit,  ubique  tecta. 

Frons  brevissima,  plana,  cutis  ipsius  valdopere  intumescens.  Oculi  prominent, 
sed  antrorsum  vertuntur.  Nasus  simus.  Os  hiat,  lingua  prominet.  Infra  mentum 
plica  transversa  parum  sterno  supraponitur.  Collum  nonnisi  sulcus.  Aures  humeris 
insidentes,  ita  plicatae,  ut  dimidium  superius  ct  inferius  faciebus  externis  mutuo 
sese  tangant. 

Praeter  haec  nulla  vitia  externa.  Spinae  bifidae  nullum  indicium,  et  omnis  de- 
formitas externa  in  capite  haeret. 

Hujus  fabricam  externam  in  universum,  massamque  cerebri  locum  occupantem, 
jam  descripsimus.  Supercst  praecipue,  ut  ossium  examen  addamus.  Forma  capitis 


9 


ossium  suetum  acephalorum  spuriorum  typum  sequitur,  cum  primi  foetus  capite  igi- 
tur in  universum  convenit;  differt  tamen  nonnihil,  et  praecipue  quoad  gradum,  uti 
jam  ex  descriptione  externa  exspectari  potuit.  Omnia  pressionem  arguere  videntur 
longe  fortiorem,  quae  praecipue  in  cranium  egit.  Diameter  totius  capitis  longitudi- 
nalis ad  transversam  longe  major  est. 

Differentiam  praecipuam  ossis  basilaris , et  quidem  partis  ipsius  occipitalis  fabrica 
exhibet.  Cum  enim  in  primo  specimine,  quamvis  abnorme,  tamen  annulum  referat, 
vertebram  aemulantem,  hic,  retrorsum  omnino  apertum,  hiat.  Pars  basilaris,  rectius 
corpus,  recta  descendit.  Partes  jugulares  omnino  inversae  sunt,  nec  enim  retrorsum 
et  sursum  tendunt,  sed  oblique  extrorsum  descendunt.  Omnino  divergunt,  formam 
offerunt  ideo  omnino  mutatam,  quod  facies  in  statu  normali  et  in  primo  quoque  foetu 
concava,  interna  et  anterior,  hic  omnino  convexa,  externa  et  posterior  sit,  contra, 
quae  ibi  convexa,  externa  et  posterior,  hic  concava  antrorsum  vertatur,  quamvis 
hic  quoque  ad  cranii  basin  formandam  faciat.  Margini  earum  externo,  in  statu  nor- 
mali posteriori  et  superiori,  solito  more  insidet  squamae  occipitalis,  eodem  modo, 
quin  magis  etiam , inversae  atque  in  medio  secundum  longitudinem  discissae  dimidium 
laterale. 

Triangulum  refert  utrumque  satis  oblongum,  facie  externa,  (in  statu  normali  in- 
terna), concava,  retrorsum  versa,  facie  interna  (in  statu  normali  externa  et  postica) 
antrorsum  spectante.  Pars  ipsius  externa  maximam  cranii  latitudinem  sistit,  et  mar- 
gines interni,  in  statu  normali  in  linea  mediana  coeimtes,  fere  pollicis  latitudine  di- 
stant. Sic  foramen  occipitale  retrorsum  hiare,  atque  os  occipitale  ad  typum  ver- 
tebrae, spina  bifida  laborantis,  formari,  patet. 

Corpus  partis  sphenoideae  ab  utroque  latere  compressum,  oblongum.  Sella  tur- 
cica satis  depressa,  regio  ante  ipsam  posita  modice  convexa.  Processus  ensiformes 
non  extrorsum  divergunt,  sed  antrorsum  in  linea  mediana  in  apicem  confluunt, 
omnino  liberum,  nec  ab  osse  frontali  tectum.  In  ala  magna  foramen  ovale  nullum, 
sed  incisura.  Pars  alae  magnae  externa  depressa,  crassissima  ut  in  antecedente. 

In  osse  temporum  pars  petrosa  maxima,  omnino  transversa,  sursum  convexa, 
extrorsum  nonnihil  descendens,  summitatem  calvariae  cum  osse  frontis  formans,  ita 
antrorsum  vertitur,  ut  porus  acusticus  internus,  in  sulcum  longitudinalem  mutatus, 
in  facie  superiore  ponatur.  Annulus  et  membrana  tympani  omnino  in  basi  calva- 
, 2 

riac  et  transversa  ponuntur,  ab  anterioribus  retrorsum  angusta.  Squama  depressa, 
crassa,  ante  et  infra  partem  petrosam  et  alam  sphenoidcam  magnam  sita. 

Ossicula  auditus  satis  normalia,  stapes  solito  major,  lamina  basilaris  longe  an- 
gustior. 

Parietalia  laminas  referunt  valde  oblongas,  angustas,  extremo  postico  apicem 
anticum  squamae  occipitalis  attingentes.  Dextra  ossis  frontis  extremum  posticum 
tangit,  sinistra  tribus  lineis  ab  eodem  distat. 

Os  frontis  simillimum  primo,  paullulum  tamen  perfectius.  In  utroque  latere 
ipsi  et  ossi  jugali  ala  magna  interponitur. 

Ossa  nasalia  lata,  nimis  plana,  omnino  discreta. 

Lacrymalia  majora. 

Jugalia  maxima. 

Ossa  maxillaria  superiora  depressa,  longiuscula,  angusta,  margo  processus  na- 
salis superior  magis  quam  in  primo  specimine  horizonti  parallelus.  Foramen  inci- 
sivum maximum , normam  triplo  excedens.  Ossa  maxillaria  in  linea  mediana  haud 
unita,  praesertim  in  parte  postrema,  ubi  linea  ima  cum  dimidia  distant. 

Et  palatina  depressa  et  eodem  modo  discreta,  ut  vomer  omnino  pateat.  Hujus, 
itidem  depressi,  propter  faciem  maxime  protractam,  pars  solito  longe  major  pone 
nares  posteriores  etiam  libera  conspici tur. 

Maxilla  inferior  angustissima,  depressa,  longissima.  Revera  hoc  os  ex  omnibus 
maxime  in  longitudinem  protractum,  inde  maxillam  superiorem  sex  lineis  antrorsum 
supereminet. 

Dimidium  utrumque  omnino  separatum  est. 

Quamvis  trunci  habitus  externus  a regula  haud  valde  deviet,  tamen  fidelis  per- 
scrutatio abnormitates  nonnullas  exhibet. 

Primo  vertebrae  cervicales  et  numero  et  forma  peccant.  Quoad  munerum  nuclei 
quidem  adsunt  corporum  sex,  arcuum  autem  in  latere  dextro  nonnisi  dimidia  sex, 
in  sinistro  tantum  quatuor.  Ex  illis  tertius  et  quartus,  praesertim  ille,  minimi, 
tenuissimi  et  maxime  incompleti,  ut  nonnisi  pars  eorum  anterior  adsit  maxime  an- 
trorsum pulsa.  In  latere  sinistro  quinque  inferiores  in  duos,  solito  altiores  coaluere. 

In  corporibus  supremus,  ad  cpistrophaeum  pertinens,  tertius  ad  sextum  usque 
satis  normales  sunt,  secundus  autem  minimus  et  valde  in  latus  dextrum  pulsus  est 

Vertebrae  dorsales  sueto  more  se  habent,  excepto  tamen  corpore  primae,  in  duo 
dimidia  lateralia,  dextrum  maximum,  sinistrum  minimum,  diviso.  Praeterea  arcus 
nonnulli  deviant.  Primi  scilicet  dimidium  sinistrum  in  nucleos  duos,  anteriorem^  ma- 
ximum, posteriorem,  minimum,  rotundusculuin , dividitur.  Secundae  et  tertiae  dimi- 
dium sinistrum  dextro  minus  est.  Hoc  praecipue  de  tertia  valet,  dimidium  hoc  ita 
parvum  gerentem,  ut  ad  costam  haud  pertingat. 

Costae  contra  adsunt  tredecim.  Suprema  nonnisi  radix  anterior  processus  trans- 
versi septimae  colli  vertebrae  est,  maxime  aucta,  in  dextro  latere  mox  cum  sequente 
confluens , in  sinistro  extremo  anteriore  libero  finita.  Iucundissima  deviatio , cum  sine 
dubio  processus  hic  ideo  tantum  in  hanc  magnitudinem  excrevit,  quod  reliquus  arcus 
omnino  deficit,  vis  igitur  formatrix,  alias  toti  arcui  impendenda  in  ipsius  incremen- 
tum cessit. 

Praeterea  costa  tertia  et  quarta  sinisrta  in  unam  concrevere  normali  breviorem, 
extremo  antico  acuminato,  cartilagine  destituto,  nec  sternum  attingente,  terminatam. 
Quintae  cervix  processum  ad  quartam  mittit,  mobili  nexu  cum  ipsa  unitum. 

In  capite  praeterea  palatum  molle  fissum  observatur,  quamvis  membrana  mucosa 
ossa,  licet  fissa,  in  utraque  facie  tegat. 

Thorax  et  abdomen  multimode  defigurantur. 

In  thorace  primo  cor  solito  tertia  parte  minus  est.  Dein  ventriculus  sinister  fere 
solidus,  ut  cavum  primo  intuitu  nullum  adesse  videatur,  dextro  solito  nonnihil  ca- 
paciore. 

Atrium  sinistrum  orificio  angustissimo,  nec  valvulis  instructo , in  ventriculum  hiat. 
Ventriculorum  septum  duobus  locis  perforatum  est,  primo  loco  solito,  ad  basin,  ver- 
sus faciem  cordis  superiorem,  foramine  ovali,  tres  lineas  longo,  unam  cum  dimidia 
alto,  dein  versus  apicem  apertura  nonnihil  majore.  Aorta  orificio  quoque  valde  an- 
gusto exit.  Nonnisi  duarum  linearum  diametrum  habet,  cum  arteria  pulmonalis  qua- 
tuor  metiatur.  Arteria  pulmonalis  post  emensum  sex  linearum  spatium  ope  ductus 
arteriosi,  duas  fere  lineas  in  diametro  qui  habet,  ita  jungitur  aortae,  ut  ductus  ar- 
teriosus hujus,  non  arteriae  pulmonalia,  contra  aorta  descendens  arteriae  pulmonalis, 
non  aortae  arcus  continuatio  videatur. 

Ex  aortae  arcu  duo  tantum  nascuntur  trunci,  carotide  sinistra  cum  anonyma' con- 
fluente. 

2 * 

Arteria  pulmonalis  tres  lineas  super  initium  ramum  pulmonalem  dextrum  edit, 
vix  lineae  diametrum  habentem. 

liamus  pulmonalis  sinister  pollicem  a dextro  distans  ex  aorta  demum  descen- 
dente thoracica  infra  quartam  intercostalium  arteriarum  par  abit , itidem  linearis. 
Ilinc  pone  bronchum  sinistrum  octo  linearum  spatio  dextrorsum  et  sursum  decurrit, 
dein  in  duos  ramos  dividitur,  quorum  dexter  pulmonis  sinistri  partem  supremam,  hic 
valdopere  dextrorsum  positam,  sinister  mediam  atque  inferiorem  intrat,  denuo  bi- 
fariam divisus. 

Venarum  omnium  decursus  normalis. 

Et  pulmones  haud  uno  modo  a solita  norma  recedunt. 

Primo  dexter  solito  triente  minor,  nonnisi  uno  lobo  constat  triangulari. 

Dein  sinister  et  situ  et  forma  abnormis  est.  Quoad  situm  fere  transversus  est, 
ut  pone  cor  a dextro  pulmone  versus  sinistrum  latus  paullulum  descendat.  Quoad 
formam  in  tres  lobos  dividitur,  sulcis  profundis  discretos.  Horum  dexter,  fere  quadra- 
tus, pone  et  infra  divisionem  tracheae  et  ipsos  bronchos  ponitur,  medius  per  foramen, 
in  sinistra  pericardii  parte  occurrens , rotundum , laevibus  marginibus  cinctum,  hoc 
cavum  intrat,  ut  cum  cordis  facie  externa , et  quidem  atrio  sinistro  in  contactum 
veniat ; sinister,  inferior,  ut  dexter,  extra  pericardium  in  sinistro  thorace  ponitur. 

Thymus  omnesque  partes  reliquae  a norma  haud  recedunt. 

Contra  abdominis  organa  fere  omnia  regulam  haud  sequuntur. 

Primo  ventriculus  in  universum  angustissimus  est,  ut  neque  oesophagum  neque 
intestinum  crassum  capacitate  superet.  Praeterea  forma  normam  relinquit.  Fundus 
saccum  sistit,  incisura  profunda,  in  arcu  magno  sita  a reliquo  cavo  divisum;  dein  in 
media  fere  longitudine  ventriculus  angulo  acutissimo  sursum  flectitur. 

In  ileo,  octo  pollicum  a coeco  distantia,  diverticulum  ejusdem  fere  cum  reliquo 
intestino  diametri,  obtuso  fine  terminatum,  tres  lineas  longum  ponitur. 

Coccum,  processus  vermiformis  et  crassum  suetam  exhibent  formam. 

Neque  hepar  abnorme. 

In  liene  praeter  incisuras  breves,  in  marginis  antici  fine  inferiore  occurrentes, 
profundissima,  faciei  externae  trientem  superiorem  a medio  separans,  notatur. 

In  systemate  uropoetico  primo  defectus  renis  sinistri  totalis  cum  vasis,  uretere 
tene  succenturiato  hujus  lateris  observatur.  Ren  dexter  sucta  magnitudine  gaudet, 

contra  ren  succenturiatus  valde  parvus,  haud  ultra  quatuor  lineas  latus  et  duas  cum 
dimidia  altus. 

Ureter  dexter  vesicae  urinariae  lateri  dextro  inseritur. 

Vasa  renalia  hujus  lateris  normalia.  Testiculus  dexter  scrotum  intravit,  sinister , 
basi  insidens,  tres  lineas  fere  a canali  inguinali  distat. 

Vasa  spermatica  dextra  solito  modo  se  habent,  arteria  sinistra  ex  mesaraica  in- 
feriore, vena  ex  cava  inferiori  loco,  ortui  arteriae  opposito,  provenit. 

Aorta  abdominalis  loco  solito  in  duos  ramos  dividitur,  quorum  dexter,  nonnisi 
quartam  sinistri  partem  metiens,  in  iliacam  tantum  externam  et  internam  dividitur, 
solus  sinister  arteriam  umbilicalem  emittit,  deficiente  omnino  dextra. 

Maximus  hercle  deformitatum  numerus,  cum,  hepate  excepto,  nullum  fere  ma- 
joris momenti  organon  labe  careat. 

§.  5. 

HI.  Et  hic  foetus  masculus  est.  Quoad  aetatem,  fere  maturitatem  attigit.  Op- 
time nutriti  praeter  hemicephaliam , spinae  diffissionem  atque  curvaturam  insignem  ad- 
spectus  externus  nihil  insoliti  exhibet.  In  capitis  parte  posteriore,  dorsi  superiore 
plaga  adest  rubicunda,  mollis,  cute  haud  tecta,  duos  pollices  lata,  in  parte  ante- 
riore latior  quam  in  posteriore,  versus  mediam  tamen  longitudinem  paullulum  di- 
latata, hic  pollicem  unum  et  novem  lineas  metiens. 

Spatium  inter  ipsius  marginem  anteriorem  atque  palpebrae  superiorem  et  po- 
steriorem sex  ad  septem  lineas  aequat.  Dimidium  anterius  a latere  et  parte  ante- 
riore capillis  satis  longis  et  frequentibus  circumdatur. 

Triens  ipsius  anterior  formatur  substantia  molliuscula,  pollicem  unum  cum  di- 
midio lata,  in  medio,  ubi  longissima  est,  decem  lineas  longa,  ad  quatuor  lineas  alta. 
Componitur  primo  membrana  crassiuscula  laevi,  in  cutem  atque  membranam,  posterius 
plagae  dimidium  tegentem  continuo  transeunte.  Ilac  sublata  sequitur  substantia  mol- 
lis, cerebriformis , in  dextro  dimidio  ad  duas,  in  sinistro  haud  imam  lineam  crassa,  ca- 
vum cingens,  totam  massam  quod  explet,  in  medio  angustatum,  sine  dubio  ventricu- 
lus cerebri. 

A facie  hujus  cavi  inferiore  in  utroque  latere  massae  rotundusculae  formae  ir- 
regularis surgunt,  ab  invicem  omnino  separatae,  solo,  cui  insident,  firmiter  annexae 

atque  ipsius  productiones.  In  dextro  latere  tres  invenis,  anteriorem,  longitudinalem, 
majorem,  posteriores,  minores,  externam  atque  internam,  in  sinistro  nonnisi  duas, 
anteriorem,  rotundusculam , posteriorem,  longitudinalem,  transversam. 

Ilanc  massam,  ni  fallor,  cerebri  hemisphaeras  quae  refert,  sequitur  lamina  trans- 
versa, minus  lata,  in  hac  directione  nonnisi  decem  lineas  metiens,  tres  tantum  lineas 
crassa  et  longa.  Margine  anteriore  in  massam  primo  loco  descriptam,  extremis  duo- 
bus lateralibus  in  membranam  tenuem,  cuti  continuam  transit,  margine  posteriore  li- 
bero gaudet. 

Hanc  laminam  ut  cerebellum  salutem  et  hujus  organi  evolutionis  modus  et  utrius- 
que  situs  suadent. 

Tegit  haec  pars  excavationem , antrorsum  ad  septem  lineas  usque  inter  basin  cranii 
et  cervicem  descendentem,  nonnisi  membrana  tenui  formatam. 

Membrana  tenui  dimidium  plagae  totius  posterius,  vertebris  dorsi  supericri- 
bus  septem  respondens  tegitur.  In  hujus  medio  decurrit  eminentia  plana,  duas 
circiter  lineas  lata,  vix  dimidiam  crassa,  sursum  dilatata,  facie  posteriore  libera, 
anteriore  membranae  affixa.  Membrana  illa  tenuis  in  septima  vertebra  dorsi  in 
canalem,  duram  matrem,  contra  taenia  modo  descripta  in  alium  canalem,  hac  in- 
clusum, mutatur. 

Canalis  hic,  revera  medulla  spinalis,  usque  ad  vertebram  lumbalem  secundam 
pertinens,  ad  vertebram  dorsalem  duodecimam  usque  omnino  vacuus  nec  nisi  in  parte 
inferiore  substantia  medullari  repletus,  ceterum  quoad  magnitudinem  et  formam  nor- 
malis est  et  nervis  solitis  unitur. 

Omnis  haec  plaga  omnino  recta  descendit.  A line  ipsius  anteriore  frons,  non- 
nisi dimidium  pollicem  lata,  non  descendit,  sed  oblique  antrorsum  adseendit,  ut  oculi 
nasusque  summam  capitis  partem  teneant,  coelum  omnino  spectantes. 

Oculi  prominent,  nasus  maxime  depressus  vix  inter  ipsos  eminet. 

Labium  superius  omnino  horizonti  parallelum  ponitur. 

Os  summopere  hiat,  protrusa  lingua.  Ab  utroque  oris  angulo  jsulcus  profundus, 
ad  pollicem  longus  versus  aurem  decurrit,  forsan  pressionis  effectus,  forsan  magnitu- 
dinis oris  primaevae  vestigium. 

Labium  inferius  et  mentum  recta  descendunt. 

Colli  vice  limbus  transversus  ante  et  infra  mentum  prominet. 

Aures  bene  formatae,  sed  secundum  longitudinem  plicatae,  recta,  infra  oculos  in 
humerorum  extremo  superiore  ponuntur. 

Fabrica  regionum , praecipue  quoad  habitum  externum  modo  descriptarum , 
haec  est. 

Cranium  loco  figurae  globosae  planis  duobus  constituitur , anteriore  et  laterali, 
horizontali,  semilunari,  posteriore  et  interno,  recta  descendente. 

Ossa  cranii  omnia  adsunt,  sed  valde  a sueta  forma  aberrant. 

Praecipue  os  basilare  a norma  recedit. 

Facies  alias  superior,  interna,  concava,  hic  inferior,  externa  et  convexa  est, 
margo  posterior,  hic  anterior,  nec  concavus  sed  convexus  et  asperrimus. 

Partis  ipsius  occipitalis  pars  basilaris,  s.  corpus,  non,  sueto  more,  retrorsum 
leni  obliquitate  descendit,  sed,  modo  omnino  opposito,  antrorsum  et  deorsum  vergit. 

Partes  condyloideae  non  retrorsum  et  introrsum,  sed  directione  transversa  ex- 
trorsum  tendunt,  ut  omnino  di  vergant  atque  margines,  quibus  squamae  obvertuntur, 
ab  invicem  remotissimi  sint. 

Huic  margini  in  utroque  latere  insidet  os  quinquelaterum , extremum  laterale 
et  posterius  cranii  sistens,  squamae  ossis  occipitis  rudimentum  minimum,  cum  non- 
nisi sex  lineas  longum,  quatuor  altum  sit.  Margines  horum  ossiculorum,  quibus 
utrumque  squamae  dimidium  in  statu  normali  in  linea  mediana  unitur , hic  octodecim 
linearum  spatio!  distant. 

Ossis  sphenoidis  partes  jam  omnes  concrevere. 

Alae  magnae  solito  longe  minores  et  crassiores,  nonnihil  ante  corpus  pulsae. 
Praecipue  facies  interna,  cerebralis  omnino  deficit,  externa  solito  longe  minore. 

Alae  minores  forsan  ex  omnibus  ossibus  maxime  a typo  aberrant,  cum  non  trans- 
versae extrorsum,  sed  omnino  antrorsum,  inter  se  parallelae,  imo  convergentes,  de- 
currant. Pars  media,  in  longitudinem  compressa,  cristam  refert  longitudinalem, 
satis  altam.  Corporis  ossis  sphenoidis  pars  posterior  nonnihil  dextrorsum  descendit, 
eadem  ossis  occipitalis  parte  nonnihil  sinistrorsum  vergente. 

Ossa  temporum  deformitates  offerunt,  significationem  nonnullarum  partium  di- 
judicatu difficillimam  reddentes.  Ex  tribus  in  utroque  latere  partibus  constant. 
Squama  solito  crassior  et  depressior,  processus  zygomaticus  et  crassior  et  longior. 
Pars  petrosa  non  antrorsum  cum  opposita  convergit,  sed  omnino  transversa  poni- 

nitur.  Annui  us  membranae  tympani  jam  concrevit  et  cum  ea  et  crure  anteriore 
cum  squama,  ut  igitur  tres  hae  partes  ex  parte  jam  in  unam  ope  annuli  coierint 
Contra  a reliquis  omnino  separata  est  alia  pars  satis  magna,  triangularis,  infra  squa- 
mam ante  partem  petrosam  posita.  Haec  retrorsum  concava,  partem  tympani  for- 
mat et  forsan  pro  parte  mastoidea  habenda  est,  a reliqua  petrosa  separata  et  an- 
trorsum  pulsa. 

Ilaec  situs  mutatio  eo  videtur  effecta,  quod  pars  cranii  baseos  postrema,  ver- 
tebris cervicalibus  insidens,  pressione  summa  in  hanc  regionem  agens  partem  hanc 
antrorsum  pepulit.  Hoc  ex  eo  quoque  patere  videtur,  quod  in  utraque  aure  ossi- 
cula auditus  ex  parte  in  hoc  osse  inveniuntur,  situ  ita  mutata  ut  stapes  ante  in- 
cudem, hic  ante  malleum  ponatur,  simulque  omnino  secundum  longitudinem  in- 
versa sint  Praeterea  malleus  disruptus  est,  manubrio  a reliquo  osse  separato.  Et 
stapes  in  frustula  divitur  complura.  Incus  solito  fere  duplo  major  est. 

Haec  sententia  quamvis  veritatis  specie  gaudeat,  tamen  forsan  rectius , quia  sim- 
plicius, haec  pars  pro  anteriore  et  inferiore  pyramidis  habebitur  segmento,  com- 
pressione vehementi  atque  continua  a reliqua  disjuncta.  Suadet  hoc,  cum  ipsius 
situs  inter  os  sphenoides  et  pyramidem,  tum  hujus  forma.  Incompleta  enim,  ei 
tenuem  tantum  referens  laminam  perpendicularem,  accedente  illo  osse,  si  non  om- 
nino, quodammodo  tamen  suetam  adipiscitur  formam. 

In  ossibus  temporum  major  etiam  quam  in  basiiari  observatur  asymmetria. 

Dextra  pars  petrosa  sinistra  longe  major  est,  praesertim  altior,  tumore  ro- 
tundo in  parvum  cranii  cavum  ita  assurgens,  ut  ossis  frontis  dextri  lateris  mar- 
ginem posticum  fere  tangat,  sinistro  spatio  quadruplo  majore  ab  eadem  ossis  frontis 
sinistri  parte  remoto. 

Perlustratis  hisce  ossibus,  ossicula  duo  alia  oblonga  describenda  veniunt  in 
summo  cranio  posita,  decem  lineas  longitudine,  quatitor  latitudine  metientia,  an- 
trorsum  convergentia,  faciei  externae  maxima  parte  sursum,  interna  deorsum  versa, 
a facie  superiore  partium  ossis  occipitis  condyloidearum  nonnisi  duabus  lineis  di- 
stantia. Sursum  convexa,  deorsum  concava,  margini  squamae  occipitalis  et  tem- 
poralis superiori  superposita,'  margine  anteriore  dimidium  tantum  externum  mar- 
ginis posterioris  ossis  frontis  tangentia,  intercedente  hoc  et  squama  temporali  ab  ala 
magna  sphenoidali  omnino  separantur.  Ubi  squamae  temporali  imponuntur,  ad  lon- 

gitudinem  in  processum  externum  et  internum  dehiscunt,  ut  margo  squamae  occipi- 
talis superior  omnino  liber  promineat. 

Margo  horum  ossium  internus  Concavus  et  laevis  nullum  unionis  cum  cogno- 
mine oppositi  lateris  indicium  alit.  In  media  ipsius  longitudine  spatium  utrique  ossi 
interjectum  pollicem  unum  cum  novem  lineis  aequat. 

De  horum  ossium  vi  dubitari  potest,  cum  facile,  et  parietalibus  et  squamae  oc- 
cipitalis dimidio  superiori  eadem  conferri  posse,  pateat. 

Rectius  tamen  huic,  ni  fallor,  comparantur,  cum  saepissime  melius  perfecta  ossis 
occipitalis  totiusque  cranii  evolutione  in  hoc  loco  deficiant,  contra  squamae  occipitali 
parti  inferiori  insideant  laminae,  in  linea  mediana  aut  unita  aut  levi  fissura  se- 
junctae. 

Os  frontis,  solito  more  in  dimidia  duo  lateralia  divisum,  haud  minus  reliquis  a 
recto  tramite  deflectit. 

Titium  praecipuum  parvitas  hujus  ossis  est,  in  maxima  diametro,  a basi  squamae  ad 
apicem  nonnisi  novem  lineas  metientis.  Summa  latitudo  nonnisi  sedecim  lineas  aequat. 

Aliud  vitium  haud  minus  memorabile  parvitas  partis  ipsius  frontalis  est,  in  statu 
normali  ad  orbitalem  ut  6:1,  hic  vix  ut  3 : 1.  sese  habentis. 

Praeterea  ejus  forma  omnino  a solita  aberrat.  Squama  fere  omnino  plana  est 
et  valde  crassa.  Pars  ejus  posterior  quadrangularis  est  et  latitudo  longitudinem  duplo 
superat,  hacquatuor,  illa  octo  lineas  metiente.  Pars  anterior  et  inferior,  valde  an- 
gusta, in  longitudinem  protracta  processum  reliqui  ossis  refert.  Pars  orbitalis  ma- 
xima ex  parte  non  laminam  tenuem,  sed  limbum  crassum  format.  Margo  supraorbitalis 
cristam  valde  eminentem  sistit. 

Quoad  situm  pars  frontalis  horizonti  parallela,  imo  retrorsum  descendit,  orbitalis 
ad  perpendiculum  ponitur. 

Quoad  junctionem  cum  ossibus  vicinis  haud  mirum  est,  dimidium  marginis  squamae 
posterioris  internum  haud  uniri  ossi  modo  descripto,  quamvis  parietale  sistat,  cum 
etiam  in  foetu  maturo  magna  horum  ossium  pars  fonticulo  majore  separetur;  prae- 
terea autem  notandum  est,  spatium  quoque  os  frontis  atque  alam  ossis  sphenoidis  mi- 
norem, nec  non  os  jugale  intercedere. 

Os  ethmoides  fere  normale  est. 

Ex  faciei  ossibus  maxilla  superior  solito  magis  in  longitudinem  producta  est. 

Pars  alveolaris  non  recta  descendit,  sed  valde  obliqua  antrorsum  decurrit,  ut  qua- 
tuor  linearum  spatio  ante  narium  ossa  promineat.  Utrumque  in  linea  media  in  unum 
os  concrevit.  Processus  adseendens  retrorsum  flectitur,  ut  margo  ipsius  cum  ossibus 
nasi  junctus  non  ad  perpendiculum  decurrat,  sed  omnino  horizonti  parallelus  ponatur. 
Processus  palatinus  quavis  directione  minimus.  Foramen  incisivum  maximum.  Cor- 
pus nimis  oblique  descendit. 

De  dentibus  notandum , loco  duorum  incisorum  internorum  unum  tantum  reperiri, 
solito  tamen  haud  majorem,  magis  ad  sinistra  positum,  quod  cum  coalitu  utriusque 
ossis  in  linea  mediana  ex  eadem  causa  pendere  videtur. 

Os  jugale  satis  ad  normam  accedit,  imo  quoad  magnitudinem  excedit.  Processus 
tamen  temporalis  desideratur. 

Ossa  nasi  omnino  horizontalia  ponuntur.  Dein  solito  nonnihil  longiora  et  duplo 
angustiora  sunt.  Extrema  superiora  per  duarum  linearum  spatium  omnino  concreta, 
fine  obtuso  terminantur,  nec  omnino  ad  os  frontis  pertingente. 

Os  unguis  depressum,  triquetrum. 

Maxilla  inferior  multifariam  a sueta  forma  abludit.  Primo  dimidium  utrumque 
in  medio  omnino  concrevit.  Dein  margo  inferior  et  spina  externa  summopere  pro- 
minent. Praeterea  nimis  recta  decurrit,  pars  adseendens,  praecipue  processus  co- 
ronoideus vix  ad  mediam  condyloidei  altitudinem  adseendens,  solito  minor  est.  To- 
tum os  ratione  longitudinis  nimis  altum,  in  parte  externa  ita  circa  axim  volutum,  ut 
facies  externa  nonnihil  sursum,  interna  deorsum  spectet. 

Reliqua  ossa  solitum  typum  haud  deserunt. 

Columna  vertebralis  summas  aberrationes  ostendit. 

Spina  bifida  eam  defigurari,  jam  supra  monuimus.  Extenditur  hoc  vitium  a 
suprema  colli  vertebra  usque  ad  octavam  dorsalem.  Dein  summa  adest  curvatura. 
Pars  cervicalis  valde  oblique  retrorsum  descendit,  partis  thoracicae  dimidium  supe- 
rius, majus,  primo  adseendit,  dein  descendit,  arcum  sic  formans  sursum  convexum, 
deorsum  concavum,  extremo  anteriore  in  cervicalem  partem  angulo  angustissimo 
transeuntem. 

Tertio  summa  brevitate  peccat  haec  columnae  vertebralis  pars.  Cum  enim  in  foetu 
maturo,  recte  constituto,  ad  minimum  tres  cum  dimidio  pollices  metiatur,  hic  non 
omnino  duos  habet. 

IIoc  autem  non  tantum  a curvatura,  sed  parvitate  quoque  ossium,  praesertim 
portionis  cervicalis,  pendet,  cujus  longitudo  in  foetu  normali  quindecim  lineas,  hic  quam- 
vis non  incurvetur,  quinque  habet. 

Exactior  horum  ossiiun  perscrutatio  alia  memorabilia  offert. 

Vertebrarum  cervicalium  omnium  arcus  in  utroque  latere  in  unam  confluxere 
massam,  excepta  nonnisi  suprema  in  latere  sinistro,  hic  omnino  libera  et  a reli- 
quis separata.  Utraque  haec  massa  triangulum  format,  basi  introrsum,  apice  ex- 
trorsum  consum.  Versus  basin  in  latere  sinistro  quatuor,  in  dextro  sex  adsunt  fo- 
ramina intervertebralia  a facie  anteriore  ad  posteriorem  decurrentia,  nervos  cervica- 
les isthuc  quartum,  quintum,  sextum  et  septimum , hic  et  tertium  et  secundum  trans- 
mittentia. 

Foramen  pro  nervo  secundo  in  dextro  latere  extrorsum  a tertio , non  supra  ipsum 
ponitur.  In  regione  cervicali  sex  adsunt  nuclei  ossei  sex  vertebris  inferioribus  et 
primae  dorsali  respondentes.  Dentis  epistrophei  nullum  vestigium. 

Forma  omnium  harum  vertebrarum  ideo  maxime  a typo  normali  deflectit,  quod 
arcuum  dimidia  minime  retrorsum  convergunt,  sed  omnia  transversa  extrorsum  de- 
currunt, ut  facies  earum  interna  hic  posterior,  externa  anterior  sit,  et  apices  maxime 
ab  invicem  distent. 

Vertebrarum  dorsalium  suprema  in  ipso  angulo,  portionis  cervicalis  atque  tho- 
racicae unione  formato  ponitur.  Hinc  brevissima  ipsius  arcus  dimidia  sunt,  quamvis 
cum  reliquis  haud  concreta.  Arcus  secundae  et  tertiae  dimidium  dextrum  in  unam 
massam  coiere,  foramine  tantum  pro  nervo  dorsali  secundo  perforatam.  In  latere  si- 
nistro arcus  hi  separati,  sed  tertius  cum  quarto  unam  massam  formant.  Reliqui  se- 
parantur et  ad  sextam  usque , ut  cervicalium  arcus,  transversi  ponuntur.  Sextae  ver- 
tebrae arcus  dimidia  deorsum  et  nonnihil  introrsum  flectuntur.  Hoc  longe  magis  etiam 
in  septima  obtinet,  ubi  apices  jam  ita  convergunt’,  ut,  duas  tantum  lineas  ab  invicem 
distantes,  massa  fibrosa  nniantur.  Inde  ab  octava  omnia  normalia. 

Et  costae  non  omnino  habitum  normalem  offerunt.  Omnes,  praesertim  septem 
superiores,  arctissime  sibi  incumbunt  et  nimis  rectae  decurrunt.  Praeterea  in  dextro 
latere  prima  et  secunda  in  unam  concrevere  solito,  praecipue  in  extremo  postico, 
nonnihil  latiorem,  hic  tantum  foramine  pro  nervo  dorsali  primo  perforatam. 

In  sinistro  alia  facies.  Prima,  omnino  recta,  solito  brevior  et  longe  tenuior,  fine 

antico  acuto  terminatur,  a manubrio  sterni  pollicem  fere  distans,  neque  cum  costa 
sequente  ullo  modo  linita.  Contra  secunda  et  tertia  per  totum  decursum  liniuntur, 
nonnisi  parva  ab  extremo  posteriore  distantia  per  quatuor  linearum  spatium  foramine 
longitudinali  discretae. 

Memorabile,  in  hoc  latere  accedere  costulam  valde  parvam,  decimam  tertiam, 
vertebrae  lumbali  primae  affixam,  ut,  quod  in  extremo  superiore  prava  primae  costae 
evolutione  secundaeque  cum  tertia  concretione  per  defectum  peccatum  fuit,  hic  ex- 
cessu compensari  videatur. 

Sternum  in  evolutione  maxime  impeditum  est,  cum  nonnisi  manubrium  contineat 
ossiculum  rotundum,  quavis  diametro  lineam  vix  excedens. 

Neque  extremitatum,  saltem  superiorum,  ossa  omnino  labe  carent.  Hoc  tamen 
nonnisi  in  scapulam  et  claviculam  cadit.  Ilarum  illa  solito  latior  et  minus  alta  est. 
Cum  enim  in  foetu  maturo  altitudo  ipsius  fere  duos  pollices,  latitudo  a cavo  glenoi- 
de  ad  basin  maxima  unum  cum  duabus  ad  tres  lineis  aequet,  liic  longitudo  nonnisi 
ad  unum  pollicem  cum  quatuor  lineis,  latitudo  ad  unum  cum  tribus  adseendit.  Hoc 
praecipue  a fabrica  partis  supraspinatae  pendet.  Haec  fere  omnino  non  modice  ad- 
seendit, sed  horizonti  parallela  decurrit,  angulum  rectum  cum  infraspinata  formans. 
Praeterea  dimidium  ipsius  posterius  atque  internum  cum  spinae  parte  omnino  deficit, 
ut  incisura  profundissima  hic  adsit. 

Fabrica  haec  omnino  a curvatura  atque  diffissione  spinae  pendet,  in  lacunam  mo- 
do dictam  exacte  intrante  quartae  vertebrae  dorsalis  parte  spinosa  extrema. 

Clavicula  solitam  longitudinem  offert,  minorem  autem  flexionem;  solito  quoque 
longe  minus  cylindrica,  valdopere  a superioribus  deorsum  compressa  et  complanata. 

Et  haec  forma  a reliqui  corporis  statu,  praecipue  capitis  situ  depresso,  pendet 
cum  maxilla  inferior  claviculam  exacte  tangat. 

Ex  systemate  nervoso  jam  supra  partes,  quas  pro  cerebri  rudimentis  habemus,  de- 
scripsimus, eodem  loco  membranam  indicantes,  spatium  columnae  vertebralis,  a septem 
superioribus  vertebris  thoracicis  formatum  quae  tegit  et  fabricam  medullae  spinalis. 
Superest  ut  de  nervis  nonnulla  addamus.  Neque  nervi  cerebrales,  neque,  quatenus 
columna  vertebralis  patet,  spinales,  cum  partibus,  pro  cerebro  et  medulla  verosimi- 
liter  habendis,  uniuntur,  sed  liberi  incipiunt.  Praeterea  nec  quoad  magnitudinem,  nec 
quoad  numerum  et  decursum  insoliti  quid  observare  potuimus. 

Ex  nervis  vertebralibus  primus,  secundus  et  tertius  solitarii,  intumescentiis  gan- 
gliosis  incipiunt.  Quartus  et  quintus,  sextus  et  septimus  etiam  intumescentiis  gan- 
gliosis  oriuntur,  sed  in  unam  pro  utroque  pari  confluentibus.  Inde  ab  octavo  cervi- 
cali nervi  omnes  solitarii  gangliis  incipiunt,  praeter  inferiores,  in  cavo  lumbali  con- 
tentos. 

Nervus  trisplanclmicus  duplo  solito  major  apparet. 

Memoratis,  in  systemate  nervorum,  ossiumqtie  gravissima  quae  occurrunt,  alia  adji- 
ciuntur, in  organis  thoracis  atque  abdominis  vitia,  eaque  ex  parte  haud  minoris  momenti. 
Ilorum  primum  est  liberrima  communicatio  praeternormalis  utriusque  cordis  ventri- 
culi ope  foraminis  rotundi,  trium  ad  quatuor  linearum  diametro  gaudentis,  margine 
laevissimo  cincti,  in  ipsa  ventriculorum  basi  infra  vasorum  magnorum  truncos  positi. 
Haec  autem  abnormitas  cum  fere  ad  communiores  pertineat , longe  rariorem  ortus  ar- 
teriarum offert,  ita  omnino  mutatus,  ut  arteria  aorta  e ventriculo  dextro,  pulmonalis 
e sinistro  oriatur,  venis  cavis  pulmonalibusque  solitis  locis  insertis. 

Tertio  arteriae  pulmonalis  extremum,  ventriculo  sinistro  respondens,  omnino  clau- 
sum est,  aperto  solito  more,  quamvis  angustiores  sint,  et  canali  arterioso,  et  trunco 
ramisque  pulmonalibiis. 

Necessario  igitur  hic  sanguis  venis  cavis  pulmonalibusque  reductus  ex  ventriculo 
dextro  statim,  ex  sinistro  per  foramen  septi  in  aortam,  ex  hac  ope  canalis  arteriosi 
in  arteriam  pulmonalem  ejusque  ramos  ferebatur,  et  quoad  functionem  arteria  pul- 
monalis ad  Batrachiorum  typum  re  vera  nonnisi  aortae  ramus  erat. 

Larynx,  aspera N arteria,  glandula  thyroidea  et  thymus  omnino  nihil  insoliti 
exhibent. 

Contra  abdominis  viscera  haud  uno  modo  a recto  tramite  deflectunt. 

Organa  quidem  digestionis  omnino  recte  se  habent,  viscera  autem  uropoetica  et 
generationi  dicata  maxime  deviant. 

Ex  illis  renes  primo  in  unum  confluxere,  dein  sinister  vix  sexta  normalis  ma- 
gnitudinis gaudet  parte.  Dexter,  omni  respectu  normalis,  hunc,  nonnisi  quoad  par- 
tem inferiorem  formatum,  quasi  appendicem  in  spina  dorsi  et  psoae  magni  capite 
sitam,  gerit.  Ren,  hoc  modo  unus,  ut  in  hac  monstrositate  fieri  solet,  duobus  tamen 
instructus  est  ureteribus  magnitudine  aequalibus,  quorum  dexter  solito  modo  ex  rene 

cognomine,  sinister  itidem  cx  facie  anteriore  rcniculi  sui  procedit,  vesicam  urinariam 
omnino  separati  intrantes.  Glandulae  suparrenales  omnino  deficiunt. 

Ex  vasis  emulgentibus  arteria  dextra  solito  loco  ex  aorta  abdominali  ad  renem 
dextrum  tendit,  sinistri  renis  ramus  contra  ex  iliaca  communi  dextra  ortus  massam 
communem  a tergo  in  loco  unionis  ipso  intrat. 

Venae  dantur  tres,  omnes  ex  cava  provenientes.  Duae  superiores  reni  dextro 
solito  loco  et  modo,  inferior  loco  unionis  cum  arteria  interiore  inseruntur. 

Iu  systemate  generationis  nonnisi  testiculus  sinister  a norma  deviabat,  tam  alte 
in  cavo  abdominis  positus  , ut  extremum  ipsius  superius  nonnisi  tribus  a rene  sinistro 
lineis  distaret,  dextro  jam  in  imo  scroto  posito.  Praeterea  in  abdomine  totalis  arteriae 
umbilicalis  dextrae  defectus  est  notandus.  Dividitur  aorta  solito  loco  in  duos  ramos,  sed 
quorum  dexter,  arteriam  solam  iliacam  primitivam  referens,  sinistro  quater  minor  est 
Ilie,  pollices  circiter  distantia  denuo  bifariam  in  iliacam  externam  et  internam  eamque 
longe  majorem  dirimitur.  Ex  hac  solito  more  arteria  umbilicalis  oritur.  Ilaec  et 
in  abdomine  et  in  fune  umbilicali  solitam  non  excedit  diametrum,  neque  in  funiculi, 
brevissimae  quidem,  abdomini  adhuc  quae  adhaeret  parti,  vestigium  dextrae  invenio. 

Inter  dorsi  musculos  cucullaris  notabili  modo  aberrat,  nec  omnino  in  utroque  la- 
tere ad  eundem  typum  formatus  est.  Deficit  omnis  ea  ipsius  pars,  quae  ab  inferio- 
ribus dorsi  vertebris  oritur,  nec  ulla  fibra  scapulae  spinae  inseritur.  Quatenus  adest, 
ab  extremo  claviculae  scapulari  oritur,  in  duos  statim  ventres  divisus.  Ilorum  infe- 
rior, et  posterior,  tenuis,  valde  oblongus,  arcus  extremo  libero  vertebrae  dorsalis  quar- 
tae inseritur,  'superior,  latior,  triangularis,  basi  sursum,  apice  deorsum  versus  dor- 
si vertebris  superioribus  tribus  et  squamae  occipitali  infigitur. 

Neque  in  dextro  latere  pars  inferior  adest.  Musculus  hic  quoque  in  ventres  duos, 
posteriorem  tenuiorem,  anteriorem  latiorem  dividitur,  quorum  liic  ex  claviculae  parte 
scapulari,  libero  tamen  extremo  oritur,  squamae  tantum  occipitali  insertus,  ille  ex 
initio  spinae  scapulae  triangulari  ortus,  longissime  igitur  a priori  distans,  infra  ip- 
sum, decussato  cursu  ad  processum  mastoideum  tendit,  ipsique  inseritur. 

Infra  cucullarcm  solito  more  levator  scapulae  adest,  fasciculo  supremo  in  squa- 
mam temporalem  insertus. 

lleliqui  musculi  cervicales  adsunt , sed  compressi,  extrorsum  pulsi,  atque  in  parte 
superiore  propter  summam  spinae  curvaturam  commixti. 

§.  6. 

IV.  Foetus,  quarto  loco  describendus,  femininus,  circiter  octimestris,  non  tan- 
tum quoad  faciem  externam  in  capite,  trunco  et  artubus  praeter  normam  se  habet, 
sed  varias  quoque  internarum  partium  exhibet  deformitates.  Propter  plurimorum 
etj  quidem  haud  parvi  momenti  vitiorum  concursum  hunc  foetum  tabula  tertia  delineavi. 

Cranii  summitatem  occupat  eminentia  mollis,  rubicunda,  in  apice  fere  ad  polli- 
cem alta,  duos  pollices  lata,  diametri  longitudinalis  nonnihil  minoris.  Non  omnino 
symmetrice  ponitur , apice  dextrum  oculum  dextrorsum  supraeminente.  Insidet  cranio 
angustiore  basi  ita,  ut  in  parte  anteriore,  praecipue  a dextris  sulco  ad  octo  lineas 
profundo  a cranii  basi  separetur,  in  lateribus,  praesertim  sinistro,  continuo  in  cutem 
abeat.  Posteriora  versus  transit  haec  eminentia  continuo  in  plagam , summam  cervi- 
cem occupantem,  eadem  substantia,  sed  longe  tenuiore  tectam. 

Totius  hujus  regionis,  quadrangularis,  cutis  loco  membrana  laevi,  cum  sub- 
stantia infra  ipsam  posita  arctissime  cohaerente,  tectae,  longitudo  tres  pollices  cum 
dimidio  aequat.  Membrana  in  cutem  continuo  transit.  Excepto  margine  posteriore 
ubicunque  capillorum  ordine,  a dimidio  ad  unum  pollicem  lato,  circumdatur. 

Eminentia  illa,  sine  dubio  pro  cerebri  imitamento  habenda  intus  cavum  irregu- 
lare, angustum  continet,  in  parte  posteriore  septo  in  dimidia  duo  lateralia  divisum, 
parte  antica  amplo  foramine  confluentia.  Cavum  dextrum  sinistro  longe  majus.  Ex 
utriusque  basi  eminentia  solida  sursum  emergit,  in  dextro  longe  latior  et  altior,  fa- 
cie plana  at  aequabili  praedita,  cum  sinistra  angustior,  depressior  et  inaequalis  sit. 
Lacunaris  facies  interna  laevis,  modice  concava.  Parietes  circiter  quatuor  lineas  cras- 
si, inaequales,  gyros  aemulantes,  plus  minusve  arcte  cum  membrana  cingente  con- 
nectuntur,  ut  tamen  fere  ubique  illaesa  membrana  separari  possint.  Sine  dubio  haec 
pars  hemisphaeras  cerebri,  ventriculos  laterales,  et  ganglia  magna  anteriora  et  poste- 
riora, s.  corpora  striata  atque  thalamos,  corpus  callosum  et  septum  sistunt. 

Substantia,  inferiorem  hujus  plagae  partem  formans,  ejusdem  naturae  sed  solida 
est  et  in  vertebra  colli  septima,  sensim  coarctata , in  medullam  spinalem  abit. 

Nervi  solito  more  adsunt,  cum  substantia  descripta  arcte  cohaerent  et  sueto  more 
per  foramina  inter  cranii  ossa  et  vertebras  atque  in  illis  obvia  egrediuntur , nec  quoad 
magnitudinem,  nec  quoad  decursum  peccantes. 

Facies  recta  descendit,  oculi  prominent,  nasus  maxime  complanatus,  labia  tur- 
gida, lingua  inter  utrumque  nonnihil  prominet. 

Collum  quoad  faciem  externam  nullum,  ejus  loco  infra  mentum  plica  transversa, 
crassa,  sex  lineas  alta. 

Aures  scapulis  insident,  ita  plicatae,  ut,  quemadmodum  in  nonnullis  canum  va- 
rietatibus obtinet,  dimidium  superius,  deorsum  antrorsumque  descendens,  concham 
omnino  obtegat,  quamvis  facili  negotio  sursum  vertatur.  Artus  longe  minus  a sueta 
fabrica  recedunt,  omnes  justa  magnitudine  gaudentes.  Dexter  superior  peccat  indice 
fortissime  flexo,  dexter  inferior  pede  omnino  introrsum,  sinister  inferior  extrorsum 
verso.  Vitium  hoc  in  sinistro  latere  ex  ilio,  quod  in  dextro  occurrit,  modo  mecha- 
nico natum  videtur.  In  cavo  oris  uvula  omnino  fissa  est. 

Cranium,  quamvis  cum  secundo  et  tertio,  quae  jam  descripsimus,  nec  non  eum 
quinto  sextoque  mox  delineandis  in  gravioribus  in  universum  conveniat,  nonnullas  ta- 
men nec  omnino  leves  offert,  quibus  deviat  notas. 

Convenit  praecipue  forma  ossis  occipitalis,  cujus  squama  omnino  in  duo  dimidia 
lateralia  finditur,  latissime  distantia.  Corpus  longissimum,  anteriore  et  superiore  di- 
midio cartilagineum,  posteriore  inferiore  nucleum  osseum  longitudinalem  continet  in 
medio  ita  angustatum  ut  ex  duobus , anteriore  et  posteriore,  confluxisse  videtur.  Satis 
oblique  descendit. 

Partes  jugulares  fere  transversae,  modice  extrorsum  atque  retrorsum  vertuntur. 
Margo  earum  externus,  recto  statu  posterior,  squamae  dimidium  triangulare  fert,  cu- 
jus margo  alias  internus,  ita  retrorsum  flectitur,  ut  nulla  ad  annulum  producendum 
appareat  propensio.  Antrorsum  fine  acuto  desinit,  os  parietale  ferente,  quocum  in 
latere  dextro  omnino  concrevit. 

Corpus  ossis  sphenoidis  satis  oblongum,  sed  minus  quam  in  capite  tertio.  Ala 
magna  suetam  in  liis  monstris  offert  structuram.  Pons,  foramen  rotundum  tegens, 
in  sinistro  latere  tenuissimus.  Alae  minores  melius  quam  in  ullo  alio  nostrorum 
foetuum  formatae.  Vertuntur  quidem,  ut  in  aliis,  antrorsum  et  praecipue  nonnisi 
posteriore  ex  parte  adsunt,  sed  massam  sistunt  satis  latam,  imo  in  dextro  latere 
satis  magnum  crassumque  triangulare  rudimentum  adest  partis  extremae  et  anterio- 
ris, versus  alam  magnam  ad  claudendam  fissuram  spheno-sphenoideam  versae,  cujus 
in  capite  sexto  vestigium,  sed  longe  minus,  inveniemus. 

Ossium  temporalium  partes  petrosae  non  antrorsum  et  introrsum,  sed  retrorsum 
atque  extrorsum  vertuntur,  sursum  maxime  convexae,  deorsum  concavae,  breves  et 
latae.  Squama  valde  parva  et  omnino  deorsum  pulsa.  Annulus  et  membrana  tym- 
pani horizonti  tantum  non  parallela.  Ossicula  auditus  adsunt.  Malleus  in  utroque 
latere  fere  normalis,  nisi  quod  valde  secundum  longitudinem  curvetur.  Incus  cras- 
siusculus,  cruribus  brevioribus.  Stapes  valde  dilfert.  In  latere  sinistro  stylum  tere- 
tem longissimum,  rectum,  basi  parva  rotunda  fenestrae  ovali  impositum,  processum 
versus  extremum  externum  emittentem  sistit,  in  latere  dextro  eandem  fere  formam 
habet,  sed  longe  minor  est,  deficit  basis  et  processus  lateralis  praecipuum  stylum  lon- 
gitudine fere  aequat. 

Os  frontis  antecedentibus,  praesertim  secundi  tertiique  foetus  simillimum,  non- 
nisi minore  partis  frontalis  longitudine  differt. 

Ossa  parietalia  adsunt,  sed  ex  omnibus,  quos  jam  descripsimus  et  mox  descrip- 
turi sumus  foetubus  normam  maxime  relinquunt.  Loco  unius  enim  in  utroque  latere 
tria  frustula  reperiuntur,  in  quae  divisa  videntur.  Conveniunt  forma  plana,  oblonga, 
recta,  laminulas  tenues  referentes. 

Primum  ex  ossis  occipitalis  squamae  extremo  antico  antrorsum  et  introrsum  ad 
os  frontis  et  parietalis  antici  extremum  posticmn  decurrit,  squamae  temporali  impo- 
situm. In  latere  dextro  idem  cum  squama  occipitali  concrevisse  jam  monuimus. 

Tegitur  hoc  osse  ex  parte  secundum , longe  minus,  similiter  positum,  sed  a parte 
petrosa  ad  ossis  frontis  extremum  posterius  tendens. 

Tertium  transversum  est  et  margini  ossis  frontis  posteriori  apponitur.  Sinistrum 
ex  omnibus  maximum,  dextrum  minimum  est.  Et  hujus  et  secundae  laminae  mar- 
gines interni  crassi,  quasi  abscissi,  externi  contra,  ad  marginum  ossium  planorum 
typum  attenuati  et  in  radiolos  divisi  sunt. 

Ceterum  non  lateralia  tantum  tota  cranii  latitudine  ab  invicem  distant,  sed  et 
anteriora  non  uniuntur. 

Ex  liis  frustis  antica  sine  dubio  parietalia,  reliqua  forsan  squamae  occipitalis 
partes  sunt. 

Ossis  ethmoidis  crista  solito  modo  partes  laterales  longe  supraeminet.  Ossa  plana 
nimis  ad  horizontem  vergunt. 

Ossa  faciei  solito  modo  abludunt.  Praeterea  maxillarium  superiorem  processus 

alveolares  in  linea  mediana  omnino  concrevere,  dentium  incisivorum  numero  recte  se 
habente.  Foramina  incisiva  maxima.  Ossium  palatinorum  processus  horizontales 
spatio  triangulari  separati.  Maxilla  inferior  modice  longior,  angustior  et  crassior. 
Dimidium  utrumque  omnino  separatum. 

In  trunci  parte  superiore  spina  adest  bifida.  Deficit  omnino  vertebrae  primae 
dimidium  dextrum,  sinistrum  recta  extrorsum  vertitur. 

Eandem  directionem  servant  vertebrae  reliquae  colli  omnes  et  vertebrae  dorsi  sex 
superiores,  ita  tamen,  ut  sensim  introrsum  vertantur.  Septimae  arcus  clauditur  fibris 
tendineis,  ita  tamen,  ut  apices  quatuor  lineis  distent. 

Memorandum  quoque,  monstri  hujus  columnam  vertebralem  fissam  rarioribus  illis 
accedere  exemplis,  quibus  corpora  vertebrarum  in  nucleos  duos  laterales  secedebant. 
In  regionis  cervicalis  utroque  latere  quinque  adsunt  nuclei  ossei  rotundusculi , ita  su- 
perimpositi, ut  semicirculos  duos,  convexitate  extrorsum  flexos  et  duabus  lineis  ab 
invicem  distantes  efliciant,  massa  cartilaginea  interposita. 

Vertebrae  dorsalis  supremae  corpus  indicium  hujus  fabricae  sistit  in  media  facie 
suprema  sursum  convexa,  in  infima  concava. 

Praeterea  ita  columna  vertebralis  in  hac  regione  curvatur,  ut  vertebrae  cervicales 
antrorsum  descendentes  angulo  acuto  cum  dorsalibus  confluant. 

Dein  regio  cervicalis  valde  depressa  est.  Confluxere  in  latere  sinistro  vertebrae 
secunda  et  tertia,  quarta,  quinta  et  sexta,  in  dextro  secunda,  tertia  et  quarta,  quinta 
cum  sexta.  Neque  costae  labe  immunes  sunt,  sinistrae  enim  tertia  et  quarta,  dextrae 
tertia,  quarta  et  quinta  fine  interno  in  unam  massam  coiere. 

Sterni  evolutio  malignissime  progressa  est,  fere  totum  enim  est  cartilagineum, 
cum  nonnisi  in  manubrio  ossicula  duo  adsint,  proxime  apposita,  inferius  vix  perspi- 
ciendum, superius  vix  lineolam  longum,  trientem  lineae  latum,  tenuissimum. 

Ex  ossibus  scapulae  nimis  largae  et  a superioribus  compressae. 

In  cavo  oris  uvula  omnina  fissa  est. 

Praecipuum  vitium  thorax  exhibet. 

Hujus  dimidium  sinistrum  fere  totum,  excepta  parva  extremi  superioris  parte, 
impletur  splene  et  ventriculo  hepatisque  sinistro  lobo  fere  toto,  quae  ope  forami- 
nis in  sinistro  diaphragmate,  pollicem  unum  cum  dimidio  inetientis,  ingressa  sunt. 

Summum  ex  hisce  visceribus  locum  tenet  splen , solito  modo  ventriculi  fundo  as- 

sidens.  Praeter  situm  organon  hoc  ideo  tantum  a norma  recedit,  quod  in  extremo 
ipsius  superiore  duo  adjacent  lienculi,  ut  in  hoc  naturae  lusu  fieri  solet,  rotundus- 
culi,  quorum  major  vix  unam,  alter  quatuor  lineas  metitur. 

Ventriculus  situm  obtinet  omnino  rectum,  fundo  sursum,  pyloro  deorsum,  arcu 
minore  columnam  vertebralem,  majore  extrorsum  et  sinistrorsum  spectans. 

Cardia  juxta  vertebram  dorsalem  quintam  ponitur,  pylorus  ad  duodecimam. 
Forma  normalis.  Hepatis  lobus  sinister  fere  totus  in  eodem  cavo  ita  ponitur,  ut  fa- 
cies ipsius  solito  modo  superior  hic  antrorsum  et  nonnihil  dextrorsum,  inferior  re- 
trorsum et  nonnihil  sinistrorsum  vertatur,  situs  igitur  ipsius  transversus  in  longitudi- 
nalem mutatus  sit. 

A parte  anteriore  viscera  modo  dicta  non  tantum  omnino,  sed  pulmonem  quoque 
sinistrum  ex  parte  tegit,  ut  hic  nonnisi  ipso  remoto  in  conspectum  veniat. 

Haec  hepatis  pars  a majore,  in  abdomine  contenta,  sulco,  fere  pollicem  dimidium 
profundo,  praesertim  in  facie  superiore  notabili  discernitur,  in  quo  substantia  hepa- 
tis in  pollicis  latitudinem  contrahitur,  cum  lobus  dexter  fere  tres  aequet,  sinister 
duos  excedat. 

Cor  cum  thymo  et  pulmonibus  reliquum  thoracem  implent. 

Ex  lds  cor  omnino  rectum  ad  spinae  vertebralis  latus  dextrum,  thymus  maxi- 
mus supra  ipsum,  pulmo  dexter  ad  ejus  latus  dextrum,  sinister  in  cavi  thoracis 
sinistri  extremo  superiore  non  rectus,  sed  transversus  ponitur. 

Fabrica  harum  partium,  quod  cum  dolore  miratus  sum,  omnino  normalis,  nisi 
quod  pulmo  sinister,  non,  ut  exspectari  possit,  sulco  fere  recto  in  partem  internam, 
dextram  et  externam,  sinistram,  sed  transverso  in  superiorem  et  inferiorem  dividatur. 

Abdominis  dimidium  dextrum  fere  totum  hepatis  lobo  dextro  impletur,  facie 
superiore  dextrorsum,  inferiore  sinistrorsum  verso,  ut  totum  igitur  hoc  organon  situm 
transversum  in  summopere  obliquum  mutaverit,  margine  dextro , hic  inferiore  ab  ossis 
ilium  dextri  crista  ad  thoracis  cavi  sinistri  summitatem  protensum.  Facies  ipsius  su- 
perior normalis,  inferior  fissuris  lobulisque  inde  productis  non  tantum,  sed  ideo  quoque 
a norma  recedit,  quod  vesiculae  fellis  primo  adspectu  in  ipsa  nullum  appareat  ve- 
stigium. Adest  tamen,  et  solito  fere  loco,  nec  nisi  mutato  hepatis  situ  absconditur. 

Mesenterii  lamina  dextra  et  superior  duodenum  transscendit  et  faciei  hepatis  in- 
feriori alligatur. 

Vesicula  fellis,  media  ipsius  longitudine  omnino  ab  hepatis  facie  inferiore  sepa- 
rata, duodeno  incumbit,  tela  cellulosa  ipsi  arctissime  adnexa  et  sic  cum  eo  lamina 
illa  mesenterii  ita  absconditur,  ut  primo  adspectu  deficere  videatur.  Ceterum  ipsius 
forma,  ductuum  origo,  decursus  et  insertio  omnino  secundum  normam  sese  habent. 

Canalis  intestinalis  dimidium  sinistrum  cavi  abdominalis  minus  implet 

Duodenum,  hepati  duplicatura  peritonei  arcte  annexum,  fere  recta  descendit 
Tenue  plica  brevissima  primae  secundaequc  lumborum  vertebrae  afligitur.  Coccum 
et  appendix  vermiformis  in  regione  iliaca  sinistra  ponuntur.  Ilinc  colon  brevissimo 
tractu  pone  tenue  et  ad  sinistrum  ipsius  latus  ad  pylorum  usque  adseendit,  dein 
transversum  sinistrorsum  vertitur,  descendens  ante  renem  sinistrum  decurrit.  Ubi  ad 
cristam  iliacam  sinistram  pervenit,  primo  transversa  via  dextrorsum , dein  flexo  acu- 
tissimo deorsum  vertitur,  tunc  arcu  majore  ad  psoam  iliacumque  dextrum  usque  fer- 
tur, donec  a dextris  in  rectum  terminetur. 

Ilium  decem  pollicum  distantia  a coli  initio  angulo  acuto  ex  peripheriae  ipsius 
parte,  mesenterii  insertioni  opposita,  diverticulum  emittit  decem  lineas  longum  ejus- 
dem ac  reliquus  canalis  diametri  nisi  quod,  apicem  versus,  nonnihil  angustetur.  Fa- 
cies hujus  processus,  appendicem  vermiformem  crassistudine  longe  vincentis,  longitu- 
dine fere  aequantis  omnino  aequabilis  est.  Vasorum  omphalo-mesentericorum  vesti- 
gium nullum  invenio. 

Renes  quoad  magnitudinem  situmque  sucto  modo  se  habent,  nisi  quod  sinister 
paullulum  magis  dextro  descendat. 

Renes  succenturiati  communi  hisce  monstris  modo  solito  minores  sunt,  sinister 
nonnisi  octo  lineas  latus,  tres  altus,  dexter  septem  latus,  tres  altus. 

Genitalia  nihil  monstrosi  alunt,  nisi  quod  ovaria  solito  nonnihil  majora  sint, 
septem  lineas  longa  et  duas  cum  dimidia  alta.  Praeterea  in  dextri  facie  anteriore 
versus  extremum  internum  tres  appendiculae,  duas  circiter  lineas  longae  et  crassae 
occurrunt,  quarum  simile  quid  niliil  unquam  me  vidisse  memini. 

§-  7. 

V.  Foetus  quintus , masculus , quem  Tabula  IV.  Fig.  1 — 3 , exhibui,  quarto  gra- 
viditatis mense  abortu  fuit  extrusus.  Vitia,  quibus  deturpatur,  externa,  haec  sunt. 

Cranium  nonnisi  sextam  totius  capitis  partem  sistit,  maxima  ipsius  parte,  late- 

rali  sc.  et  superiore,  omnino  deficiente.  Frons  brevissima,  fere  plana.  Oculi  quam 
maxime  prominent.  Collum,  quoad  externa,  nullum.  Aures  extremitatis  superioris 
initio  insident.  Cervix  et  dorsum  recta  descendunt.  Lumbi  subito,  angulo  fere  recto, 
ita  retrorsum  flectuntur,  ut  horizonti  parallela  decurrat  haec  trunci  portio,  subito  in 
os  sacrum,  itidem  ad  perpendiculum  positum  denuo  angulo  recto  transeat. 

Cranii  basis  omnino  nuda,  nec  nisi  periosteo  tecta  apparet.  Cerebri  omnino 
nullum  adest  vestigium. 

Ex  margine  plagae,  basis  calvariae  quam  sistit,  anteriore  cutis  tenuioris  fru- 
stulum ad  duas  lineas  latum,  retrorsum  pendet,  a lateribus  membrana  tenuissima, 
arachnoideae  piacque  matri  similis  emergit,  cuti  continua. 

Spina  dorsi  per  totam  longitudinem  omnino  hiat,  cute  omnino  deficiente  et  ar- 
cubus vertebrarum  omnium  extrorsum  versis. 

Sic  ab  ossis  frontalis  margine  posteriore  ad  finem  sacri  fit  spatium  oblongum 
sensim  angustatum. 

Truncus,  quatenus  ad  systematis  nervosi  centrum  pertinet,  ita  tamen  cranio  per- 
fectior est,  quod,  quamvis  deficiente  cute,  tubus  tamen  inde  a cranii  fine  incipiens, 
adest  latus,  a medullae  spinali  involucris  formatus. 

Componitur,  solito  modo,  tribus  canalibus,  quorum  alter  alterum  tegit.  Exti- 
mus, tenuissimus,  dura  medullae  spinalis  mater,  circuitu  externo  in  cutem  transit. 
Sequitur  tenuior,  arachnoidea.  Tertius,  longe  minor,  piae  matri  respondere  videtur, 
medullam  tamen  nullam  continet.  Per  externos  ad  hunc  usque  decurrunt  nervi, 
quorum  anteriores  adseendentes,  cranii  foramina  intrantes,  cerebrales,  reliqui,  descen- 
dentes, spinales  referunt. 

In  facie  trunci  anteriore  hernia  adest  umbilicalis  maxima,  decem  lineas  ab  al- 
tero ad  alterum  latus  et  ab  anterioribus  ad  posteriora  metiens,  septem  alta.  Dia- 
meter pedunculi,  cui  tumor  hic  insidet,  annulo  umbilicali  formati  vix  quatuor  lineas 
aequat.  Ex  latere  herniae  umbilicalis  sinistro  funiculus  exit  umbilicalis  per  sex  ad 
octo  lineas  ad  tres  lineas  crassus,  dein  subito  ad  unius  diametrum  decrescens. 

Neque  extremitates  secundum  typum  normalem  formatae  inveniuntur. 

Mitto,  propter  trunci  brevitatem  scapulas  fere  ad  ossa  ilium  descendere,  costas 
ultimas  ad  femur  pertingere,  cum  haec  vitia  a figura  trunci  abnormi  pendeant. 

Praecipue  extremitas  dextra  a norma  recedit.  Primo  immobilis  fere  a parte 

superiore  antrorsum,  deorsum  et  sinistrorsum  descendit,  ut  herniae  umbilicalis  tumo- 
rem a parte  superiore  tegat.  Dein  proportionibus  peccat,  antibracliio  brevissimo,  vix 
duas  tertias  humeri  partes  metiente.  Ciun  antibrachium  fere  unam  cum  humero  ser- 
vet directionem , manus  subito  et  angulo  acutissimo  ita  ab  antibrachii  directione  defle- 
ctit, ut  longe  ipsius  faciem  internam  recta  mentum  versus  adseendat. 

Neque  liic  finitur  abnormitatum  hujusce  partis  numerus,  deficit  enim  in  manu 
pollex  ita,  ut  ne  minimum  quidem  ipsius  appareat  indicium  et  digitus  quintus  incur- 
vatur et  in  palmam  flectitur. 

Brachium  sinistrum  omnino  rectum  descendit,  et  ita  circa  axin  versum  apparet, 
ut  olecranon  antrorsum,  siuus  articuli  humero-cubitalis  retrorsum  spectet.  Antibra- 
chium nonnihil  longius  dextro,  manus  autem  modo  simillimo  angulo  acutissimo  su- 
bito sursum  flectitur,  ut,  faciem  hic  internam  antibrachii  legens,  dorso  introrsum,  palma 
extrorsum , margine  radiali  retrorsum , cubitali  antrorsum  vertatur.  Margo  manus  cu- 
bitalis ad  metacarpi  finem  anteriorem  usque  cum  antibracliio  cutis  productione  angusta 
unitur. 

Pollicis  et  in  manu  sinistra  nullum  vestigium  adest.  Digiti  porro,  dextris  bre- 
viores et  plus  minusve  incurvati,  ad  phalangis  mediae  basin  membrana  junguntur. 

Minus  a norma  recedunt  extremitates  inferiores.  Sinistra  praecipue  tvpum  re- 
gularem servat,  nisi  quod  pes  sinistrorsum  sit  depulsus.  IIoc  tamen  a dextrae  vitio 
pendere  videtur,  cujus  talipes,  apice  omnino  sinistrorsum  et  introrsum  versus,  hanc 
ipsi  impressit  directionem. 

Continebantur  in  hernia  umbilicali,  revera  totum  fere  abdomen,  saltem  quatenus 
peritoneo  includitur,  protrusum  referente,  organa  omnia  digestionis,  in  hoc  cavo  con- 
tenta. Maximam,  solito  more,  sistebat  hepar,  partem  ipsius  dextram  atque  supe- 
riorem implens.  Situ  ideo  a norma  recedebat,  quod  minus  sinistrorsum  protendeba- 
tur. Ilujus  mutationis  ratio  in  eo  quaerenda,  quod  ita  circa  axin  versum  invenieba- 
tur, ut  facies  superior  hic  dextrorsum,  inferior  sinistrorsum  omnino  poneretur. 

Lobus  sinister  solito  minor,  atque  deorsum  infra  dextrum  pulsus  est.  Iu  facie 
superiore  inter  ipsum  atque  dextrum  sulcus  valde  profundus,  primo  transversus,  dein 
a posterioribus  antrorsum  decurrit,  venam  umbilicalem  includens , quae  faciem  supe- 
riorem intrat. 

Vesicula  fellea  solito  more  adest. 

Ventriculus  portione  cardiaca  et  fundo  annulum  umbilicalem  s.  herniae  basin  ex- 
plet, ad  hepar  sueto  modo  positus,  sed  solito  multo  magis  a sinistris  dextrorsum  pro- 
tensus est. 

Arcu  ipsius  profunde  descendente,  lien  symphyseos  ossium  pubis  marginem  su- 
periorem tangit. 

Duodenum  a pyloro  primo  retrorsum  ad  annulum  umbilicalem  usque  descendit, 
dein  acuto  angulo  antrorsum  adseendit. 

Intestina  angustissimis  brevissimisque  gyris  herniae  partem  sinistram  atque  infe- 
riorem explent. 

Versus  tenuis  finem  inferiorem,  duas  cum  una  linea  a coli  initio  distantia  angulo 
acuto  ab  intestini  tubo  abit  diverticulum  ejusdem  cum  intestino  diametri,  arcum  de- 
scribens sursum  convexum,  deorsum  concavum,  hic  mesenteriolo  canalis  intestinalis 
parieti  affixum , versus  apicem , nonnihil  reliqua  parte  latiorem , in  quatuor  tubercula 
rotunduscula  expansum. 

Iacebat  hoc  diverticulum  in  baseos  funiculi  umbilicalis  foveola,  quam  exacte 
implebat. 

Intestina  crassa  ad  latus  tenuium  sinistrum  et  infra  eadem  ponebantur. 

Coecum  et  appendicula  vermiformis,  non,  ut  solent,  a dextris,  sed  omnino  si- 
nistrorsum posita  extremum  intestini  crassi  superius  efficiunt. 

Crassum  inde  a coeco  flexubus  quinque  acutissimis  ad  anum  descendit. 

Renes  solitum  locum  tenent.  Solito  numero  et  magnitudine  adsunt,  sed  secun- 
dum longitudinem  plicati,  sine  dubio  ob  validam,  quam  passi  fuere,  pressionem. 

Neque  glandulae  suprarenales  magnitudine  et  forma  a norma  recedunt;  eandem 
autem  sine  dubio  ob  rationem,  quae  renum  formam  mutavit,  situm  suetum  ita  reli- 
quere, ut  ante  renes,  versus  extremum,  eorum  inferius,  ponantur. 

Vesica  et  organa  generationis  normalia,  nisi  quod  testes  forma  magis  rotunda 
gaudent. 

In  funiculo  umbilicali  praeter  venam  nonnisi  una  arteria,  eaque  sinistra. 

In  thorace  cor  et  pulmones  quoad  formam  externam  situmque  haud  a norma  re- 
cedunt, aperto  autem  corde  in  ventriculorum  septo  fere  ad  ipsam  basin  et  faciei  in- 
feriori insidens,  foramen  occurrit  rotundusculum , marginibus  laevissimis  cinctum , quo 
liberrima  inter  utrumque  ventriculum  patet  communicatio. 

Ventriculus  dexter  sinistro  paullulum  tenuior,  sed  longe  capacior.  Arteriae  nor- 
males. Pulmonalis  aorta  longe  capacior,  ut  aorta  descendens  potius  illius  quam  hujus 
continuatio  sit. 

§.  8. 

VI.  Monstrum  femininum,  jam  describendum,  similibus  omnino  ac  antecedens 
laborat  vitiis,  acephalia  sc.  spuria,  spina  bifida,  sumina  trunci  brevitate  atque  curva- 
tura, et  maxima  hernia  umbilicali. 

Faciei  pars  superior  omnino  sursum  vertitur,  ut  oculi,  prominentissimi,  coelum 
spectent.  Labium  superius  deorsum  et  antrorsum  prospicit.  Lingua  ex  ore  liiante 
prominet.  Labium  inferius,  mentum  et  plica,  colli  faciem  anteriorem  referens,  fere 
recta  linea  descendunt.  Aures,  humeris  insidentes,  parvae,  situm  ita  mutarunt  ut 
pars  suprema  retrorsum,  auricula  antrorsum  spectet,  praeterea  secundum  longitudinem 
plicatae. 

Basis  cranii  eadem  cum  columna  vertebrali  directione  recta  descendit. 

Loco  calvariae  plaga  hic  occurrit,  antrorsum  convexa,  retrorsum  concava,  hic, 
ubi  latissima  est,  duos  pollices  lata,  diametro  anteroposteriori  unum  pollicem  cum 
tribus  lineis  metiens.  Tota,  excepto  margine  posteriore,  ordine  sex  lineas  lato  pilo- 
rum circumdatur.  Tegitur  massa  molli,  spongiosa  ejusdem  formae  in  parte  anteriore 
tres  lineas  alta,  retrorsum  sensim  evanescente,  ipsam  antrorsum,  ut  frons  fere  omnino 
tegatur,  supraeminente.  Massa  ipsa  sulco  longitudinali  levissimo  in  duo  dimidia  di- 
viditur. Vestitur  membrana  tenui,  laevi,  quacum  plus  minusve  arcte  cohaeret.  Cava 
est,  et  spiritus,  in  quolibet  loco  inflatus,  totam  distendit,  ut  igitur  nulla  divisio  in 
dextrum  atque  sinistrum  adsit  cavum.  Continet  substantiam  cercbriformem  maxima 
ex  parte  cum  membrana,  saccum  vestiente,  arcte  connexam,  parietes,  ratione  cavi 
nonnisi  tenues,  formantem. 

Nervi  cerebrales  cum  ipsius  basi  satis  arcte  cohaerent. 

Haec  cranii  plaga  continuo  in  triangularem  abit,  per  duo  dorsi  dimidia  superio- 
ra descendentem,  sensim  contractam,  duos  fere  cum  dimidio  pollices  longam,  initio, 
ubi  latissima,  non  omnino  duos  latam.  Tegitur  ubique  membrana  tenui,  laevi,  mar- 
ginibus in  cutem  transeunto. 

In  ipsius  summitate  media  corpus  ex  massa  spongiosa  conflatum,  rotundusculum, 


33 


medio  depressum,  octo  lineas  latum,  quatuor  altum , tres  crassum  ponitur,  cum  mem- 
brana vestiente  arctissime  cohaerens,  ipsi  insidens,  et  in  cerebrum  continuo,  quamvis 
maxime  attenuatum  abiens. 

Substantia  haec,  ad  truncum  pertinens,  medullae  spinalis  ejusque  velamentorum 
residuis  componitur.  Corpusculum  modo  dictum  medullae  initium  est,  quae  per  to- 
tum illum  tractum  forma  laminae  planae  in  medio  secundum  longitudinem  sulcatae 
gaudens,  re  vera  nil  nisi  pia  mater,  nuda  decurrit.  In  lateribus  maxime  attenuata, 
cuti  unitur  arctissime.  Ab  ipsa  nervi  spinales  duplici  radice  ita  abeunt,  ut  anterio- 
res in  internas,  posteriores  in  externas  mutatae  sint. 

Medulla,  facie  dorsali  libera,  versus  corpora  vertebrarum  tegitur  membrana  arach- 
noidea et  fibrosa.  Hae,  arcte  inter  se  concretae,  ante  ipsam,  vertebras  versus,  se- 
micanales formant,  marginibus  externis  in  telam  subcutaneam  transeuntes. 

In  thorace  angustissimo  cor  et  pulmones,  praecipue  dexter,  solito  minores  po- 
nuntur. Pulmonum  forma  ita  mutata  est,  ut  fissurae,  lobos  dividentes,  omnino  se- 
cundum longitudinem  descendant. 

Ex  aortae  arcu  quatuor  oriuntur  rami,  vertebrali  sinistra  inter  carotidem  atque 
subclaviam  ejusdem  lateris  sita.  In  abdomine  hernia  umbilicalis  maxima,  ita  visce- 
ribus protrusis,  ut  omne  spatium  inter  mentum  atque  pubem  obvium  hepate  et  intes- 
tinis expleatur. 

Haec  ex  parte  sacco  in  apertura  umbilicali  orificio  angustiore  incipiente  circum- 
dantur. 

Componebatur  hoc  velamentum  initio  vaginae  umbilicalis,  valde  dilatato,  et  in 
medio  secundum  longitudinem  disrupto.  Linea  divisionis  laevis,  cicatricem  referens. 
Hinc  hepatis  lobus  dexter,  nec  non  omnia  fere  intestina,  libere  propendebant,  con- 
tra hepatis  lobus  sinister  tegebatur  et  ex  parte  in  lacie  superiore  concreverat  cum 
herniae  sacco. 

Hepar,  solito  minus,  praecipue  lobus  dexter,  haud  sextam  suetae  magnitudinis 
metiens  partem,  ponebatur  ita  ut  facies  superior  maxima  ex  parte  ad  dextra  in- 
ferior ad  sinistra  verteretur.  Lobus  quadratus  omnino  deficit,  vel  in  laminam  tenuis- 
simam mutatus  adest,  ut  vena  umbilicalis  vesiculam  felleam  fere  tangat. 

Epiploi  gastrocolici  rudimentum  cum  sacci  facie  interna  concrevit,  in  funem 
mutatum,  pontemve  a ventriculo  ad  peritoneum  procedentem. 

Ventriculus,  contractus,  in  herniae  baseos  parte  suprema  sinistra  collocatur,  in- 
fra ipsum  lien. 

Inferiorem  et  maximam  partem  tenent  intestina,  'praeter  rectum,  omnia.  Re- 
ctum ad  summitatem  cavi  abdominalis  pone  herniam  adseendit.  Colon  ab  ipso  subito 
flexu  in  saccum  egreditur,  primo  duos  gyros  vicinissimos  efiiciens,  dein  longo  tractu 
recta  descendens,  mesocolo  cum  mesenterio  unam  eandemque  plicam  formante,  nul- 
libi annexum.  Coccum  totius  massae  infimum  locum  tenet. 

Tractus  intestinalis  praeterea  normalis,  nullum  diverticuli  indicium. 

Renes  solito  more  extra  peritoneum  positi,  omnino  sus  deque  versi  sunt,  ut  ex- 
tremum superius  inferiorem,  inferius  superiorem  teneat  locum,  margo  externus  an- 
trorsmn,  facies  posterior  introrsum,  anterior  extrorsum,  hilus  retrorsum  spectet. 
Ceterum  ipsi  et  vesica  normales.  Glandulae  suprarenales  infra  renes  ad  basin  sacci 
herniosi  ponuntur,  minimae,  cum  longitudo  haud  quinque,  summa  latitudo  vix  qua- 
tuor  aequat  lineas. 

Genitalia  normalia , nisi  quod  ovaria  minora. 

Cranium,  certe  nonnulla  quoad  momenta,  ex  omnibus,  quae  hic  describimus,  ma- 
xime a statu  normali  abit. 

Hoc  praecipue  de  ossis  basilaris  fabrica  valet. 

Corpus  occipitalis  quidem  reliquis  ideo  magis  ad  normam  accedit,  quod  minus 
ad  perpendiculum,  sed  leni  obliquitate  retrorsum  descendat,  sed  nimia  longitudine  et, 
in  parte  anteriore  praesertim,  angustia,  graviter  peccat.  Dein  partes  jugulares  niliil 
omnino  ad  formandum  annulum  excavantur,  sed  omnino  recta  transversae  extrorsum 
decurrunt,  sursum  convexae,  deorsum  concavae.  Similiter  squamae  occipitalis,  in 
inedio  secundum  longitudinem  discissae  dimidium  utriusque  margini  externo,  in  statu 
normali,  qui  posticus  et  supremus  est,  insidens,  omnino  extrorsum  ponitur,  margine  alias 
interno  hic  omnino  retrorsum  converso.  Cum  satis  magna  sit,  cranium  hic  valde  largescit. 

Ossis  sphenoidei  corpus  solito  more  angulo  fere  recto  cum  corpore  ossis  occipi- 
talis unitur,  angustum,  in  facie  superiore  vix  excavatum,  longe  pone  alas  magnas 
ponitur.  Alae  minores  in  medio  in  processum  acutum  coeunt,  margine  externo  fere 
medio  laminulam  tamen  emittentes,  extrorsum  vergentem  atque  particulam  incisurae 
sphenoidalis  superioris  formantem.  Alae  magnae  suctam  in  hisce  monstris  exhibent 
formam , differunt  tamen  a reliquis  firma  cum  parte  petrosa  unione. 

In  osse  temporum  pars  petrosa  sursum  convexa,  deorsum  concava  summitatem 
cranii  format. 

Squama  compressa , crassa  cum  ipsa  et  ala  magna  ex  parte  concrevit.  Membrana 
tympani  horizonti  parallela,  annulo  latissimo  cum  reliquo  osse  non  concreto  cingitur. 
Ossicula  auditus  normalia,  nisi  quod  stapedis  collum  longius  sit,  crura  tenuissima 
minus  distent  et  basis  omnino  desideretur. 

Ossa  parietalia,  laminae  planae,  oblongae,  tenues,  a squamae  occipitalis  extre- 
mo anteriore,  longe  retrorsum,  antrorsiun  atque  introrsum  ad  squamae  temporalis  fi- 
nem tendunt,  neque  ad  os  frontis,  neque  ad  alam  magnam  usque  protensae. 

Ossis  ethmoidis  crista  maxime  prominens , os  planum  in  parte  anteriore  divisum. 

Maxilla  superior  sueto  more  aberrat,  a reliquis  tamen  ideo  distinguitur,  quod 
pars  palatina , satis  angusta,  semicanalem  in  utroque  latere  format,  cujus  paries 
internus  margine  interno,  valde  prominente  formatur.  Sic  in  statu  integro  duo  semi- 
canales satis  profundi  et  angusti  in  palato  osseo  decurrentes  suspicionem  rictus  lupini 
primo  intuitu  movent. 

Ossa  palatina  ex  omnibus  maxime  ad  lineam  horizontalem  accedunt,  processu 
adseendente  tam  oblique  retrorsum  decurrentia  ut  extremum  ipsius  totiusque  ossis 
postremum  sex  lineis  a margine  processus  palatini  anteriore  distet , cum  eadem  di- 
stantia in  foetu  adulto,  ubi  omnia  longe  majora  sunt,  vix  quatuor  aequet. 

Maxilla  inferior  longa,  angusta,  depressa,  quatuor  lineis  ante  superiorem  prominet. 

Reliqua  ossa  haud  multum  a norma  recedunt. 

In  cavo  oris  m ula  in  apice  secundum  latitudinem  extensa  et  nonnihil  fissa  est. 

Ad  truncum  procedentes , primo  loco  spinam  bifidam  offendimus  enormem , cujus 
faciem  externam  jam  supra  descripsimus. 

Haec  et  quoad  ossiiun,  quae  comprehendit  numerum,  et  quoad  modum  gradum- 
que singulorum  ossium  vitii  omnino  totalis  est,  cum  ab  atlante  ad  ossis  sacri  apicem 
decurrat  et  arcuum  dimidia  ubique  omnino  extrorsum  vertantur,  nec  in  ulla  vertebra 
convergant.  Simul  columna  vertebralis  curvatura  insigni  summopere  solito  brevior 
est,  ab  atlante  ad  ossis  sacri  finem  nonnisi  pollices  duos  cum  dimidio  metiens.  Ver- 
tebrae cervicales  antrorsiun  descendunt  et  cum  dorsalibus  angulo  acuto,  antrorsiun 
prominente,  uniuntur.  Sic  lordosis  fit  enormis,  cum  vertebrae  dorsales  fere  ad  hori- 
zontem  ponantur. 

Vertebrae  lumbales  et  os  sacrum  contra  cyphosi  laborant. 

Praeterea  scoliosis  adest,  cum  tota  columna  vertebrarum  dextrorsum  protuberet, 
sinistrorsum  excavetur. 

Nec  numerus  vertebrarum  cum  norma  convenit.  Adsunt  quidem  septem  cervi- 
cales, sed  numerus  dorsalium  atque  lumbalium  imperfectus  est. 

Nec  fabrica  cervicalium  praeter  ea,  quae  jam  descripsimus,  normalis  est. 

In  dextro  latere  arcus  atlantis  et  epistropbaei , nec  non  quartae  et  quintae  verte- 
brae minimi  sunt,  tertiae,  sextae  et  septimae  magni.  Quartus  et  quintus  inter  tertiam 
et  sextam  ita  intrusi  sunt,  ut  hic  longe  minus  extrorsum  extendantur,  et  margo  nonnisi 
a vertebris  infimis  et  supremis  formetur. 

Simul  sexta  et  septima  in  parte  maxima  externa  in  unum  os  concrevere. 

In  latere  dextro  arcus  atlantis  maximus,  etiam  epistrophaei  dextro  major,  sed 
cum  tertio  concretus.  Eodem  modo  quartus  et  quintus,  nec  non  sextus  cum  septimo 
concrevere.  Quartus  et  quintus,  ut  in  latere  dextro,  vicinis  reconditi  sunt. 

Dorsalium  adspectus  et  numerus  in  utroque  latere  haud  idem  est.  In  dextro  ad- 
sunt arcuum  duodecim  dimidia  magna  ex  parte  compressa  et  apicibus  substantia  car- 
tilaginea unita,  in  latere  sinistro,  concavo,  nonnisi  novem.  Corpora  inveniuntur 
duodecim,  sed  infima  corporibus  vertebrarum  lumbalium  a latere  dextro  imponuntur. 

Vertebrarum  lumbalium  quinque  in  latere  dextro  adsunt  arcus,  in  sinistro  non- 
nisi tres,  quorum  infimus  cum  sacro  confluxit.  Corpora  superiorum  trium  unam  mas- 
sam, contra  duarum  inferiorum  nucleos  laterales  duos  continent. 

Os  sacrum  nonnihil  solito  minus. 

Costae  in  latere  dextro  duodecim,  in  sinistro  nonnisi  novem  adsunt. 

Ex  illis  secunda  ad  nonam  usque  in  unam  massam  sequenti  modo  coiere.  Cer- 
vices et  partes  postremae  corporum  omnino  unitae  sunt.  Secunda,  tertia  et  quarta 
praeterea  omnino  separatae  decurrunt,  quinta  et  sexta  post  breve  spatium  denuo  con- 
fluunt, maxima  ex  parte  anteriore  omnino  disjunctae.  Octavae  et  nonae  pars  postica 
ab  antica  omnino  separata  est,  contra  in  maxima  parte  anteriore  inter  se  et  cum  sep- 
tima uniuntur,  nonnisi  extremis  anticis  liberis. 

Tres  inferiores  omnino  disjunctae  sunt.  In  latere  sinistro  costae  quinque  superio- 
res omnino  separantur,  quatuor  inferiores  autem  ita  conjunguntur,  ut  anteriore  parte  at- 
que posteriore  liberae  sint,  media  confluant.  In  sterno  puncta  tria,  sed  solito  minora. 

II. 

Foetus,  tumoribus  columnae  dorsali  impositis , monstrosi. 

§•  I- 

Defigurationis  si  non  natura,  tamen  habitu  externo,  foetus  tumoribus  nuchae  in- 
haerentibus praediti  iis  praecipue  foetubus  hemicephalis  accedunt,  a quorum  occipite 
vel  cervice  saccus  pendet  plus  minusve  longus  plerumque  cerebrum  hydropicum  con- 
tinens. Fabricae  hujus  cum  nonnulla  seruem  specimina,  haec  describam,  simul  aliud 
vitium  in  mentem  revocans,  tumorem  in  regione  opposita  sacrali  vel  coccygea  obvium, 
cujus  specimen  jam  alio  loco  descripsi  *). 

§•  2. 

VII.  VIII.  IX.  Vitii  primo  loco  dicti,  quod,  quatenus  ex  defectu  observatio- 
num pridem  communicatarum  concludere  licet,  rarius  occurrere  solet,  mirum  est, 
me  brevi  temporis  spatio  amicorum  benevolentia  tria  specimina  accepisse,  quorum 
duo,  quae  tunc  possidebam,  jam  cl.  Henckius  succincte,  sed  bene  descripsit 1  2);  magis 
etiam  mirum,  omnia  fere  omnino  ita  inter  se  convenire,  ut,  quatenus  e tam  parvo 
numero  concludere  fas  est,  omnibus  eadem  causa  subesse  videatur. 

Confirmatur  haec  sententia  quarto  foetu,  itidem  quadrimestri,  quem  nuper,  ter- 
tia vice  beatam  Italiam  visens,  in  ditissimo  museo  obstetricio  Florentino  examinavi,  tum 
duobus  aliis,  a cl.  Ottone  descriptis  3),  nec  non  septimo,  jam  cl.  Sdmmerringio  4 5) 
figurato  et  a cl.  Ottone , ni  fallor,  recte  huc  tracto  s). 

Fabrica  haec  est: 

Occipiti  et  nuchae  usque  ad  scapulae  spinam  insidet  in  utroque  latere  tumor  ro- 
tundusculus,  cute  tectus. 


1)  Handb.  d.  pathol.  Anat.  Bd.  1.  S.  372. 

2)  De  tumoribus  foetuum  cysticis.  Diss.  med.  inaug.  Halae  1819. 

3)  Eine  besondere  Art  von  Wassersiicken  im  Genicke  von  Embryonen.  Neue  seltene  Bcobachtung. 
1824.  P.  159. 

4)  Abbild.  und  Bescbreib.  cinigcr  Missgeburten.  1791.  Tab.  X.  f.  1.  3.  p*  29. 

5)  L.  c.  p.  161. 


3S_ 

Summa  observatur  symmetria,  cum  exacte  lineae  medianae  dividantur,  magnitu- 
dine exacte  aequales  sint.  Septo,  in  lineam  medianam  cadente  ita  dividuntur,  ut 
omnino  separentur.  Cavi  sunt,  nec  nisi  serum  limpidum  continuere.  Inter  muscu- 
los cervicis  et  cutem  ponuntur,  nec  cum  ullo  organo  vicino  conjunguntur,  nec  ullius 
organi  vicini  deformationem  referunt. 

Reliquum  corpus  omnino  secundum  normam  formatum  est.  In  duobus,  quos 
primo  accepi,  placenta  deerat,  in  tertio  adest,  neque  haec  neque  funiculus  umbilica- 
lis, quatenus  in  reliquis  adest,  vitium  ullum  ostendunt.  Ottoniaui  atque,  ut  videtur, 
Soemmcrringianus,  eandem  ac  mei  et  Florentinus  formam  symmetricam  sistunt.  Pari- 
ter modo  dicto  primo  sexu  conveniunt,  feminae  omnes;  dein  omnes  fere  ad  maturi- 
tatis terminum  non  pervenere.  Duo  jam  pridem  descripti,  ex  quinto,  tertius,  quem 
postea  accepi,  ex  quarto  est. 

Florentinus,  Ottoniani  et  Soemmcrringianus  eandem  habent  aetatem ; sexum  ignoro 
uterque  Ottonis  et  Soemmerringianus,  uti  mei,  feminini  sexus  sunt.  Primum  et  se- 
cundum venis  subclaviis  non  in  venam  cavam  superiorem  unicam  unitis,  sed  seorsim 
in  atrium  cordis  dextrum  separatis  peccare  jam  cl.  Hcnckius  monuit. 

Alter  ex  iis , qui  jam  antea  descripti  fuere , et  renum  unione  abnormi . alter  longe 
nimia  appendicis  vermiformis  longitudine  et  amplitudine  laborabat. 

Ex  his  foetubus  minorem  tabula  quinta  ita  a facie  dorsali  exhibui,  ut  saccus 
dexter,  haud  apertus  sero  contento  turgeat,  sinistri  aperti  membrana  interna  serosa, 
in  pariete  anteriore  supposita  ossa  capitis  posteriora  nec  non  musculi  ceruicales  in  con- 
spectum veniant. 

Ortum  hujus  vitii  haud  facile  dixeris.  Cum  semper  in  eodem  loco  occurrat,  omnino 
symmetricum  sit,  si  non  inde  a primis  staminibus  adesse,  tamen  primis  temporibus 
oriri  et  a legitimo  evolutionis  modo  pendere  videtur.  Quae  hucusque  conjicere 
potui,  haec  sunt.  Embryonem,  primo  rectius,  dein  subito  ita  in  regione  cervicali  cur- 
vari, ut  caput  deorsum  flexum  et  truncus  angulo  recto  coeant,  physiologum  nul- 
lum fugit.  Turget  quoque  tota  haec  regio  sero,  cerebrum  mcdullamque  spinalem  cin- 
gente et  explente.  Jam  hanc  ob  causam  tumores  hoc  loco  haud  uno  modo  fleri  possunt. 
Primo  nimia  humoris  secretione  vel  a causa  externa  velamenta  interna  rumpi  et 
sic  humoris  pars  protrudi  potest  , irritatione  in  partes  circumdantes  formationi  tumo- 
rum cysticorum  ansam  praebens.  Separatio  completa  tumorum  a partibus  subjacen- 

tibus  harumque  fabrica  normalis  huic  sententiae  haud  omnino  obstat,  cum,  origine 
mali  in  primas  vitae  embryonicae  periodos  cadente,  facillime  foraminulum,  primo 
quod  adest  et  claudi  et  partes,  nonnisi  postea  ex  substantia  primo  homogene  pro- 
deuntes rite  formari  possint. 

Rectius  forsan,  si  hic  modus  nimis  complicatus  videtur,  tumores  hi  quamvis  ab 
eodem  irritamento  pendentes,  tamen  jam  a primo  initio  extra  columnam  vertebralem 
partesque  eam  tegentes  poni  putaveris.  Causam  tamen , inflexionem  nuchae  omnibus 
embryis  communem  nimiam,  semper  eandem  habeo. 

Ceterum  haec  ita  tantum  propono,  ut  melioribus  facillime  cedere  paratus  sim  ar- 
gumentis. 

Cl.  Otto  descriptioni  tantum  addit,  se  comparantem  quinque  casus,  tunc  ipsi  notos, 
duos  sc.  meos  primos,  ipsius  duos  nec  non  Soemmerringianum , ad  sententiam  com- 
pelli , structurae  convenientiam  nec  non  symmetriam  exactam  non  esse  fortuitam , sed  a 
telae  cellulosae  habitu  et  cutis  cum  partibus  subjacentibus  nexu  pendere  1).  Ex  hoc  sepa- 
rationem utriusque  sacci  in  linea  mediana  recte  forsan  deduxeris,  cum  cutis  hic  arcte 
cum  ligamento  nuchae  uniatur,  ortum  vitii  ipsum,  quatenus  equidem  perspicio,  haud 
explicueris. 

§.  3. 

X.  XI.  Aliud  vitium,  huic  simile,  sed,  ni  enumeratione  casuum  facta  gra- 
vissime fallor,  longe  magis  commune,  tumore  sistitur,  regioni  trunci  infimae  an- 
nexo. Convenit  cum  modo  dicto  et  discernitur  eodem  modo  a spina  bifida  et  hydro- 
rhachia  communi  separatione  completa  a medullae  spinalis  cavo,  a prima  specie 
praeter  locum  forsan  differt  fabrica  interna.  Equidem  saltem  cum  in  illa  semper 
serum  limpidum  et  singulos  tumores  cava  tantum  simplicia  referentes  viderim, 
hic  in  utroque  casu  magnum  cellularum  solida  substantia  aut  omnino,  aut  magna 
saltem  ex  parte  expletarum  aut  cum  eadem  alternantium  numerum  inveni.  Conve- 
niunt cum  meis  et  aliorum  v.  g.  Buxtorfii  2),  Gemmilii  3),  Saxtorphn  4) , Schmid- 


1)  L.  c.  p.  161.  2)  Act.  Hclvet.  VII.  108  — 111, 

3)  Edinb.  med.  essays.  V.  1,  N.  36. 

4)  De  tumoribus  insolitis  in  duobus  foetubus  observatis  etc.  Collect.  Soc.  Hafn.  II.  IV.  p.  215. 

tii  1 ) , Ottonis  2),  e quibus  hic  quinque  hujus  generis  foetus  secandi  occasionem  na- 
ctus  est,  nec  dubito  observationem  quoque  Loff/eri  3)  huc  pertinere. 

Aliud  discrimen  in  eo  positum  videtur,  quod  foetus,  his  tumoribus  gaudentes 
facilius  ad  maturitatem  perveniunt.  Alter  saltem  meorum  maturus  est,  alter  sextum 
explevit  mensem.  Itidem  foetus  Saxtorphii , Gemmilii , Jluxtorfii , Schmidtii , Wal- 
teri  4),  lUbhii  5)  ad  maturitatem  pervenere.  Contra  e quinque  cL  Ottonis  foetubus 
nonnisi  unus  terminum  graviditatis  explevit.  Et  hic  foetus  uterque  femininus  est,  quod 
num  fortuite  accidat,  an,  quod  lubentius  putaverim,  ad  regulam  universam,  secundum 
quam  formae  deviationis  congenitae  in  sexum  femininum  cadere  amant,  haud  dijudi- 
caverim. 

Hoc  saltem  probari  videtur  auctorum  quos  adduxi,  observatis.  Saxtorphiu . 

enim  duos  describit  foetus,  utrumque  femininum,  eundem  sexum  et  Gemmilii,  Schmid- 
tii et  Walt  er  i infantes,  quorum  liic  etiam  duos  habet,  referebant. 

Casum  Buxtorftanum  nonnisi  olim  in  bibliotheca  celeberrima  Gottingensi  extra 
ctum  me  ob  oculos  haud  habere,  doleo.  Ribkius  sexum  non  dicit.  Ex  quinque 
foetubus,  cl.  Ottoni  visis,  duo  sexus  sequioris,  tres  potioris  erant. 

Foetum,  hoc  vitio  laborantem,  tabula  quinta  ita  depinxi , ut  tumoris  situs,  forma 
et  textura,  nec  non  genitalium  externorum  anique,  ab  eo  antrorsum  protrusorum  ra- 
tio pateant.  Ut  textura  perspiciatur,  non  integumenta  tantum,  sed  etiam  cellulas 
nonnullas  scalpello  separavi.  Sic  massa  spongiosa,  cellulis  et  tumoribus,  serum  conti- 
nentibus interjecta  patet.  Reliqua  fabrica  niliil  vitiosi  exhibet. 

In  altero  foctu  hujus  speciei,  maturo,  quem  et  in  spiritu  vini  et  optimo  ab  ar- 
tefice,  nunc  aliis,  proh  dolor,  negotiis  dedito  delineatum  servo,  alibi  forsan  publici 
juris  faciendum , uterum  bifidum  inveni. 

Pro  causa  hujus  vitii  milii6)  et  me  auctore,  cl.  Henckio  7)  nisum  extremi  trunci 


1)  Sonderbarc  angeb.  Missbild.  eines  Kindcs  vceibl.  Gcschlcchts.  Hufelands  Journal.  . . 

2)  Grosse  Balggcsclnviilstc  ani  Hintcrn  von  Enibryonen.  Neue  seltnc  Bcobacht.  1S24.  163  ff. 

3)  Pathol.  Naturspicl  eines  nionstrbsen  Kindcs  rnit  eincr  Kopfahul.  Gcschwulst  ani  liciligbeinc. 
Stark’8  ncues  Archiv.  I.  2.  p.  145.  Ncbst  Abbild. 

4)  Muscum  anatomicum  p.  122.  No.  S14  ct  2999. 

5)  Vcrzcicliniss  eincr  Sammlung  anatom.  Praparatc.  Bcrlin  1819.  S.  33.  No.  10. 

6)  Handb.  d.  pathol.  Anat.  I.  1.  p.  372.  373.  7)  De  tumoribus  foctuum  cysticis.  Halae.  1819. 

inferioris,  caput  quodammodo  referendi,  esse  agnoscendum,  hypothesis.  fuit  proposita  et 
utrique  varia  argumenta  pro  eadem  fuerunt  producta. 

Cl.  Otio,  hanc  explicationem  nimis  artificiosam  judicans,  rectius  rem  ex  propen- 
sione hujus  regionis  ad  producendam  telam  cellulosam  atque  adipem  nec  non  cystides, 
nec  non  ex  situ  foetus  curvato,  eidem  maxime  fovente  esse  deducendam  docet1),  si- 
mul contra  cl.  Henckium  monens , casum  Lo  effler  ictuum , ubi  talis  tumor  magnam  cum 
capite  alere  dicebatur  similitudinem,  haud  bene  adduci,  descriptione  hanc  similitudi- 
nem haud  probante. 

Pace  autem  cl.  viri  primo  dixerim,  formationes  nonnullas , quas  memorat,  forsan 
ex  mea  sententia  explicari  posse. 

Dein,  quomodo  ex  descriptione  Loeffleriana  parum  pateat  similitudo,  quam  dixi, 
haud  perspicio,  eum  Loeffterus  disertis  verbis  partes  cum  naso,  oculo  et  auribus 
convenientes  non  dicat  tantum,  sed  et  depingat  2).  Dolendum,  tumorem,,  a corpore 
infantis  operatione  separatum  haud  examini  fuisse  subjectum. 

Praeterea  aliae  dantur  observationes,  rem,  cum  tumor  dissectus  fuerit,  magis  etiam 
illustrantes.  Talem  Willsius , ab  Huxhamo  titulo  chirurgi  experti  atque  ingeniosi 
ornatus,  descripsit  3).  Tumor  infantis  trunco  major,  praeter  magnam  aquae  copiam, 
cartilagines,  cum  ovis  vertebris  caudalibus  ossi  coccygis  adnatas  adipe  circumdatas 
invenit,  quibus  substantia  appendebatur,  ovum  magnitudine  aequans  et  massam  cerebri 
et  cerebelli  similem  continens,  et  cavum  oris  cum  lingua,  nec  non  aiuem  exhibens. 

Praeter  hunc  casum  nonnullos  alios,  in  quibus  simili  modo  tumor,  extremo  co- 
lumnae vertebralis  inferiori  annexus  ossa  aliasque  foetus  partes  continebat,  jam  du- 
ctum collegi  4). 

Laxitas  telae  cellulosae,  in  hac  regione  obviae  sine  dubio  talium  tumorum  pro- 
ductioni favere  potest,  atque  nisui,  quem  dixi,  adminiculum  praebere,  nullo  modo 
autem  hunc  non  adesse  quis  probaverit,  suadentibus  argumentis  in  locis  citatis 
quae  fuerant  adducta. 


1)  L e.  p.  165. 

2)  L.  c.  p.  146.  Tab. 

3)  A letter  conceming  a cliild  bom  Avith  an  extraordinary  tumour  near  tlie,  anus,  containing  the 
rudiments  of  an  embryo  in  A.  pliiios.  Vol.  45.  X.  325. 

4)  Handb.  d.  pathol.  Anatomie.  II.  1.  S.  64.  ff. 

Forsan  simul  casubus,  quos  mejam  in  compendio  meo  anatomiae  pathologicae  con- 
tulisse dixi,  probatur,  tumores  hos  primum  secundi  foetus , cum  principe  connexi , sis- 
tere rudimentum,  ubi,  haud  mutata  prima  quam  protuli  opinione  alio  tantum  loco, 
sc.  in  capite  de  duplicitate  s.  aucto  partium  numero,  tractandi  forent. 


III. 

Plurimorum  vitiorum  praecique  partium  abdominalium  unio. 

§.  4. 

XII.  Monstrum  hoc  tabula  sexta  depictum,  prae  omnibus  forsan,  quae  describo, 
rarissimis  adnumerandum  est.  Foetus  est  fere  maturus,  sexus  feminini.  Praeter  ma- 
jora vitia  ratione  trunci  ad  caput  et  artus  a norma  recedit;  cum  enim  truncus  a cer- 
vicis summitate  ad  extremum  inferius  nonnisi  quinque  pollices  aequet,  caput  a ver- 
tice ad  cervicem  summam  tres,  extremitas  superior  septem,  inferior  septem  cum  dimidio 
metitur. 

Praeterea  truncus  dextrorsum  protuberat,  sinistrorsum  excavatus  est. 

In  capite  nihil  insoliti  apparet.  Facies  gentem  judaicam  arguere  videtur,  quod 
utrum  pro  monstrositate  individua  habendum  sit,  an  originem  indicet,  scire  haud 
potui. 

Majora  vitia  haec  sunt. 

Omnis  regio  lumbalis  et  sacralis  in  tumorem,  cute  omnino  tectum,  duos  pollices 
latum,  unum  cum  dimidio  longum,  unum  in  medio  altum,  expanditur. 

Maxime  autem  facies  trunci  anterior  peccat. 

Thorax  valde  angustus  et  praecipue  facie  anteriore  depressus  et  planus,  ceterum 
parietes  bene  formati  et  cavum  undique  clausum  est. 

Huic  formae  respondet  viscerum  in  ipso  contentorum  parvitas.  Cum  enim  th)  - 
mus  suetum  volumen  habeat,  cor  et  pulmones,  ceterum  a norma  haud  deflectentes, 
solito  duplo  minores  sunt. 

Longe  maxime  abdomen  cum  organis  in  ipso  contentis  a norma  recedunt. 

Totam  fere  longitudinem  atque  latitudinem  explet  hernia  umbilicalis  maxima, 

tres  pollices  quoad  omnes  diametros  metiens , omnibus  visceribus,  in  peritoneo  con- 
tineri solitis,  hic  omnino  nudis,  formata.  Ex  baseos  hujus  herniae  toto  circuitu  annulo 
umbilicali  formato  abeunt  membranae  ovi , chorion  et  amnion.  Deciduae  vix  ullum 
vestigium  adest. 

Quomodo  chorion  et  amnion  decurrerint,  utrum  viscera  peritonealia  revera  omnino 
nuda  fuerint,  aegrius  definiri  potest,  cum  ovi  velamenta  et,  ut  fit,  disrupta  sint,  et  ex 
parte  amissa  videantur,  nec  non  morbo  accedente,  ut  videtur,  inflammatorio  mutata  sint. 

Yerosimilius  autem  mihi  videtur,  viscera  productione  sacci  peritonealis  tenuis- 
siina-fuisse  tecta,  aut  paullo  ante  partum,  aut  durante  ipso  disrupta.  Cum  enim  amnion, 
cuti  continuum,  ab  annuli  initio  extrorsum  flectatur,  et  faciei  ipsius  externae,  scabrae 
maxima  ex  parte  vestigia  tantum  chorii  forsan  etiam  deciduae  adhaereant,  saccus,  pe- 
ritoneo continuus  introrsum  tendit,  viscera  peritonealia,  sed  laxissime  tegens,  ex  maxima 
apertura  hians , ut,  quomodo  jam  innuimus,  omnino  pateant. 

Huic  sacci  circuitui  inferiori  adjacet  lamina  externa,  mox  cum  ipso,  ita  ut  haud 
separari  queant,  conglutinata,  cuti  continua. 

In  ipsius  latere  sinistro  inter  chorion  et  amnion,  jam  ab  initio  divisae,  decurrunt 
vena  umbilicalis  et  arteria,  una  tantum  et  quidem  sinistra. 

Funiculus  umbilicalis  membranis  jam  ab  initio  extrorsum  flexis , haud  adest.  Arte- 
ria et  vena,  per  trium  pollicum  spatium  inter  utramque  membranam  vicinae  decurrunt, 
dein  placentae  in  magnam  lobulorum  copiam  disjunctae  extremo  inferiori  inseruntur. 

Infra  herniam  sursum  in  membranas  ovi  continuo  abiens,  occurrit  plaga  ovalis  laevis, 
pollicem  lata  et  alta,  nonnihil  sinistrorsum  versa,  a lateribus  et  parte  inferiore  margine 
nonnihil  elato  cincta.  Hujus  pars  inferior  tegitur  ponte  cutaneo  circiter  sex  lineas  lato, 
pollicem  alto,  cujus  margo  inferior  clitoride  et  nymphis  formatur,  quem  igitur  pro  cutis 
abdominis  parte  inferiore  habere  nullus  dubito.  Initium  capit  hic  pons,  cum  parte  infra 
ipsum  posito  canalem  formans,  in  tuberculis  cute  tectis,  pollicem  circiter  ab  invicem  re- 
motis, extremis  internis  ramorum  ossium  pubis  horizontalium.  Sex  circiter  linearum  ab 
his  distantia  extrorsum  in  facie  anteriori  dextri,  interna  sinistri  femoris  prominent  plicae 
cutaneae  longitudinales,  quarum  dextra  sinistram  magnitudine  superat,  labia  pudenda 
externa. 

In  plaga,  quam  commemoravimus,  pro  vesica  inversa  sine  dubio  habenda, 
quinque  occurrunt  orificia.  Horum  supremum  majus , haud  prominens  ad  canalem  in- 

testinalem  ducens,  marginem  dextrum  fere  tangit.  Duas  lineas  infra  ipsum  a dextris  et  si- 
nistris duarum  ab  invicem  linearum  distantia  duo  alia  occurrunt,  vaginarum  exitus,  mar- 
ginibus prominentibus  cincta.  Quartum,  bis  minus,  in  eadem  altitudine  situm,  pollicis 
distantia  ab  hisce  dextrorsum,  omnino  in  plagae  illius  cavo  absconditum  invenitur. 

Quintum,  etiam  minus,  in  eadem  directione  in  sinistro  plagae  dimidio  invenitur, 
tam  difficulter  inveniendum , ut  initio  vix  agnoverim,  dein  pro  coeco  habuerim.  Utrum- 
que ad  ureterem  sui  lateris  ducit. 

Ani  nullum  adest  vestigium. 

Hernia  umbilicalis,  vera  eventratio,  omnia  intestina  abdominalia  continet. 

In  hepatis  lobi  dextri  facie  superiore  cystis,  fere  pollicem  diametris  omnibus  rne- 
tiens , humore  turbido  plena,  occurrit.  Totum  organon  ita  circa  axin  conversum  est,  ut 
facies  ejus  superior  retrorsum  spectet,  quo  fossa  venae  umbilicalis  ita  in  conspectum 
venit,  ut  primo  intuitu  hepar  plus  solito  in  duos  lobos  sulco  profundo  divisum  videa- 
tur. Eandem  ob  causam  vesicula  fellea  solito  nonnihil  minor,  statim  oculos  ferit. 

Ventriculus  et  splen  praeter  situm  haud  a norma  recedunt. 

Intestinum  tenue,  solito  latius,  fine  extremo  orificio  summo,  in  plaga,  quam  de- 
scripsimus liberrime  extrorsum  hiat,  praeterea  dextrorsum  in  saccum  abit,  duos  pollices 
longum,  unum  latum,  recta  dextrorsum  decurrentem,  et  hic  coeco  fine  terminatum. 
In  hunc  quoque  saccum  orificium  illud  continuo  ducit,  specillo  in  utrumque  intestinum 
eadem  facilitate  per  idem  orificium  penetrante.  Ex  hujus  sacci  cocci  initii  facie  postica 
appendix  parva,  sex  lineas  longa,  ipsius  parietibus  ubique  arctissime  accreta  descendit. 

Saccum  illum  coecum  coli  rudimentum,  appendiculam  processum  vermiformem 
esse  patet. 

Ad  latera  atque  infra  hanc  inferiorem  canalis  intestinalis  partem  genitalia  in- 
terna ponuntur , modo  memorabilissimo  a typo  regulari  aberrantia. 

Componuntur  scilicet  duobus  matricis  cornubus  vaginarumque  totidem  rudimen- 
tis, in  universum  a superioribus  et  dextris  sinistrorsum  descendentibus,  praeterea 
deorsum  convergentibus,  ut,  omnino  per  totum  decursum  separatae  orificiis  duobus, 
margine  cinctis,  in  plagae  medio  extrorsum  hient. 

Cornu  dextrum  rectum  pollicem  longitudine  aequat,  sinistrum  paullulum  bre- 
vius est,  sed  contortum. 

Utrumque  orificio  valde  prominente  et  rugoso  in  Vaginam  sui  lateris  aperitur. 

Vaginae  octo  lineas  habent. 

Cornua  sursum  ita  divergunt,  ut  fere  duorum  pollicum  spatium  intercedat.  Ori- 
ficia uterina  uno  tantum  ab  invicem  distant.  Vaginis  finis  ilei  et  coli  initium  intra- 
ponitur,  cum  ipsis  cornubusque  uterinis  concretus. 

Ex  apicibus  cornuum  tubae  solito  more  abeunt 

Ovariorum  in  neutro  latere  ullum  invenio  vestigium. 

Partes  omnes  quantopere  sint  compressae,  ex  arctissima  summitatis  tubae  sini- 
strae cum  ventriculi  fundo  et  liene  conjunctione  apparet. 

Renes  adsunt  solito  numero  et  magnitudine.  Dexter  omnino  liber,  inter  hepar  et 
cornu  uteri  dextrum  positus,  glandula  suprarenali  normali  tectus.  Ureter  quarto  fora- 
mine plagae  supra  descriptae  hiat,  valde  contortus  et  in  parte  inferiore  summe  di- 
latatus. 

Sinister  in  pelvi  haeret  ossi  sacro , canalis  intestinalis  extremo  inferiore  et  geni- 
talibus interpositus.  Ureter  ejus  recta  descendit  versus  plagam,  vesicam  referentem 
ejusque  cavum  specillum  ad  hanc  ipsam  plagam  admittit,  hic  autem  ita  coarctatur,  ut 
diu,  ut  jam  supra  monui,  clausum  putaverim. 

Revera  autem,  uti  dexter,  apertus  est,  imo,  cum  longius  a margine  plagae 
distet,  ubi  fuit  detectus,  facilius  demonstrari  potest. 


PARS  SECUNDA. 

Corollaria. 

§.  1. 

Quamvis  sat  magno  aliorum  monstrorum,  nondum  descriptorum,  numero  gau- 
deam, tamen  jam  adumbrationi  singulorum  finem  imponens  ad  partem  alteram  trans- 
eo, in  qua  descriptionibus  monstrorum,  quas  jam  in  prima  dedi,  positiones  super- 
struere studebo,  et  ad  ipsa  et  ad  hanc  anatomiae  pathologicae  partem  in  universum 
spectantes.  Ceterum  et  hic  nonnullorum  monstrorum  descriptionem  addam,  ad  di- 
lucidationem  hujus  vel  illius  theseos  facientium. 

§•  2. 

Ni  fallor,  corollaria  praecipua,  ex  observatis  nostris  deducenda: 

I.  ad  discrimen  frequentiae  variarum  fabrica  normali  deflexionum; 

II.  limites,  etiam  aberrationes  primitivas  circumscribentur; 

III.  discrimen  inter  latus  dextrum  et  sinistrum  respectu  frequentiae  deviationum ; 

IV.  quaestionem,  num  in  sexum  femininum  frequentius,  quam  in  masculinum  cadant; 

V.  unionem  variarum  deviationum  in  eodem  corpore  secundum  praecipua,  quae 
offert,  momenta; 

VI.  descriptionem  accuratiovem  habitus  capitis  ossei  et  praecipue  quidem  cra- 
nii in  Hemicephalia ; 

VII.  investigationem  tum  ortus  monstrorum  in  universum,  tum  praesertim  nonnul- 
lorum referri  possunt. 

§•  3. 

I.  Nonnullae  a solita  forma  deflexiones  in  monstris,  quorum  descriptiones  dedi- 
mus, una  vice  saepius  et  reliquis  frequentius  occurrere. 

Sic  in  numero  haud  magno,  duodeno  scilicet,  cordis  septum  perforatum  ter  in- 
venimus. Diverticulum  intestini  tenuis  etiam  quater  occurrit.  Palatum  plus  mi- 
nusve  fissum  ter  invenimus.  Renum  vitia,  defectus  sc.  aut  partialis  aut  totalis,  con- 
cretio, situs  profundus,  in  tribus  visa  sunt.  Huc  quoque  vesicae  urinariae  inversio  per- 
tinet. Aceplialiam  spuriam  imo  sexies  inter  duodecim  bos  casus  observare  fuit 
datum.  His  acephaliae  speciminibus  dum  haec  scribere  coepi,  quinque  alia  acces- 
sere, nondum  mihi  quoad  fabricam  internam  rimata.  Spina  bifida  in  quinque  foctubus 
apparuit.  Nec  non  genitalia  in  quatitor  casubus,  testium  impedito  exitu,  ovariorum 
defectu,  uterique  in  duo  cornua  discessu  solitum  typum  deseruere.  Quater  etiam 
vasa  umbilicalia  normam  reliquere.  Truncus,  secundum  hasce  observationes,  caput, 
praesertim  cranium,  inter  regiones  diversas,  cerebrum  cum  medulla  spinali,  cor, 
systema  digestionis,  uropoeticum  et  genitale  inter  systemata  diversa  saepius,  artus 
inter  regiones,  ossa  musculi  et  pars  systematis  nervosi  peripherica  rarius  peccare 
videntur.  Et  nostris  igitur  observatis  Doevereni  1 ) et  Sandiforti  2)  effatum,  in  ar- 


1)  Spec.  obs.  acad.  Cap.  XIII.  p.  207. 


2)  Obs.  an  patii.  L.  III.  C.  X.  p.  134. 

tuum  ossibus  occurrere  aberrationes  a typo  normali  rarius  quam  in  capite  et  trunco, 
confirmatur. 

§•  4. 

IL  Observatio  harum  deviationum  aliam  cum  in  universum,  tum  in  specie  legem 
in  mentem  revocat,  monstra  sc.  quoque  certis  obtemperare  regulis,  enuntiantem. 

Haec  in  universum  cl.  S oemmerringio  1)  tribuitur,  quamvis  jam  disertis  verbis 
divus  Brellus  nonnulla  monstra  adumbrans  dixerit  2):  „ Natura  semen  inutile  re- 
linquere non  cupiens  alia  molitur  juxta  ejus  quantitatem,  et  cum  deficit  ei,  opus 
etiam  imperfectum  relinquit,  sed  mirum  est,  quod  non  adeo  a scopo  aberrat,  ut  ocu- 
lum in  manu  vel  pede  vel  in  dorso  ponat,  nec  sic  partes  omnino  e contrario  trans- 
ferat. “ 

Et  hoc  respectu  summa  similitudo  inter  monstrum  secundum  et  tertium  inter- 
cedens, memorabilissima  apparet,  cum  in  utraque  acephalia  spuria,  renis  et  tes- 
ticuli sinistri,  renum  succenturiatorum  evolutio  impedita,  arteriae  umbilicalis  dex- 
trae defectus  observentur. 

Quoad  formas  abnormes,  quas  paginis  antecedentibus  descripsimus,  primo  cor- 
dis septi  perforationem  in  baseos  vicinia  sic  semper  occurrere,  jam  alio  loco  3)  sta- 
bilivimus. Hoc  omnibus  nostris  casubus  clarissime  confirmatur.  Contra  vasa  magna 
et  hic  vario  modo  ludunt.  Reliquis  modis  rarius,  ut  in  casu  tertio  observatum 
fuit,  arteria  pulmonalis  e ventriculo  sinistro,  aorta  e dextro  simul  procedit.  Hujus 
enim  abnormitatis  nonnisi  valde  parvus  exemplorum  innotuit  numerus.  Quatuor, 
jam  B ai  Hio , Langslaffio , Farrio,  et  TVistaro  dicta  jam  diu  collegi  4 5) , et  quintum 
descriptum  atque  delineatiun  adjeci  s)  quem  cum  quarto  praetervidens,  priores  citans, 
sextum  nuperrime  descripsit  et  figura  illustravit  cl.  Tiedemanmis  c),  ut  jam  cum 


1)  Beschreib.  u.  Abbild.  ciniger  Missgeburten.  S.  38. 

2)  Hist.  et  obs.  ni.  ph.  C.  III.  o.  3.  3)  Pathol.  Anat.  vol.  I.  p.  429. 

3)  Tria  priora  in  Archiv  fur  die  Physiologie  I.  2.  1815.  Pathol.  Anat.  ii.  1.  133,  134.  Quartum, 
Wistari  sc.  adjeci  in  Tab.  anat.  pathol.  Fasc.  II.  1820.  p.  2. 

4)  Tabulae  anat.  path.  Fasc.  II.  Tab.  IX.  Fig.  1.  1820. 

5)  Seltne  Anomalic  der  grosscn  Pulsadcrstiinune  des  Herzcns  in  eincm  Kinde.  Zeitschrift  fiir  Anat. 
und  Physiol.  I.  1824.  III. 

supra  *)  descripto  nonnisi  septem  innotuerint  e foctubus  humanis.  Ex  vitulobicipiti 
unicorporeo  octavum  adjeci 1  2),  qui  cum  reliquis  haud  minus  cl.  Tidemanni  aciem  effugit. 

Diverticulum  connatum  nonnisi  in  tenui,  et  ipsius  extremo  inferiori  propius , oc- 
currere iisdem  observatis  novam  fidem  accipit,  lis,  quae  de  hoc  vitio  pridem  ct 
nuper  3)  attuli,  et  observatis,  in  paginis  antecedentibus  quae  continentur,  sex  alios 
casus  quoque  addere  possum , quos  in  cadaveribus  utriusque  sexus  inveni,  ubi  hoc  di- 
verticulum inter  tres  et  quatuor  pedes  a coli  initio  distabat. 

§.  5. 

III.  Quae  de  renum  vitiis  observavimus,  quaestionem  movere  possunt,  num  forsan 
ren  sinister  saepius  dextro  a typo  aberret?  Ilanc  eo  magis  dilucidare  cupiverim,  cum, 
uti  in  anatomia  mea  pathologica  4)  monui,  eam  haud  solvere  valuerim,  alii  autem, 
qui  ante  ct  post  me  de  hujus  organi  vitiis  egerunt,  minime  huc  attenderint  5 *).  Revera  in 
tertio  casu  ren  sinister  omnino,  in  secundo  fere  totus  deficit,  in  duodecimo  pelvim  explevit, 
dextro  omnino  quoad  formam  situmque  normali.  Casus  autem  hi  tres  cum  minime 
ad  quaestionem  hanc  decidendam  sufficiant,  alii  quoque  memoria  traditi  comparandi 
sunt,  ubi,  ut  aliis  occasionibus,  lateris  interdum  non  fuisse  mentionem  factam,  sum- 
mopere dolendum  est.  Sequi  tamen  videtur  ex  casubus  et  a me  et  ab  aliis  observa- 
tis, revera  defectum  renis  vix  in  alterutro  latere  frequentius  occurrere. 

Sic  ren  unicus  aut  omnino  simplex  aut  plus  minusve  luculenter  e duobus  con- 
cretus inter  septendecim  casus  praeter  duos,  supra  a me  descriptos  et  alium,  quem 
in  adulto  a me  repertum  servo,  in  octo,  sc.  a VaJsalva  °),  Mohrenheitnio  7),  St  ol- 
fio 8 *),  Sandiforto  °),  Pouparto  10),  Veiracio  11)f  Polio  12),  KefcJiio  13),  in  dextro. 


1)  Pag.  21.  ' 

2)  Tab.  anat.  path.  Fasc.  II.  p.  2.  1820. 

3) .  Beobachtungen.  1822.  S.  118.  Sqq.  4)  Vol.  I.  p.  636. 

5)  Vide  v.  g.  Voigtcl  path.  Anat.  III.  p.  170.  Otto  path.  Anat.  p.  307. 

6)  Morgagni  dcc.  ct  s.  in  XXXI.  o.  25.  7)  Wiener  Beitr.  297. 

S)  Hciltingsmcth.  VII.  324.  9)  Mus.  anat.  I.  p.  250. 

10)  Meni,  de  Pac.  des  sc.  1700.  H.  p.  46. 

11)  Samnii,  fur  prakt.  Acrzte  VIII.  596. 

12)  M.  of  the  London  nicd.  Soc.  II.  319. 

13)  Beitr.  zur  pathol.  Anat.  III.  41. 

in  dextro,  in  octo,  sc.  Hunteriano  *■),  Lanbiano  2),  Perriniano  3 4 5),  Guigneuiano  *), 
Albrechtiano  s),  secundo  Stolliano  6),  Faschicmo  7),  Breschetiano  8 9 10),  in  sinistro  la- 
tere ponebatur. 

Quamvis  inter  exempla  adducta  casus,  ubi  ren  sinister  aut  deficiebat,  aut  in  la- 
tus dextrum  migraverat,  cum  dextro  conjunctus,  ad  illos,  ubi  contrarium  obtinebat, 
sic  sese  haberet  uti  4:  3,  tamen  experientia  ulterior  requiritur,  ut  probetur,  num 
talis  ratio  constans  sit,  an  potius  defectui  occasionis,  justum  casuum  numerum  con- 
ferendi debeatur.  Accedit,  non  semper  constare,  num  ren  deficiens  ex  vitiosa  confor- 
matione desideretur  an  morbo  destructus  fuerit.  Equidem  ipse,  magno  hujus  generis 
casuum  numero  gaudens,  ne  in  errorem  incidam,  timeo. 

Num  renes  respectu  frequentiae  situs  mutati,  et  quidem  in  specie  nimis  profundi 
inter  se  differant,  haud  facilius  dijudicare  possum.  Jam  dudum  hoc  vitium  eadem 
fere  frequentia  in  utroque  latere  occurrere  ex  aliorum  propriisque  observatis  col- 
legi neque  nuperrime  ejusdem  novi  exempla  praeter  casum  a cl.  Murtino  descrip- 
tum et  depictum,  ubi  ren  sinister  in  pelvi  haerebat,  simulque  dextro  duplo  minor  in- 
veniebatur 1 °). 

Revera  tamen  hanc,  quam  eruere  potuimus  rationem  locum  habere  verosimile  red- 
ditur cum  e lateris  dextri  praevalentia  in  universum,  tum  ex  majore  nonnullarum 
saltem  deviationem  in  sinistro,  quae  ab  aliis  observata  fuit,  frequentia. 

Testiculus  in  utroque  casu  sinister  in  abdomine  manserat,  altero  jam  in  scro- 
tum delapso.  Hoc  num  frequentius  quam  contrarium  obtineat,  haud  decidere  queo, 
quamvis  ex  rationibus  modo  allatis  sequi  videatur. 


1)  Med.  Transact.  III.  255. 

2)  Eph.  n.  c.  I.  a.  IX.  d.  16 

3)  J.  de  med.  XIII.  431. 

4)  J.  de.  med.  XII.  340. 

5)  Eph.  n.  c.  D.  II.  I.  o.  83. 

6)  L.  c.  II.  2.  179. 

7)  Act.  n/  V.  o.  68. 

8)  Beschr.  einer  angeb.  Missbildung.  Meckels  Archiv.  V.  465. 

9)  Handb.  der  pathol.  Anat.  I.  632,  636. 

10)  Note  sur  le  deplacement  dJun  rein  dans  un  cnfant  ne  avant  terme  etc.  Annales  des  scienccs 
naturclles  VII.  1826.  82  scq. 

Hae  autem  infirmari  videntur  observatis,  quae  de  arteriae  umbilicalis  defectu 
fecimus.  Haec  enim,  in  quatuor  casubus  in  dextro  latere  omnino  deficiens,  in  sinistro 
aderat.  In  Breschetiano  *)  idem  obtinuit.  Contrarium  autem  in  aequali  fere  casuum 
numero  obtinuit;  cum  enim  Hebenstreitius  2),  Osianderus  3),  Murdochius  4 5 6 7),  Bat/i- 
kius 3),  Herrmannus  c)  (in  duobus  casubus)  latus  haud  notarint,  Wrisbergius '•),  San- 
dif ortus  8 9 10 11)  et  Otio  °)  deficiente  sinistra  nonnisi  dextram  arteriam  umbilicalem  in- 
venere. 

Cum  inter  octo  casus  in  quinque  nonnisi  arteria  umbilicalis  sinistra,  in  tribus 
tantum  dextra  adfuerit,  forsan  latus  dextrum  prae  sinistro  vitio  hoc  allicitur. 

In  hac  sententia  observatione , quam  et  ego , et  nonnulli  magni  nominis  viri,  Ilal- 
lerus  1 °)  v.  g.  et  Dutrochetus  1 *),  justam  vel  ab  ardore  quo  perscrutioni  pulli  evolutionis 
operam  dedere  famam  adepti,  fecerunt,  confirmor.  Semper  scilicet  in  avibus  arteria 
umbilicalis  sinistra  dextram  longe  superat , ut  interdum  illa  rix  reperiatur.  Cum 
igitur  hic  secundum  normam  similis  saltem  adsit  ratio,  mirum  haud  videtur  in  ho- 
mine contra  normam  eandem  fabricam  saepius  opposita  occurrere.  Sic  ratio  quoque 
majoris  frequentiae  defectus  arteriae  umbilicalis  in  latere  dextro  enucleata  et  discrimen 
inter  utrumque  latus  obtinens  minime  fortuitum  esse,  demonstratum  videtur,  nec  non 
deviatio  a regula,  dextri  lateris  praevalentiam  monstrante,  explicatur. 

§.  6. 

IV.  Magni  nominis  viros,  sexui  feminino  deviationes  a fabrica  normali  prae  mascu- 


1)  Beschreibung  einer  angebornen  Missbildnng.  In  Meckels  Archiv  fur  die  Physiologie.  Bd.  5. 
p.  463. 

2)  Funiculi  umbilic.  pathologia.  Rec.  in  Halleri  coli.  anat.  T.  V.  p.  6S2. 

3)  Annalen  Bd.  2.  p.  80. 

4)  Meckel’s  Archiv.  Bd.  7.  p.  17. 

5)  Ibid.  Bd.  7.  p.  483. 

6)  Bcschreib.  zweier  Missgeburten.  Salzb.  med.  chir.  Zcitung  1822.  Bd.  4.  S.  93  — 112. 

7)  Dcscr.  an.  embr.  obs.  4. 

8)  Obs.  anat.  pathol.  Libr.  III.  c.  1.  Tab.  3.  F.  3.  k. 

9)  Monstr.  human.  sex  1811.  p.  15. 

10)  Sur  la  formation  du  poulct.  Mcm.  Laus.  1758.  II.  p.  40. 

11)  Ueber  dic  Fbtushullen.  Meckels  Archiv  f.  d.  Physiol.  V.  541. 

lino  recte  attribuisse,  constat.  CI.  Georgetus  *),  rationem  hujus  phaenomeni  inda- 
gaturus, quaerit,  „num  forsan  ex  minori  in  sexu  feminino  vis  organicae  vel  genera- 
tionis energia  pendeat,“  nescio  cur  hanc  quaestionem  quasi  duplicem  sistens,  cum  re- 
vera nonnisi  pro  una  haberi  possit.  Equidem  vix  cl.  virum  recte  nodum  solvisse  pu- 
taverim, cum  eX  magno  phaenomenorum  numero,  v.  g.  citiore  feminae  evolutione, 
majore,  qua  et  diros  perferunt  morbos,  facilitate,  omnino  contrarium  patere  videa- 
tur. Et  nunc  explicatio,  quam  oliin  jam  dare  conatus 1  2)  sum,  sexus  scilicet  femini- 
nus, initio  omnibus  ejusdem  speciei  embryonibus  communis , magis  milii  arridet.  Cum 
enim  sexus  masculus  nonnisi  altior  evolutio  sexus  feminini  sit,  mirum  non  est,  sta- 
tum abnormem  qualemcunque,  et  quidem  vario  nexu  causali,  praecipue  in  sexum 
femininum  cadere. 

Quaenam  autem  hujus  facti  accipiatur  ratio,  nostris  quoque  casubus,  nec  non 
iis,  quos  modo  descripsimus,  sed  aliis  quoque,  quos  servamus,  probatur.  Nam  ex 
duodecim , quos  hic  exhibuimus,  nonnisi  tres  masculi,  novem  contra  feminini  gene- 
ris sunt. 

Praeterea,  ex  quo  commentarium  nostrum  de  duplicitate  monstrosa  decem  ab- 
hinc annis  edidimus,  ut  bruta  taceamus,  monstra  quatuor  humana  duplicia,  duo  sc. 
perfecta,  duo,bicorporea  unicipitia,  acquisivimus,  feminina  omnia.  Varii  generis  mon- 
stra ex  brutis,  quae  per  hoc  tempus  collegimus  complura,  idem  omnino  probant. 

Acephaliam  spuriam  praecipue  in  sexum  femininum  cadere  primus,  ni  fallor, 
auctor  fuit  Morgagnus  3),  nonnisi  de  hoc  vitio  hoc  assertum  proferens. 

Secuti  summum  anatomicum  sunt  b.  Sandifortus  4)  et  cl.  Sommerringius  5). 

Exempla  nostra  sententiam  nostram  jam  antea  emissam  6)  forsan  hoc  non  magis 
in  haec,  quam  in  omnia  alia  monstra  cadere  confirmare  videntur,  cum  inter  sex 


1)  Observation  sur  un  Hydrocephale , qui  a necessite  la  ponction  du  erane  pour  permettre  la  sortie 
de  1’enfant.  Nouveau  Journal  de  medecine  par  Beclard  etc.  a Paris  Vol.  VII.  1820.  p.  201.  Inde  trans- 
lat.  in  diario  nostro  physiologico  (Archiv  f.  d.  Physiol.)  Vol.  VI, 

2)  Handb.  d.  menschl.  Anatomie.  Bd.  I.  1815.  S.  94. 

3)  Dcc.  et  s.  XII.  6.  XLVIII. 

4)  Infans  cerebra  destit. 

5)  Beschreib.  einiger  Missgeb.  p.  9. 

6)  Handb.  d.  pathol.  Anat.  Bd.  1.  S.  237. 

monstra  acephala  nonnisi  quatuor  feminina  reperiantur.  Haec  ratio  etiam  diminuitur 
duobus  foetubus  similibus,  infra  obiter  tangendis,  etiam  masculis , quos  post  pera- 
ctas hasce  descriptiones  accepi.  Attamen  nullus  dubito,  recte  claros  antecessores  judi- 
casse, cum  comparatione  plurimorum  foetuum  hemicephalorum  de  asserti  Morgagniani 
veritate  fortissime  persuasus  fuerim.  Nec  minus  eandem  ob  rationem  de  praevalentia 
sexus  feminini  in  monstris  in  universum  recte  me  sensisse  putaverim. 

Certe  non  refellitur  sententia  TVeesii  cujusdam  observatione,  qui,  scholam  relin- 
quens, ideo  eam  vituperavit,  quod  inter  viginti  duos  foetus,  ectopia  cordis  notatos 
duodecim  masculi,  decem  feminini  reperiebantur  1).  Si  vir  clarissimus,  antequam 
gladium  criticum  vibravit,  libros  meos  inspexisset,  forsan  non  litem  sine  ratione  in- 
stituisset; disertis  enim  verbis  jam  ante  triennium  monueram,  cordis  vitia  in  sexu 
masculo  frequentius  quam  in  feminino  occurrere  2),  rationemque  hujus  facti  indagare 
studui  3),  et  vesicae  inversionem  cum  cl.  Duncano  4)  addens. 

§.  7. 

V.  Magni  momenti  in  monstrorum  historia  caput  his,  quae  jam  descripsimus , bene 
illustratur,  conjunctio  scilicet  plurium  deformitatum  in  eodem  corpore . 

Sic  in  primo  loco  descripto  1)  cranii  pars  superior  haud  evoluta,  2)  cerebrum 
fere  deficiens,  3)  renes  succenturiati  nulli,  4)  uvula  fissa. 

In  secundo  l)acephalia  spuria;  2)  cordis  septi  perforatio  ejusdemque  ventriculi  sini- 
stri evolutio  fere  nulla;  3)  initium  aortae  fere  coecum;  4)  arteriae  pulmonalis  sinistrae 
ex  aorta  descendente  origo;  5)  ventriculi  in  parte  sinistra  contractio  indeque  in  duo 
dimidia  divisio;  6)  diverticuli  ilei  praesentia;  7)  renis  succenturiati  dextri  parvitas, 
8)  sinistri  defectus  9)  renis  ejusdem  lateris  absentia  totalis;  10)  testiculi  sinistri  reten- 
tio in  lumbis;  11)  arteriae  umbilicalis  dextrae  defectus  una  observantur. 

In  tertio  1)  cranii  et  cerebri  evolutio  impedita;  2)  totalis  columnae  vertebra- 
lis fissura  et  curvatura ; 3)  medullae  spinalis  defectus ; 4)  cordis  septi  perforatio ; 5)  or- 


1)  De  ectopia  cordis.  Berolini  1818.  p.  47. 

2)  Handbuch  der  menschlichen  Anatomie  Bd.  1.  1815.  S.  94.  Archiv  f.  d.  Physiol.  I.  1815.  266. 

3)  Archiv  1.  c.  268. 

4)  Handbuch  1.  ct  p.  c. 


53 


tus  aortae  et  arteriae  pulmonalis  onyiino  permutatus;  6)  arteriae  pulmonalis  mitium 
clausum;  7)  renum  succenturiatorum  defectus;  8)  renis,  sinistri  defectus  fere  totalis  et 
cum  dextro  concretio;  9)  testiculi  sinistri  in  abdomine  situs;  10)  arteriae  umbilicalis 
dextrae  defectus  adsunt. 

In  quarto  1)  cranium  maximam  partem  deficiens ; 2)  cerebrum  depravatum ; 
3)  uvula  et  palatum  osseum  fissa;  4)  diaphragma  perforatum,  et  hernia  diaphragmatis ; 
5)  diverticulum -ilei ; 6)  situs  intestinorum  quamvis  in  abdomine  contentorum  a norma 
devians;  7)  lienculi  duo. 

In  quinto  1)  cranium; ,2)  columna  spinalis;  3)  cerebrum; '4)  medulla  spinalis  aut 
non  aut  minus  bene  evoluta;  5)  hernia  umbilicalis  maxima;  6)  uvula  fissa. 

In  sexto  1)  cranium;  2)  cerebrum;  3)  spina  dorsi;  4)  medulla  spinalis  eodem  ac 
antecedentia  modo  membrosa;  praeterea  5)  hernia  adest  umbilicalis  maxima;  6)  intestini 
tenuis  diverticulum;  7)  arteriae  umbilicalis  defectus;  8)  ventriculorum  cordis  septi  per- 
foratio 9)  pollicis  in  utraque  manu  defectus. 

Septimum  1)  spina  bifida  in  regione  lumbari  et  sacrali;  2)  hernia  umbilicalis 
maxima;  3)  defectu  arteriae  umbilicalis  dextrae;  4)  funiculi  umbilicalis  brevitate;  5)  ve- 
sicae urinariae  inversione;  6)  ossium  pubis  diffissione;  7)  uteri  et  vaginae  divisione; 
8)  diverticuli  ilei  aperti  praesentia;  9)  coli  evolutione  maxime  impedita,  brevitate  et 
terminatione  coeca  indeque  pendente  recti  anique  defectu;  10)  renis  sinistri  in  pelvi 
positu;  11)  ejusdem  ureteris  extremo  vesicali  angustissimo  maxime  a norma  recedit. 

Exemplis  fusius  descriptis  alia  ex  propria  experientia  adjicere  possum. 

Sic  hoc  ipso  vere  monstrum  ovinum  dissecui,  1)  oculorum  defectu  fere  totali  et 
concretione ; 2)  cerebri  hemisphaeriorum  defectu ; 3)  ossium  faciei  evolutione  maxime 
depressa;  4)  cordis  parvitate,  ut  dimidium  solitae  magnitudinis  vix  aequaret,  5)  ven- 
triculorum ejusdem  septi  perforatione;  6)  ortu  aortae  ex  ventriculo  dextro,  arteriae 
pulmonalis  ex  sinistro  notatum. 

Dum  haec  scribo,  foetum  humanum  septimestrem  cultro  subjicio,  labio  leporino 
duplici,  uvula  fissa,  cordis  ventriculorum  septi  perforatione,  hernia  diaphragmatis, 
qua  hepatis  lobus  dexter  thoracem  intraverat,  hernia  umbilicali  coecuin  et  magnam 
tenuium  partem  continente,  testiculorum  in  abdomine  retentione  notatum. 

Satis  memorabilis  quoque  nuperrime  ab  amico  mecum  communicatus  est  foetus  alius, 
masculus,  maturus,  huc  imprimis  faciens,  ideoque  accuratius  describendus. 


Manus  pedesque  utriusque  lateris  modo  simillimo  et  maxime  symmetrico  a norma 
recedebant.  Ubique  digitus  secundus,  in  utraque  manu  pedeque  sinistro  et  tertius  de- 
siderabatur. Hunc  in  pede  sinistro  inveni  quidem,  sed  usque  ad  ungues,  omnino  se- 
paratos, cum  quarto  concretum  ut,  quamvis  adesset,  tamen  «jus  vitium  ad  defectum  to- 
talem accederet.  In  utraque  manu  praeterea  digitus  quartus  et  quintus  per  totam  primae 
phalangis  longitudinem  cute  cohaerebant,  et  praecipue  in  latere  dextro  pollex  atque  di- 
gitus quartus  ob  nimiam  cutis  brevitatem  in  praeternaturali  flexionis  statu  inve- 
niebantur. 

In  utroque  pede,  praesertim  in  dextro,  hallux  fissura  valde  profunda  a reliquis 
digitis  separabatur,  ut  jam  sic  manus  formam  imitaretur.  Similitudo  haec  magis 
etiam  augebatur  summa  hallucis  mobilitate. 

Sic  non  tantum  lateris  dextri  et  sinistri,  nec  non  artus  superioris  et  infer, ioris 
similitudo  etiam  in  statu  abnormi  servabatur,  sed  horum,  pedibus  ad  manuum  typum 
fabricatis,  etiam  augebatur. 

Fabricam  internam  externa,  ut  fieri  solet  in  hoc  aberrationis  genere  per- 
fectiorem inveni.  Aderat  enim  in  utraque  manu  vestigium  digiti  tertii,  in  dex- 
tra quidem  perfectius  quam  in  sinistra,  cum  in  illa  os  metacarpi,  a reliquis 
omnino  separatum  et  mobile,  sequente  nonnisi  paullo  brevius  et  tenuius,  in  hac  non- 
nisi processus  brevis  e baseos  quarti , hic  secundi  ossis  metacarpi  facie  radiali  prodiret. 

Pedum  formam  deprehendi  etiam  perfectiorem,  praesentibus  in  utroque  quinque  digi- 
torum rudimentis.  Hic  vero  oppositio  quaedam  inter  fabricam  internam  et  externam  ap- 
paruit. Cum  enim , ut  supra  monui , in  dextra  quatuor  adsint  digiti , e quibus  secundus 
et  tertius  concreverant,  hic  digiti  indicis  indicium  osse  metatrarsi  sistebatur  solito  bre- 
viore et  angustiore,  exacte  rudimentum  digiti  medii  in  manu  dextra  referens. 

Contra  in  pede  sinistro  nonnisi  tribus  digitis  apparentibus  praedito,  primo  digiti 
medii  os  metatarsi  normale,  dein  phalangem  prima  solitae  magnitudinis,  nonnisi  pro- 
pter situm  fere  tranversum  deficere  visam  ostendi.  Praeterea  os  metatarsi  secundum  ad- 
fuit nonnihil  brevius,  sed  reliquis  longe  latius  et  in  fine  antico  in  processus  duos  ob- 
tusos, cartilagineos  excurrens,  internum  cum  ipso  concretum,  externum  capsula  junctum, 
ut  quasi  aucti  digitorum  numeri  adfuerit  species. 

Partes  artuum  reliquae  vix  a regula  recedebant  Plexus  brachialis  et  ischiadicus 
sueto  nervorum  numero  formabatur,  e quibus  nonnisi  cervicalis  quintus  paullo  minor. 

Vasa  itidem  minime  a regula  recedebant.  Ex  musculis  in  utraque  manu  aderat  indi- 
cator, sueta  magnitudine  et  forma  gaudens,  nonnisi  extremi  inferioris  tendinis  unione 
cum  tendine  vicino,  ab  extencore  communi  orto  a norma  recedens  quocum,  circa  os 
metacarpi  digiti  medii  in  volam  penetrans  cum  tendinibus  flexorum,  ad  digitos  defi- 
cientes pertinentibus  arctissime  uniebatur.  In  utroque  brachio  praeterea  nonnisi  ex- 
tensores radiales  modo  haud  inusitato  normam  reliquerant.  In  dextro  longus  insere- 
batur ossi  multangulo  majori,  brevis  jam  in  duos  ventres  fissus,  tendini  altero  eidem 
ossi,  altero  basi  rudimenti  metacarpi  digiti  medii  inserebatur.  In  sinistro  latere  et 
radialis  longi  tendo  in  duos  findebatur',  anteriorem  minorem  cum  basi  musculi  ad- 
ductoris pollicis  confluentem,  posticum,  ossi  multangulo  majori  insertum;  brevis 
omnino  eodem  ac  in  dextro  latere  sese  habebat  modo. 

Ex  musculis  manus  deficiebant  ad  digitos  indicem  et  medium  pertinentes,  prae- 
terea adductor  pollicis  longe  tenuior  et  angustior  deprehendebatur,  nonnisi  ab  osse 
multangulo  ortus. 

In  pedibus  nihil  insoliti  reperi. 

Praeterea  foetus  labio  leporino  et  rictu  lupino  lateris  sinistri  deturpabatur,  sueto 
more  osse  incisivo  lateris  sinistri  cum  dextro  unito.  Ex  dentibus  incisivis  sinistri  la- 
teris nonnisi  internum,  quamvis  summa  cura  et  juxta  eum  et  juxta  caninum  in  osse 
maxillari  sinistro  inquirens,  invenire  datum  fuit,  ut  ipsius  evolutio  omnino  impedita 
fuisse  videatur.  # 

Neque  dextrum  palati  ossei  dimidium  omnino  perfectum  inveni,  deficiente 
triente  posteriori. 

Palatum  molle  in  hac  monstrositate  haud,  secundum  nonnullos  auctores  deficere 
et  hoc  exemplo  patuit,  praesente  utriusque  et  uvulae  fissae  dimidio. 

Partes  internas  reliquas  omnino  normales  inveni-,  nisi  quod  quatuor  adessent 
lienculi , e quibus  duo  majores  fere  nucem  avellanam  aequantes  et  tertius  longe  minor, 
sueto  more  globosi,  quartus  tertii  par,  contra  longiusculus  deprehendebatur,  exceptio 
a regula,  jam  alias,  red  raro  mihi  visa. 

Ex  pulmonibus  dexter  fere  omnino  non,  sinister  pulcherrime  aquae  innatabat,  ut, 
discissis  singulis  tres  quadrantes  primi,  omnino  non  aerem  qui  receperant,  statim 
fundum  peterent,  contra  ex  hoc  nonnisi  decima  pars  eodem  modo  sese  haberet. 

Hisce  casubus,  ni  graviter  fallor,  ea  quam  contra  cl.  Martensium  protuli  thesis: 


saepius  in  eodem  corpore  variarum  quam  unius  tantum  partium  deformationes  occur- 
rere 1). 

Haec  enim  quae  descripsi  monstra  non  ex  aliis,  ut  hanc  sententiam  probarent, 
selegi,  sed,  quae  per  nonnullorum  annorum  spatium  acquirere  licuit,  omnia  exhibui. 

Pro  hac  sententia  jam  perpetua  fere  quae  una  cum  acephalia  et  spuria  et  vera 
occurrere  solet  renum  succenturiatorum  evolutio  plus  minusve  imperfecta  pugnat  2). 

Praeterea  innumera  adsunt  exempla  idem  probantia;  et  ubi  externa  tantum  no- 
tabatur monstrositas,  in  plerisque  casubus  sine  dubio  internarum  partium  perscrutatio 
idem  docuisset. 

Haec  observata  alias  suscitant  quaestiones  magis  speciales. 

Harum  prima,  ni  fallor,  est,  num  forsan  certa  inter  organa,  certas  inter  corpo- 
ris regiones  consensus  quidam  detur,  et  prae  reliquis  in  universum  una  hoc  vel  illo 
modo  afficiantur?  Quaeri  dein  potest,  num  forsan  certae  et  definitae  alius  organi  aber- 
rationes cum  certis  definitisque  alius  vitiis  jungi  ament  ? 

Exemplum  modo  allatum,  sympathiae  scilicet  constantissimae  inter  renes  succen- 
turiatos et  cerebrum  affirmationi  utriusque  hujus  quaestionis  favere  videntur.  Nega- 
tum quidem  fuit  ab  optimis  auctoribus,  v.  c.  Osiandero , Lobsteinio , in  universum 
cerebri  atque  renum  succenturiatorum  evolutionem  simul  retardari,  sed,  ni  fallor, 
nexum  talem  pro  regula,  rarissimas  tantum  exceptiones  patiente  esse  habendum 
probavi.  # 

Praeterea  postquam  illa  scripsi,  duos  alios  dissecui  foetus,  strenue  pro  eadem 
sententia  pugnantes. 

In  altero,  fere  maturo,  femineo,  liemicephalia  et  spina  bifida  vertebrarum  cer- 
vicalium omnium,  nec  non  dorsalium  superiorum  deturpato  renes  succenturiatos  non- 
nisi semipollicem  latos  et  amplos  inveni. 

Casus  alter  etiam  memorabilior  aeque  pro  nostra  sententia  pugnare  videtur.  Foe- 
tus masculus  est,  maturus,  maximus,  sed  capite,  quoad  cranium  ratione  reliqui  cor- 
poris longe  minore,  depresso,  minime  globoso.  Simul  in  nasi  baseos  latere  sinistro 
cicatrix  satis  profunda  observabatur. 


1)  Handb.  <1.  pathol.  Anatom.  Bd.  1.  S.  60. 

2)  Archiv  fur  dic  Physiol.  Bd.  7.  S.  170.  Anat.  physiol.  Bcobacht.  Halle.  1S22.  S.  112. 

Detracta  cute  melius  cranii  habitus  patuit.  Primo  omnibus  dimensionibus  solito 
longe  minus  deprehendebatur ; dein  squama  occipitalis  fere  recta  adscendit  et  pars  ipsius 
inferior  angulo  fere  recto  in  superiorem  abit.  Ossa  parietalia  solito  longe  minora,  rectiora, 
planiora,  angulo  obtuso  inter  se  coeunt,  itidem  squama  frontalis  nimis  plana,  mi- 
nus arcuata  est.  Praeterea  os  parietale  dextrum  in  dimidio  inferiore  tenuissimum  et 
foraminibus  tribus  maioribus,  duodecim  minoribus  pertusum  est. 

Inter  squamam  frontalem  sinistram  os  planum  sinistrum,  os  nasi  et  maxillae  su- 
perioris processum  adscendentem  ejusdem  lateris  in  loco,  cicatrici  supra  dictae  subjecto 
foramen  reperitur  semipollicem  longum  et  altum  in  cranii  cavum  ducens.  Ossa  nasi  in 
latus  dextrum  quam  maxime  rejecta  et  a latere  dextro  et  superiore  versus  sinistrum 
et  inferius  maxime  oblique  posita  sunt. 

Cerebri  superficies  vix  inaequalis.  Inter  ipsius  membranas  magna  seri  flavi,  pellucidi 
copia ; praeterea  in  utroque  ventriculo  laterali , nec  non  in  tela  choroidea  tumores  cy- 
stici satis  magni,  a parietibus  ventriculorum  omnino  separati  eodem  sero  pleni.  Late- 
rales, majores  ovum  columbinum  fere  aequabant,  medio  dimidio  minore.  In  baseos 
dimidio  sinistro  vestigia  tumoris  cystici  quarti,  cujus  ruptura  sine  dubio  aqua  per  fo- 
ramen modo  dictum  exsudaverat.  Cerebrum  solito  longe  minus,  cerebellum,  medulla 
oblongata  nervique  normalia. 

Et  in  hoc  foetu  nihil  praeter  partes,  modo  descriptas,  abnorme  reperiebatur 
exceptis  capsulis  suprarenalibus , quam  maxime  macilentis , cum  sinistra  lineas 
septem  lata,  quinque  alta,  dextra  sex  lata,  quinque  alta  utraque  haud  imam  lineam 
crassa  sit. 

Valde  similis  huic  casui  Brescheto  fuit  descriptus  *)  ubi  in  foetu,  cui  cerebri 
loco,  fere  integris  cerebello  et  medulla  oblongata,  aquae  magna  copia  aderat,  cum 
thymo  magna  renes  succenturiati  macilenti  reperiebantur. 

Hisce  casubus  sententia  nostra  de  arctissimo  renum  succenturiatorum  cum  cerebro 
sympathia,  ni  gravissime  fallor,  optime  confirmatur  sententia.  Firmiter  equi- 
dem persuasus  sum  inter  centum  casus  nonnisi  in  nonaginta  novem  exceptionem  a 
regula  dari. 


1)  Ueber  zwei  neugeborne  wasserkopfige  u.  himlose  Kiniler.  Ex  Magendie  J.  de  Physiol.  T.  2. 
F.  3.  in  Meckels  Archiv.  Bd.  8. 

Praeterea  casu  Breschetiano  et  illo,  quem  ultimo  loco  enarravi,  confirmari  vi- 
detur sententia  de  ortu  hemicephaliae  ex  hydrocephalo,  cum  in  utroque  et  renes  suc- 
centuriati depauperati  una  cum  aquae  magna  copia  in  cerebro  addessent  et  cere- 
brum in  casu  Breschetiano  absumtum  aqua  substitutum,  in  nostro  cerebrum  minus, 
aquae  copia  sat  magna,  tumores  cystici,  habitus  cranii  liemicephalicus , vestigia  her- 
niae encephali  adessent. 

Sententiae  a me  defensae  robur  quoque  accedit  casubus  duobus  ab  Uerrmano 
descriptis  *).  Uterque  foetus  hemicephalia , spina  bifida,  hernia  umbilicali  maxima, 
alter  etiam  renis  unius  defectu,  simul  unius  capsulae  renalis  maligna  evolutione,  al- 
ter utriusque  defectu  totali  deturpabatur. 

Simili  modo  cl.  Ullerspergerus  in  foetu  septimestri  cy elope,  praecipue  ut  his 
in  casubus  fieri  solet,  defectu  cerebri  notato  renes  succenturiatos  invenit  minimos, 
tenues,  quasi  parenchymate  destitutos 1  2). 

Itidem  cl.  Vcoliliius  in  foetu  acephalo  vero,  omnino  eodem  modo  ac  primo 
beatus  Heivsonus  multique  post  eum  defectum  glandularum  suprarenalium  totalem 
observavit  3). 

Foetubus  meis  supra  fusius  descriptis,  nec  non  duobus,  quos  modo  indicavi, 
alia  quoque  accedimt  exempla,  quae,  dum  haec  scribo,  ab  amicorum  benevolentia 
accepi. 

Ex  his  in  acephalo  vero,  quamvis  adsint  renes,  omnino  deficiunt  capsulae  su- 
prarenales , in  duobus  acephalis  spuriis  contra  vix  tertiam  suetae  magnitudinis  habent 
partem. 

Aut  egregie  fallor,  aut  tam  arctus  saltem  nexus  inter  aliorum  organorum  devia- 
tiones vix  erui  potest,  cum,  quamvis  maximus  occurrat  compositionum  atque  com- 
plicationum numerus,  tamen  hae  conjunctiones  multifariam  varient. 

Nonnullae  tamen  reliquis  frequentius  occurrunt. 


1)  Beschr.  zweier  Missgcb.  Salzburgcr  Zeitung  1822.  Bd.  4.  S.  93  ff. 

2)  Pathol.  anat.  Beschr.  zweier  Missgcburten.  Wiirzburg  1822.  p.  23. 

3)  Mem.  sur  quelqucs  sujets  interessans  d’  anatomic  et  de  physiologie  etc.  Amsterdam  1822. 

p.  33. 

Primo  cor  et  systema  vasorum  in  universum,  praecipue  trunci  principes  ma- 
gnopere cum  systematis  nervosi  centro  consentire  videntur. 

Sic  inter  sex  casus  a nobis  hic  descriptos  ter  cordis  vasorumque  magnorum  de- 
formationes una  cum  aceplialia  spuria  et  spina  bifida  occurrere.  Quartus  casus,  ovi- 
num sc.  monstrum,  cujus  jam  mentionem  feci,  eandem  affert  compositionem. 

Adjicio,  me  septi  ventriculorum  perforationem  praeter  casus  jam  antea  de- 
scriptos, in  altero  una  cum  statu  cranii  hydrocephalum  arguente,  in  altero  cum 
spina  bifida  observasse.  Similiter  in  foetu  porcino  cum  hemisphaeriorum  cerebri  de- 
fectu fere  totali  ventriculorum  septum  perforatum  vidi.  Cordis  vasorumque  magno- 
rum vitia  cum  spina  bifida  et  cerebri  minus  perfecta  evolutione  praeterea  Sandtfor- 
tus  1)  et  Meryus  2)  juncta  viderunt,  nec  dubito  fore,  ut  diligentior  cordis  perscruta- 
tio, quae  revera  requiritur,  ut  infoetubus  praesentia  foraminis  in  septo  reliquarumque 
abnormitatum  huc  pertinentium  pateat,  majorem  etiam  quam  hucusque  erui  potuit, 
hujus  compositionis  frequentiam  probet. 

Hoc  ut  supponam,  et  anatomia  comparativa  suadet,  summam  et  quoad  magni- 
tudinem et  quoad  compositionem  inter  centrum  nervorum  et  cor  intercedere  analo- 
giam atque  consensum  clarissime  docens. 

Mirum  tamen  talem  consensum  me  nunquam  esse  in  ridiculam  illorum  senten- 
tiam tracturum,  qui  hoc  vel  illo  modo  cor  eodem  arcto  ac  cerebrum  cum  principio 
psychico  uniri  nexu  garriunt,  vix  opus  est,  quod  moneam. 

Alius  nexus  satis  arctus  inter  faciem  corporis  dorsalem  atque  anteriorem  obtinere 
videtur. 

Sic  in  septimo  foetu  spina  bifida  et  quidem  in  parte  postrema  columnae  verte- 
bralis cum  hernia  umbilicali  adfuit.  Idem  obtinuit  in  quinto  et  sexto,  una  cum  spina 
bifida  totali,  cum  reliqui  acephali,  e quibus  duo  spina  bifida  haud  deformabantur,  ni- 
hil insoliti  circa  umbilicum  monstrarent.  In  septimo  spina  bifida  cum  vesica  uri- 
naria fissa  simul  afferat. 

Nec  desunt  aliorum  exempla  pro  hujus  compositionis  frequentia  pugnantia. 

Sic  in  casubus  a cl.  Lobemveinio , Rathkio , Brescheto , Herrmanno , infra  de- 


1)  Obs.  anat.  path.  L.  III.  c.  I. 

2)  Hist.  de  Pac.  des  sc.  de  Paris.  1700.  p.  54.  XVII. 

scriptis  variae  faciei  trunci  anterioris  fissurae  cum  spina  bifida  junctae  observabantur. 
Praeterea  unionem  inversionis  vesicae  cum  vertebrarum  columnae  fissura  Littrius, 
Revolatus , Votstnus , Delfinus  jam  antea  a me  citati  observavere  1). 

Equidem  ipse  vitium  hoc  columnae  spinalis  cum  hernia  umbilicali  junctum  jam 
antea  vidi  2),  nec  non  Preussii  et  Sandiforti  de  eorundem  vitioriun  unione  obser- 
vationes adduxi  3). 

Eandem  vim  omnino  habet  columnae  spinalis  fissae  cum  sterno  male  evoluto  in 
majore  casuum  meorum  numero  conjunctio. 

Simili  quoque  modo  palatum  fissum  haud  infrequenter  cum  vitiis  partium  genita- 
lium et  urinariarum  et  fine  canalis  intestinalis  occurrere  videtur.  Quamvis  monstra  modo 
descripta  factum  nullum  huic  sententiae  favens  contineant,  tamen  bis  cum  labio  le- 
porino uterum  aut  cum  aut  sine  vagina  bifidum  observavit  beatus  parens  4 5)  et  ego 
semel  idem  vidi  atque  specimina  in  collectione  servo. 

Similiter  Borellus  cyclopiam  cum  mala  pelveos  conformatione  conjunctam  \i- 
dit  s). 

Videntur  igitur  praecipue  simul  affici  organa,  quae  aut,  ut  systema  nervorum  et  vaso- 
rum, influxu,  quem  in  organismi  processus  vitales  habent,  aut  situ  plus  minusve  sibi  op- 
ponuntur , ut  spina  dorsalis  et  linea  alba , palatum  cavumque  oris  in  universum  et  ge- 
nitalia. Hoc  ideo  potissimum  illustratur,  quod  saepius  in  utroque  pede  ac  manu  si- 
mul quam  in  uno  tantum  artu,  aut  ab  altero  ad  alterum  latus  aut  ab  inferioribus  ad 
superiora  opposito  similis  defiguratio  occurrit. 

Forsan  autem  omnibus  his  minus  varia  organa  ob  mutuum  influxum,  sed  ob  ma- 
jorem vis  formatricis  laesionem  atque  depressionem  simul  affici  evincitur. 

Hoc  praecipue  natura  partium  frequentissime  simul  cum  aliis  affectarum  vero- 
simile  redditur.  Sic  glandulae  suprarenales  forsan  ideo  influxum  talis  causae  praeci- 
pue sentiunt,  quod  nonnisi  per  brev  issimum  vitae  spatium,  quo  magnitudine  excellunt, 
magnum  in  organismo  praestant  usum. 


1)  Handbuch  der  pathol.  Anatomic.  Bd.  1.  S.  736. 

2)  Ibid.  pag.  427. 

3)  Ibid.  pag.  379. 

4)  Thamm  de  genit,  sexus  seq.  variet.  Halae.  1798. 

5)  Obs.  Cent.  III.  obs.  3. 

Eandem  ob  rationem  et  arteria  umbilicalis  frequentius  deficere  videtur,  quippe 
quae  tam  subito  evanescit.  Systematis  uropoetici  magna  in  aberrationes  a sueta 
forma  propensio  neminem  fugit;  mirum  igitur  non  est,  hujus  organi  aberrationes  prae 
omnibus  aliorum  organorum  vitiis  adjungi. 

Hanc  causam  ut  suspicer,  nec  sympathicum  influxum  assumam,  defectus  sym- 
pathiae inter  organorum,  quae  in  reliqua  vita  summo  afficiuntur  consensu  defor- 
matione prae  primis  suadet.  Sic  neminem  fugit,  inter  hepar  et  cerebrum  maximum 
talem  dari  consensum,  ut  concussio,  inflammatio,  abscessus  cerebri  inflammationem  vo- 
mitus, bilis  depravationem,  abscessus  hepatis  suscitet,  cum  hydrocephalo  hepar  saepis- 
sime labe  afficiatur,  nec  ulla  frequentior  animi  morborum  in  organismo  occurrat 
causa  praeter  hepatis  morbos.  Attamen  hepar  omni  respectu  in  foetubus  acephalis 
spuriis  fere  omnibus  quos  dissecui,  secundum  normam  sese  habuit. 

Deviationes  a sueta  fabrica  nonnullae,  v.  g.  intestini  ilei  diverticulum,  ni  fal- 
lor, ideo  saepe  cum  aliis  vitiis  junguntur,  ut  in  quatuor  ex  hisce  casubus, 
praeterea  autem  in  multis  aliis  idem  invenerim,  cor  perforatum,  spina  bifida,  cra- 
nium apertum , uterus  bifidus  testiculus  retentus  quod  conformationis  vitia  aut  ex 
primi  staminis  habitu  pendent,  aut  saltem  primis  vitae  oriuntur  periodis. 

Haud  mirandum  igitur  est,  primarum  formarum  saepius  remanere  vestigia. 

§•  8. 

Iam  ad  aliam  transeo  quaestionem.  Cum,  ut  monuimus,  frequentissime  varia 
organa  simul  in  eodem  organismo  afficiantur,  haec  autem  conjunctio  duplicis  gene- 
ris sit,  compositio  sc.  ubi  deviationes  omnes  ejusdem  generis  sunt,  complicatio,  ubi 
ad  diversas  pertinent  classes,  quaeri  potest,  quaenam  ex  his  frequentior  occurrat! 

In  universum,  ni  fallor,  ad  hanc  quaestionem  responderi  potest,  compositio- 
nem complicatione  frequentius  inveniri.  Hoc  jam  ex  eo  sequi  videtur,  quod  devia- 
tiones illae,  quae  a defectu  energiae  nisus  formativi  pendent,  reliquis  longe  com- 
muniores sunt.  Sic  v.  g.  in  mea  collectione  numerus  talium  monstrorum  centena- 
rium vincit,  praeterea  organa  singula,  ex  corporibus  ceteroquin  ad  normam  formatis 
desumpta,  huc  quoque  pertinentia,  ad  centum  et  quinquaginta  conservo,  contra  de- 
viationum majoris  minorisve  momenti,  ad  excessum  pertinentium,  nonnisi  circiter  quin- 
quaginta mihi  ad  manus  sunt. 

Simili  modo  catalogus  Walterianus , allatis,  quod  fieri  debet  hydrocephalis , mon- 
stra humana  offert  defectu  nisus  formativi  insignia  ad  septuaginta,  undecim  tantum, 
ubi  partium  numerus  plus  minusvc  auctus  apparet.  Si  singulas  internarum  partium 
deformationes  adnumeres , v.  g.  renes  concretos , ventriculos  strictura  divisos,  diverti- 
cula in  ileo  cet.,  longe  major  invenitur  proportio. 

Jam  ex  hac  majore  monstrositatum  a defectu  vis  formatricis  pendentium  frequentia 
suspicari  licet,  saepius  componi  quam  complicari  monstrositates,  cum  longe  major  adsit 
probabilitas,  fore  ut  uniantur,  quae  frequentius,  quam  ut  accedant  illis,  quae  ra- 
rius occurunt. 

Hoc  et  experientia  confirmare  videtur. 

Nam  inter  monstra  illa  mea  per  defectum  octoginta  dantur , in  quibus  major  mi- 
norve  organorum  numerus  simul  ad  eundem  omnino  typum  defectus  a norma  rece- 
dit. Contra  complicationes  nonnisi  in  viginti  observo. 

Sic  et  inter  monstra  Walteriana , saltem  quatenus  ex  adspectu  externo  apparet, 
viginti  quatuor  varia  ejusdem  generis  vitia  exliibentia  ad  composita  referenda  sunt, 
nonnisi  quinque,  deformitates  per  defectum  atque  excessiun  unientia  ad  complicato- 
rum numerum  pertinent. 

Neque  hoc  de  monstris  tantum  per  defectum  valet,  reliqua  idem  confirmant.  Ubi 
numerus  partium  solitum  excedit,  frequentius  ejusdem  quam  oppositi  generis  devia- 
tiones in  eodem  corpore  occurrunt.  Sic,  mea  experientia  teste,  musculorum  numerus 
saepius  in  variis  corporis  partibus  simul  augetur,  quam  ut,  exuberante  alia  regione, 
alia  depauperetur;  digitorum  numerus  solito  saepius  in  omnibus  pluribusv  e artubus  si- 
mul exceditur,  quam  in  alio  simul  deficiat;  arteriae  brachialis  in  loco  solito  altiori 
discisioni  longe  saepius  idem  vitium  in  brachio  opposito  accedit,  quam  contrarium  in 
hoc  vel  eodem  artu. 

Sic  transpositio  lateralis  viscerum  totalis  frequentius  sine,  quam  cum  alius  ge- 
neris vitiis  occurrit. 

Attamen  et  complicationem  haud  omnino  infrequentem  esse,  jam  allatorum  ex- 
emplorum numerus  testatur,  et  in  monstris,  ubi  plus  minusve  totum  corpus  dupli- 
catum apparet,  saepissime  organon  unum  alterumve  vel  plura  simul  defectu  notari, 
neminem  fugit. 

Ceterum  uterque  plurium  v itiorum  in  eodem  organismo  unionis  modus  ad  typum, 

in  animalium  regno  normalem  fieri  videtur;  cum  nonnulla  systemata  simul  eodem 
gradu  perficiantur,  alia  contra  in  relatione  antagonistica  sint.  Sic  cor  et  cerebrum 
eadem  fere  ratione  et  quoad  magnitudinem  et  quoad  compositionis  gradum  crescunt, 
organa  glandulosa  perficiuntur,  contra  organa  generationis,  uropoetica  atque  hepar 
cerebro  et  cordi  omnino  ita  opponuntur,  ut  modo  constantissimo  illa  excellant,  his 
depressis,  contra  haec  illorum  damno  luxurient. 

Frequentior  simultanea  ejusdem  generis  vitiorum  in  eodem  corpore  praesentia 
ex  parte  forsan  ab  eo  pendet,  quod  in  animalium  quoque  serie,  quamvis  talis  detur 
antagonismus , tamen  omnium  organorum  fabrica  interna  sensim  eodem  modo  magis 
magisque  perficiatur , cum  quamvis  testium  ovariorumque  et  renum  magnitudo  inde  a 
piscibus  minuatur,  tamen  horum  organorum  compositionem  eadem  ratione  augeri,  ne- 
minem fugiat.  Eodem  modo,  decrescente  hepatis  magnitudine,  compositio  syste- 
matis biliferi  augetur,  accedente  vena  portarum,  splene,  vesicula  fellea. 

Antagonismus  igitur  praecipue  ad  magnitudinem  organorum,  sympathia  ad  fa- 
bricam spectare  videtur. 

§•  9. 

Hactenus  de  unione  variorum  vitiorum  quoad  qualitatem,  jam  de  quantitate 
paululum  inquiramus.  Haud  omnino  inutile  videtur  tentamen  probandi,  quonam  gra- 
du respectu  numeri  vitiorum  simul  praesentium  organismus  normam  relinquere  queat, 
cum,  summa  anxietate  naturam  typi  normalis  conservationi  operam  dare,  characteris 
speciei  duratio  continua  probare  videatur. 

Hic  duplici  modo  inquiri  potest:  1)  quorsum  respectu  numeri  partium  affectarum  com- 
positio vel  complicatio  locum  habeat;  £)dein  ad  quemnam  gradum  complicatio  adscendatl 

In  universum  jam  monstra  perfecte  duplicia  probant,  numerum  partium  omnium 
omnino  duplicari  posse.  His  si  addas,  in  tali  monstro  duplici  saepissime  unum  aut 
plura  organa  defectu  notari , jam  maximum  habes  in  eodem  corpore  vitiorum,  quoad 
characterem  diversorum  numerum. 

Idem  de  transpositione  valet,  cum  hic  fere  semper  omnia  vitae  vegetativae  or- 
gana simul  ad  eundem  typum  mutata  sint  et  praeterea  alia  accedant  vitia  qualitativa, 
non  ad  inversionem  pertinentia,  nec  non  quantitativa  a defectu  pendentia.  Sic  v.  g. 
in  casu  Bailliano  lien  quinquepartitus  aderat. 

Saepe  quoque  maximum  organorum  numerum  simul  defectu  notari  et  interdum 

maximo  talis  compositionis  gradui  accedere  complicationem  cum  deviationibus  alius 
characteris  plurima  exempla  probant 

Primum  jam  exemplis  hic  fusius  descriptis  et  obiter  ex  mea  experientia  citatis, 
probatur;  nec  alia  desunt,  quorum  magnum  numerum  jam  passim  et  hic  in  anatomiae 
meae  pathologicae  volumine  primo  collegi. 

Praeter  haec  exempla  alia,  aut  recentiora,  aut  antea  saltem  a me  nondum  alle- 
gata praesto  sunt. 

Sic  v.  g.  beatus  Walteru s in  eodem  corpore  observavit  confluxum  oculorum,  de- 
fectum nasi  et  aurium,  spinam  bifidam  totalem  et  herniam  umbilicalem;  in  alio  ace- 
phaliam  spuriam,  extremitatum  contorsionem,  defectum  alterius  arteriae  umbilicalis ; in 
tertio  contorsionem  pedum,  acephaliam  spuriam  et  spinam  bifidam ; in  quarto  acephaliam 
spinam  bifidam  et  herniam  umbilicalem;  in  quinto  acephaliam  et  palatum  fissum;  in 
sexto  herniam  umbilicalem,  extremitatum  impeditam  formationem  et  acephaliam;  in 
septimo  herniam  cerebri , oculorum , nasi , aurium  minus  bonam  formationem , manus 
dextrae  compressionem;  in  octavo  cerebri  et  cranii  defectum,  partialem  oculi  sinistri 
labiique  superioris  absentiam,  cordis  et  viscerum  abdominalium  ectopiam,  digitorum 
manuum  evolutionem  imperfectam;  in  nono  capitis  collique  defectum,  brachii  utrius- 
que  summam  parvitatem ; in  decimo  capitis , colli , thoracis,  brachiorum  defectum , ex- 
tremitatum inferiorum  brevitatem;  in  undecimo  brevitatem  sinistrae  extremitatis  in- 
ferioris et  herniam  umbilicalem ; in  duodecimo  labium  leporinum  duplex  et  her- 
niam umbilicalem;  in  decimo  tertio  brevitatem  extremitatum  summam  et  herniam 
encephali;  in  decimo  quarto  idem  vitium  in  extremitatibus;  in  decimo  quinto  even- 
trationem et  extremitatum  anteriorum  impeditam  evolutionem ; in  decimo  sexto  manus 
pedesque  imperfectos ; in  decimo  septimo  oculorum  brachiorum  que  defectum. 

Casus  similes,  recentissimos , a variis  observatoribus  descriptos  invenis  in  diariis 
nostris  physiologicis. 

Sic  cl.  Lobenweinius  foetum  describit  vesica  urinaria  inversa,  defectu  cutis  infra 
umbilicum,  diverticulo  antrorsum  aperto,  atresia  ani  fere  perfecta,  spina  bifida,  de- 
fectu genitalium  externorum,  atresia  et  fissura  internorum,  defectu  renis  succentu- 
riati sinistri  deturpatum  ‘). 


1)  Archiv  f.  d.  Physiol.  Bd.  4.  p.  315. 

In  cane,  ab  amicissimo  Leuckart  adumbrato  artus  posteriores,  cauda  una  cum  osse 
sacro  et  abdomine  fisso  aberant  *). 

Equidem  ipse  foetum  humanum  descripsi  labii  et  palati  fissuram,  praeputii  atre- 
siam, renum  concretionem  offerentem 1  2). 

Murdochitis  extremitates  inferiores  introrsum  versas,  anum  et  genitalia  externa 
deficientia,  hepar  maximum,  vesicam  fellis  ab  ipso  et  canali  intestinali  separatam 
invenit  3). 

In  casu  Windsoriano  hernia  umbilicalis,  anus  et  genitalium  internorum  de- 
fectus, et  recti  cum  vesica  urinaria  conjunctio  observabantur  4). 

Cl.  Rathkvus  1)  acephaliam  spuriam,  extremitates  vario  modo  graduque  mi- 
nus bene  evolutas , herniam  umbilicalem,  alterius  arteriae  umbilicalis  defectum;  2)  re- 
nes et  renes  succenturiatos  concretos;  3)  acephaliam  spuriam,  spinam  bifidam,  renis 
dextri  maxime  auctam  magnitudinem  simul  invenit. 

In  museo  Kiloniensi  simul  reperiuntur  1)  defectus  musculorum  abdominalium  cum 
prolapsu  viscerum  abdominalium,  defectu  extremitatis  inferioris  sinistrae,  introversione 
pedis  dextri;  2)  defectus  sexus  et  ani,  extremitatis  sinistrae  et  habitus  dextrae  informis; 
3)  palati  defectus , fissura  labii  superioris  ad  orbitam  usque , hernia  cerebri  frontalis, 
exomphalus  5). 

Maximum  fere  compositionis  gradum  obtulit  foetus  a cl.  Brescheto  amico,  cu- 
jus in  me  officia  laudibus  sufficientibus  extollere  nequeo,  paucis  abhinc  annis  de- 
scriptus 6).  Aderant  enim  simul  rachitis  congenita  et  curvatura  inde  nata,  conjunctio 
placentae  cum  abdomine , secundinae  partem  parietum  abdominalium  formantes , vasa 
umbilicalia  in  fune  umbilicali  ab  invicem  secedentes,  arteriae  umbilicalis,  renis,  ova- 
rii tubaeque  dextri  lateris  et  ani  normalis,  vaginaeque  defectus,  symphyseos  pubis 
fissura,  vesicae  urinariae  inversio,  spina  bifida,  musculorum  atque  nervorum  ex- 


1)  Archiv  f.  d.  Physiol.  Bd.  6.  p.  148. 

2)  Ibid.  Bd.  7.  p.  3. 

3)  Ibid.  p.  17. 

4)  Ibid.  p.  20. 

5)  Museum  Kiloniense  p.  54. 

6)  Beschreib.  einer  angebornen  Missbild.  Meckels  Archiv  f.  d.  Physiol.  Bd.  5.  S.  463. 

tremitatis  dextrae  inferioris  absentia  ossiumque  ejusdem  partis  formatio  haud  per- 
fecta. 

Nuper  quoque  Herrmannus  foetus  descripsit  duos,  huc  pertinentes  1). 

Alter  hemicephalia  perfectissima,  spina  bifida,  cerebri  medullaeque  spinalis,  re- 
num suprarenalium,  arteriae  umbilicalis  alterutrius  defectu,  hernia  umbilicali  ingenti; 
alter  defectu  artus  inferioris  dextri  totali,  ut  neque  os  ilium  hujus  lateris  adesset, 
magnitudine  capitis  nimia,  spinae  dorsi  flexura,  hernia  umbilicali,  defectu  renis  alter- 
utrius, parvitate  renis  succenturiati  oppositi,  testium  positu  in  cavitate  abdominis 
altissimo,  arteriae  umbilicalis  alterutrius  absentia  notabatur. 

Alterum  et  mea  et  aliorum  itidem  confirmat  experientia. 

Praecipue  huc  pertinet  variorum  organorum  evolutio  impedita  cum  digitorum 
aucto  numero,  complicatio,  cujus  majoris  reliquis  frequentiae  jam  alibi  mentio- 
nem feci  et  tum  aliorum,  tum  propriis  observatis  fusius  probavi  2). 

Itidem  in  casu,  a Setdelio  notato3),  labium  leporinum  in  foetu  masculo,  quoad 
manus  sedigitato  occurrebat. 

Nuper  et  cl.  Ullerspergerus  foetum  cyclopem  ubique  sedigitum  descripsit4). 

Quoad  gradum  complicationis  secundum  characteris  vitiorum  discrimen,  classium 
omnium  exempla  in  eodem  organismo  occurrere  posse,  haud  infrequentissima  doce- 
mur experientia. 

Monstra  enim  duplicia  non  tantum  saepissime  et  imperfecta  variarum  partium 
evolutione,  sed  fere  semper  inversione  viscerum  vitae  organicae  alterutrius  corporis 
peccant.  Nec  non  alia  interdum  accedunt  vitia  qualitativa. 

Frequentius  duae  tantum  classes  complicantur,  saepissime  defectus  cum  excessa, 
uti  in  casubus  supra  memoratis;  rarius  defectus  cum  qualitativa  monstrositate  uni- 
tur, accedente  v.  g.  ilei  diverticulo  inversioni  partium  totali  5).  Formis  herma- 
phroditicis  saepe  accedere  defectum,  haud  mirum  est,  cum  hermaphroditismus  ipse 
saepissime  in  impedita  evolutione  ponatur. 


1)  Beschreib.  zweier  Missgeb.  Salzburg.  med.  chir.  Zeit.  1822.  Bd.  4.  S.  93  ff. 

2)  Conipcnd.  anat.  pathol.  Vol.  II.  pars  1.  p.  38.  Conunent.  de  duplic.  monstr.  §.  20.  Archiv  f.  d. 
Physiol.  Bd.  7.  p.  129  ff. 

3)  Descr.  iuusci  Kilon.  p.  53. 

4)  L.  c.  p.  16.  5)  Baillie  philos.  Transact.  Vol.  LXXVIII. 

Tandem  compositionem  longe  frequentiorem  esse  complicatione,  jam  expo- 
suimus. 

§•  io. 

Magnus,  hoc  vel  illo  modo  in  eodem  corpore  qui  observatur  aberrationum  a 
sueta  fabrica  numerus,  cum  jam  pridem  et  meam  et  aliorum  clarorum  virorum  ex- 
citaverit attentionem  *),  dubia  nonnulla  mihi  movit  de  quadam  sententia,  a cele- 
berrimo Trevircmo  I.  prolata. 

Asseruit  enim  cl.  vir 1  2),  monstra  omnia  tam  bene  esse  structa,  quam  formae 
externae  aberratio  patitur,  omniaque  nisum  vis  formatricis  exhibere  producendi  or- 
ganismum quantumvis  perfectum. 

Equidem  contra  haec  jam  pridem  tum  ingentem  eorum  casuum  numerum  ad- 
duxi, in  quibus  cum  forma  externa  omnino  normali  nobilissimorum  organorum  in- 
ternorum summa  observata  fuit  deviatio,  tum  imionem  summarum  a norma  aberra- 
tionum minime  infrequentem,  ut  potius  in  nisum  producendi  organismum  imperfe- 
ctissimum, quam  perfectissimum  concludi  liceat  3). 

Haec  ut  contra  cl.  auctorem  monerem,  cum  veritatis  amor,  tum  persuasio 
effecit,  ipsius  modestiam  et  humanitatem  eam  esse,  quae  ne  junioris  quidem  du- 
biis laedantur nec  hucusque  eventus  spem  fefellit;  attamen  praeter  exspectatio- 
nem ille  defensorem,  ego  adversarium  has  ob  voces  nacti  sumus  strenuissimum , cl. 
Schererum , Vindobonensem. 

Cl.  vir  in  dissertatiuncula,  qua  leporem  timidum,  quoad  truncum  et  artus  dupli- 
cem, quoad  caput  simplicem  describit4),  hac  occasione  usus  est  ad  impugnanda,  quae 
nos  contra  cl.  Trevirani  sententiam  monueramus. 

Quae  contra  me  affert,  haec  sunt. 

Primo,  sibi  haud  patere  dicit,  quomodo  in  ingenti  monstrorum  numero  ratio  in- 


1)  Videsis  Anatomiae  meae  pathologicae  Vol.  I.  p.  60,  61. 

2)  Biologic  III.  453. 

3)  L.  c.  p.  13. 

4)  Zur  vergi.  Anat.  der  Missgeburten , und  einige  Worte  uber  ein  sogenanntcs  Streben  zur  Hervor- 
bringung  emes  moglichst  unvollkomninen  Organismus.  Vom  Prof.  J.  A.  Ritter  v.  Scherer.  Med.  Jahrb. 
des  kk.  osterr.  Staates.  Neue  Folge.  II.  2.  p.  263  ff. 

ter  fabricam  extermain  atque  internam  tam  certe  fuerit  perspecta,  utilia  pro  perfecta, 
haec  pro  imperfecta  haberi  queat. 

Ilis  equidem  id  tantum  respondere  possum,  me  maximum  monstrorum  numerum, 
cum  a me  ipso  dissectorum,  tum  ab  aliis  auctoribus,  quantum  fieri  potuit,  bonis,  ex- 
actis et  fide  dignis  descriptorum,  diligenter  inter  se  cum  in  universum,  tum  hoc  re- 
spectu comparando  ad  assertionem  meam  pervenisse.  Nec  dubito,  cl.  quoque  virum, 
si  eandem  adhibere  voluerit  diligentiam,  in  eandem  abiturum  esse  sententiam,  cum 
postquam  illa  in  anatomia  mea  pathologica  scripseram,  magnus  quoque  aliorum  ex- 
emplorum numerus  omnino  in  illa  me  confirmaverit. 

Ipsius  quidem  descriptio  non  omnino  huc  pertinet,  cum  ne  cordis  quidem  fabricam 
internam  rimatus  sit. 

Dein  sententiam  meam,  monstra  plurimis  vitiis  difformia  potius  nisum  produ- 
cendi organismum  quantumvis  imperfectum  quam  perfectum  demonstrare,  impugnat. 

Nunquam  hercle,  putaverim,  voces  meas  ita  posse  accipi,  ut  tali  disputationi 
ansam  dederint,  ad  cujus  pertractationem  propter  ejus  subtilitatem,  amoenitatem 
atque  urbanitatem  equidem  lubens  lectores  ablego. 

Id  tantum  dicere  volui,  monstra  nonnulla  praesertim  vitiis  multis  ab  impedita 
evolutione  pendentibus  ita  esse  difformia,  ut  potius  ex  nisu  tali  ortum  trahere  videan- 
tur. Ilie  nisus  num  adsit,  nunquam  perquisivi.  Dantur  autem  in  pathologia  ex- 
empla complura  alia,  cum  illo  statu  conferenda,  morbi  sc.  omnes,  sensim  totum 
systema  pervadentes  et  mortem  cientes,  inter  eos  praesertim  ii,  qui  in  mutatione 
structurae  visibili,  et  novorum  plus  minusve  per  se  existentium  organismorum,  cum- 
que , in  quo  habitant,  destruentium,  productione  ponuntur.  Rem  non  eandem  omnino 
esse,  fateor,  simillimam  esse,  perhibeo. 

Praeterea,  quamvis  lubentissime  concedam,  naturam  in  universum  quantum  fieri 
potest  ad  perfectionem  tendere,  nemo  tamen  probare  potest,  eandem  non  interdum 
proposito  et  deviationes  producere,  quasi  in  productione  formarum  omnium'’  quae 
dari  possunt,  delectaretur.  Ingens  saltem  organismorum  et  productorum  naturae 
normalium  omnium  in  universum  v arietas  hoc  quodammodo  suadere  videtur. 

Utut  autem  haec  sint,  equidem  ne  nunc  quidem  in  foetu  acephalia,  spina  bifida,  palati  fis- 
sura,cordis  septi  perforatione,  canalis  intestinalis  interruptione,  hernia  umbilicali,  atresia  rei. 
simul  deturpato  nisum,  organismum  quantumv  is  perfectum  producendi,  perspicere  possum. 

§•  11. 

VI.  Quamvis  forma  quaedam  generalis  monstris  hemicephalicis  conveniat,  in  de- 
scriptis igitur  singulis  exemplis  characteres  quoque  speciei  praecipui  necessario  ex- 
hibeantur, differentiae  tamen  quoque  occurrunt  satis  notabiles,  quae,  ut  melius  appa- 
reant, primo  descriptionem  formae  capitis  ossei  hoc  vitio  deturpati  generalis,  dein 
differentiarum  ipsarum  dabimus. 

Monstris  hisce  commune  est  ossium  cranii  fornicem  constituentium  evolutio  mi- 
nus perfecta,  qua  coire  in  medio  plus  minusve  prohibentur.  Inde  nascitur  hiatus, 
quo  cranii  basis  patet. 

Dein  quae  ex  cranii  ossibus  adsunt,  haud  super  ossa  faciei  adscendunt,  ut  v.  g. 
ossa  frontis  cum  ossibus  nasi  angulo  obtuso  uniantur,  sed  in  eodem  plano  ponuntur. 

Basis  cranii  in  loco  unionis  corporis  sphenoidalis  atque  occipitalis  solito  magis 
fracta  videtur,  corpore  occipitali  solito  minus  parallele  cum  horizonte  descendente. 

Facies  solito  magis  depressa  atque  secundum  diametrum  longitudinalem  producta 
est.  Haec  praecipue  in  ossibus  nasi  luculentissime  observantur,  non  deorsum  atque 
antrorsum  oblique  descendentibus,  sed  fere  aut  omnino  horizontalibus. 

Haec  quidem  generalia  fabricae  hujus  abnormis,  differt  autem  plus  minusve  et 
quoad  gradum  et  quoad  qualitatem,  quod  optime  perspicitur,  si  primo  singula  ossa, 
dein  totam  cranii  formam  examinemus. 

Omnium  fere  maxime  os  basilare,  praecipue  pars  ipsius  occipitalis,  a sueta  forma 
recedit. 

Corpus  nimis  recta  descendere  jam  monuimus.  Hoc  cum  in  universum  valeat, 
gradus  tamen  varii  dantur.  Sic  in  duobus,  quae  coram  habeo  capitibus  (No.  4 et  6.) 
parum  abludunt,  magis  in  1 et  2,  maxime  in  3,  ubi  non  tantum  recta,  sed  antrorsum 
flexa  ita  descendit,  ut  facies  posterior,  praecipue  in  parte  inferiore,  anteriore,  infe- 
rior sit. 

Cum  in  statu  normali  facies  superior  hujus  partis  nonnihil  excavata  sit  idemque 
et  in  1.  2.  6.  nostrorum  craniorum  obtineat,  in  3 et  4.  modo  omnino  contrario  sur- 
sum retrorsumque  convexa  inveniuntur. 

Partes  condyloideae  et  squama  easdem  offerunt  differentias. 

Interdum,  et  notatim  quidem  in  capite  primo,  minus  a norma  recedunt. 

Illae  nonnisi  breviores  et  latiores,  haec  longe  minus  alta,  haud  arcuata,  recta, 

margine  superiore  transverso,  sed  fere  recto  terminatur,  dimidia  autem  lateralia  in  medio 
coiere,  in  parte  inferiore  omnino  coalita,  in  superiore  fissura  tantum  angusta  separata. 

Longe  aliter  res  sese  habet  in  reliquis , nec  haud  longe  a veritate  me  abesse  puto, 
si  secundam  fabricam  pro  communiore  habuerim. 

Hic  partes  condyloideae  plus  minusve  extrorsum,  non  aut  vix  non,  retrorsum  ten- 
dunt, squama  vero  occipitalis  in  duo  dimidia  lateralia,  fere  semper  aequalia,  fissa 
est,  partibus  condyloideis  et  parti  ossis  temporum  mastoideae  solito  quidem  more 
insidentia,  ita  autem  extrorsum  versa,  ut,  plus  minusve  in  eodem  cum  condyloideis 
plano  posita,  maxime  ex  omnibus  cranii  partibus  ad  latera  ponantur,  et  margo  in 
statu  normali  internus,  quo  igitur  inter  se  coire  debuissent,  retTorsum,  superior  ex- 
trorsum spectet. 

Et  hic  varii  occurrunt  gradus.  Sic  in  capite  tertio  partes  condyloideae  minus,  in 
quarto  et  quinto  longe  magis  recta  extrorsum  protenduntur.  In  illo  squama  sursum 
nonnihil  concava,  in  his  liic  convexa,  deorsum  concava  est. 

Caput  quartum  et  sextum  hoc  respectu  in  secundum  transeunt,  quamvis  ce- 
terum ab  eodem  valdopere  differant,  omnino  maxime  abnormi. 

In  hoc  enim  cranio  partes  condyloideae  non  extrorsum,  sed  fere  recta  deor- 
sum descendunt,  eodemque  modo  squamae  occipitales  non  extrorsum,  sed  recta  deor- 
sum vergunt  imo  antrorsum  in  parte  inferiore  flexae. 

Cum  parum  extrorsum  vertantur,  margines  dimidii  utriusque  interni  solito  minus 
ab  invicem  lineaque  mediana  distant  et  fieri  possit,  ut  cum  hac  fabrica  squamae  di- 
midia in  medio  unirentur,  atque  annulus  vertebralis  formaretur,  quamvis  et  partes 
condyloideae  et  squamosa  suetae  directioni  omnino  oppositam  exhibeant. 

Praeter  jam  tradita  squama  occipitalis  et  alio  modo  differt. 

In  capite  sc.  primo  dimidium  ipsius  superius  solito  more  cum  inferiore  concre- 
vit; contra,  ubi  dimidia  duo  lateralia  non  coeunt,  aut  non  coit,  aut  situm,  dire- 
ctionem fabricamque  saltem  refert  valde  abnormem. 

Sistitur  scilicet  haec  pars  lamina  in  universum  tenui  et  valde  oblonga,  a fine 
anteriore  et  externo  partis  inferioris  antrorsum  atque  introrsum  adseendente , parti  pe- 
trosae et  squamosae  ossis  temporum  ab  externis  imposita  et  v ersus  os  frontis  tendente. 

Saepius  omnino  libera,  interdum,  ut  in  No.  4,  in  altero  latere  cum  parte  inferiore 
coit,  in  altero  ab  eadem  omnino  separata  est. 


71 


Hoc  ossiculum  revera  esse  squamae  dimidium  superius  exinde  praecipue  effici- 
tur, quod  cum  in  capite  primo,  ubi  squama  superior  solito  loco  et  fabrica  adest, 
omnino  deficiat,  in  reliquis  omnibus,  deficiente  squamae  dimidio  superiore  in  loco 
sueto,  hoc  frustulum  adsit. 

In  capite  tertio  majus  ac  in  reliquis  est  et  praeterea  fabricae  et  situi  normali  vi- 
cinius quod  minus  extrorsum,  sed  in  facie  superiore  cranii  ponatur,  duoque  dimidia 
marginibus  inferioribus,  hic  posterioribus,  concavis  sibi  quodammodo  opponantur. 

In  parte  sphenoidea  semper  praesertim  alae  magnae  nimis  breves,  depressae , hu- 
miles, crassiusculae  sunt,  inferiores  solito  minus  ad  perpendiculum  ponuntur,  quae 
tamen  deflexio  in  capite  primo  vix  locum  habet,  cum  in  reliquis,  praecipue  quinto, 
maxima  sit. 

Et  alae  superiores  valde  aberrant,  in  universum  nimis  antrorsum  tendentes  et  parte 
externa  omnino,  aut  fere  destitutae,  quo  fit  ut  fissura  sphenoidalis  superior  maxime 
dilatetur,  in  foramen  magnum  rotundum  mutetur,  sursumque  nonnisi  osse  frontali 
claudatur.  Interdum  tamen,  ut  in  capite  quarto  et  sexto  laminula,  processus  ensi- 
formis  rudimentum,  fissuram  sphenoidalem  a superioribus  claudens,  revera  adest. 

Ossa  parietalia  fere  semper  absunt,  interdum  tamen,  ut  in  capite  1 et  4 la- 
minulis,  plus  minusve  evolutis  pone  os  frontale  positis,  indicontur,  imo  in  capite, 
olim  a me  descripto  *)  satis  magna  adsunt. 

Ossa  temporum  in  universum  solito  plus  minusve  minora  sunt.  Praecipue  squama 
non  extrorsum  convexa,  sed  potius  concava,  nimis  humilis,  pars  petrosa  nimis 
transversa,  interdum  in  partem  anteriorem  et  posteriorem  fissa  est.  Itidem  ossicula 
auditus  plus  minusve  a recto  tramite  aberrare  solent. 

Ossa  frontis  minima  nonnisi  quoad  partem  orbitalem  et  nasalem  formata  sunt. 
Pars  orbitalis  nimis  plana,  angustissima,  fere  recta  et  haud  transversa,  sed  maxime 
extrorsum  atque  retrorsum  divergens. 

Ossa  maxillaria  superiora  fere  semper  solito  longiora  atque  angustiora  atque  ita  com- 
pressa ab  utroque  latere,  ut  loco  unionis  linea  mediana  in  cristam,  palatum  respi- 
cientem et  fossas  duas  laterales,  longitudinales,  saepius  satis  profundas  separantem 
intumeat.  Rami  adscendentis  margo  anterior  in  superiorem  mutatus  esse  solet.  Cum 


1)  Handb.  d.  pathol.  Anat.  Bd.  1.  p.  209  — 212. 

haud  omnino  raro  ossis  incisivi  aut  unius  aut  utriusque  a reliqua  maxilla  superiore 
disjunctione  rictus  lupinus  oriatur,  modo  contrario  confluxus  utriusque  in  unum  haud 
infrequens  esse  videtur.  Sic  saltem  res  sese  habet  in  capite  tertio  et  quarto,  nec 
non  eandem  fabricam  observo  in  capite  foetus  hemicephali,  jampridem  a me  de- 
scripto 1),  dum  haec  scribo,  omnino  in  sceleton  mutato. 

Idem  descripsi  ex  foetu  alio  hemicephalo  2). 

Os  jugale  nimis  retrorsum  pulsum,  in  longitudinem  protensum  fere  rectum,  et 
ad  liorizontem  positum  est;  ut  ob  hujus  ossis  frontalisque  pravam  fabricam  situmque 
praecipue  orbitae  sursum  hient. 

Ossa  nasi,  ni  fallor,  semper  positu  omnino  horizontali  et  longitudine  nimia  re- 
gulam deserunt. 

Praeterea  interdum  ut  in  casu  tertio  per  spatium  plus  minusve  longum  praecipue 
in  parte  posteriore  in  unum  concrevere. 

Et  hic  interdum  fabrica  primo  intuitu  opposita,  rectius  autem  forsan  pro  eadem 
habenda  occurrit,  osse  aut  simplici  aut  duplici  aut  utrique  tantum  aut  etiam  proces- 
subus  adscendentibus  maxillarum  superiorum  interposito.  Hoc  quidem  in  casubus 
hic  descriptis  haud  vidi,  caput  autem,  jam  pridem  descriptum,  cujus  modo  mentio- 
nem feci,  hanc  fabricam  luculentissime  ostendit , interposito  ossibus  nasalibus  ossiculo 
simplici,  longiusculo,  quatuor  lineas  longo,  a dimidia  ad  unam  lato. 

Similem  fabricam  jam  alio  loco  ex  hemicephalo  descripsi 3). 

Maxilla  inferior  fere  semper,  ad  typum  superioris,  solito  longior  et  angustior  est, 
rarius  brevior  et  latior. 

Interdum  ut  in  capite  tertio,  et  praecipue  quidem  in  parte  inferiore  utrumque 
dimidium  in  unum  concrevit.  Et  hic  in  parte  inferiore  interdum , et , ut  videtur,  fre- 
quentius, ossiculum  aut  simplex,  aut  duplex,  longiusculum,  triangulare,  occurrit,  aut 
omnino  a maxilla  sejunctum,  aut  cum  alterutra  connatum. 

§.  12. 

VII.  Ultimo  loco  ad  investigationem  ortus  monstrorum,  perscrutationemque  non- 
nullorum quae  de  eo  prolata  fuere,  theorematum  convertor. 


1)  Handb.  d.  pathol.  Anat.  Bd.  1 S.  216,  217. 

3)  Archiv  fur  d.  Physiol.  VII.  107. 


2)  Anat.  physiol.  Beobacht.  1S22.  S.  98. 

Nonnulla  ex  supra  traditis  ad  dilucidandam  naturam  atque  ortum  quorundam  for- 
mae vitiorum  propius  faciunt. 

Praecipue  huc  pertinet  diverticulum,  quod,  cum  Olenius  intestinum  coecum  pro 
vestigio  unionis  intestini  cum  vesicula  umbilicali  habuerit,  ego,  argumentis  nondum 
eversis,  assentientibus  melioribus  auctoritatibus,  ut  rudimentum  ductus  vitello -inte- 
stinalis interdum  non  omnino  obliterati  rectius  stabilisse  mihi  videor  1). 

Revera  monstra  descripta  me  quam  maxime  in  hac  sententia  confirmant. 

Argumenta  huc  facientia  sunt  1)  frequentia,  cum  inter  septem  monstra  quater 
occurrat.  Huc  accedit,  dum  haec  scribo,  in  foetu  ex  tertio  graviditatis  mense,  labio 
leporino  duplici  defigurato,  quem  coram  habeo,  me  itidem  diverticulum  reperire,  vasis 
omphalo -mesaraicis  junctum,  quibus  umbilico  alligatur. 

2.  Situs,  cum  in  omnibus  in  posteriore  tenuis  parte  inveniatur.  In  embryone 
trium  mensium  etiam  in  funiculi  umbilicalis  initio  locabatur. 

3.  Fabrica,  quatenus  in  foetu  septimo  loco  descripto  apertum  extrorsum  hiabat. 

4.  Praesentia  coeci  et  appendicis  vermiformis  simultanea  in  omnibus  hisce  ca- 
subus  observata. 

5.  His  accedit,  me  in  foetu,  cujus  alibi  accuratam  exhibui  descriptionem2),  ve- 
sicam, sine  dubio  umbilicalem,  omnino  undique  clausam  et  a canali  intestinali  se- 
paratam, sed  tela  cellulosa  cum  ileo  junctam  una  cum  vasis  omphalo -mesaraicis 
invenisse. 

Ex  similibus  rationibus  idem  de  perforatione  septi  cordis  valere  videtur. 

Arteriam  sinistri  pulmonis  ex  descendente  aorta  nasci,  ideo  memorabile  esse  quod 
in  primis  vitae  embryonicae  periodis,  deficiente  trimco  pulmonali,  nonnisi  ex  hoc 
vase  oriantur  arteriae  pulmonales,  jam  diidum  monui  3).  In  nostro  casu,  ubi  arte- 
ria aorta  dextra  s.  arteria  pulmonalis  aortae  sinistrae  s.  verae  vices  supplet  hanc  pri- 
maevam formam  perstitisse,  nec,  obliterata  prima,  loco  normali  enatum  fuisse  ra- 
mum, qui  in  sueta  fabrica  per  totam  vitam  durat,  minus  mirum  est. 


1)  V.  praecipue  Anatomiae  meae  c.  h.  Vol.  IV. 

2)  Anatom.  physiolog.  Beobachtungen.  1822.  Beschreib.  zweier  menschl.  schadellosen  Missgeburten. 
III.  S.  79. 

3)  Archiv  f.  d.  Physiologie.  Vol.  II. 

§•  13. 

Contra  mechanicam  monstrorum  originem  jam  cludum  complura  adduxi  argu- 
menta v.  g.  repetitionem  ejusdem  fabricae  in  pluribus  ejusdem  matris  graviditatibus, 
existentiam  foetus  monstrosi  cum  normali,  majorem  in  sexu  feminino , quam  in  mas- 
culo deviationum  numerum  1). 

Ultimum  momentum  jam  supra 2)  fusius  tetigi,  novisque  exemplis  illustravi.  Illis 
quoque  tum  ex  propriis  observatis,  tum  ex  recentiorum  auctorum  scriptis  ideo  prae- 
cipue nonnulla  addo,  quia  scripta  ipsa  ex  parte,  quamvis  egregia,  forsan  non  in 
multorum  lectorum  manubus  sunt. 

Ad  primum  momentum  pertinent  casus,  a cl.  Vroltkio  3)  enarrati.  Sic  cl.  vir  in 
collectione  sua  servat  foetum  labio  leporino  duplici  difformem,  cujus  mater  jam  tres, 
eodem  vitio,  sed  simplici  tantum  pepererat. 

In  alio  exemplo  eadem  mater  octies,  serie  haud  interrupta,  foetus,  hernia  um- 
bilicali difformes  partu  emisit. 

Exempla  similia  praeter  ea,  quae  in  anatomia  mea  pathologica  contuli,  postea 
descripsi  4 5). 

Casus  Vrolikiani  et  ideo  memorabiles  sunt,  quod  in  primo  prava  sensim  magis 
evolvi  visa  est  dispositio,  cujus  rei  jam  alio  loco  nonnulla  exhibui  specimina  s),  con- 
tra in  secundo  tres  ultimi  foetus,  octo  primos  insequentes,  non,  ut  omnes  illi  abor- 
tivi, sed  maturi  fuere,  prava  sic,  forsan  in  melius  mutata  matris  valetudine,  sensim 
abolita  dispositione.  Utrumque  casum  sic  magis  etiam  pro  dynamica  monstrorum  ori- 
gine pugnare  per  se  patet. 

Foetus,  praecipue  impedita  evolutione  difformes  frequentissime  gemellos  esse 
praeter  exempla  jam  loco  citato  allata  inter  alias  sequentes  observationes  pro- 
bant. 


1)  Handb.  d.  pathol.  Anat.  I.  p.  15.  55. 

2)  P.  50.  seqq. 

3)  L.  c.  p.  56. 

4)  Anat.  physiol.  Bcobacht.  u.  Untersuchungcn.  Halle.  1822. 

5)  Pathol.  Anat.  I.  p.  59,  60. 

Ex  his  Graeuvenius  1),  foetum  acephalum  spurium,  Vroltkius  verum  gemel- 
los descripsere  2). 

Cl.  JNiemeyeriis  in  eleganti,  quam  exhibuit  dissertatione  foetus  gemelli  histo- 
riam dedit,  magno  vitiorum  numero,  praecipue  recti  vaginaeque  defectu,  uteri  dif- 
fissione, renis  sinistri  exilitate  notatum. 

Equidem  ipse  nuper  ab  amico  foetum. accepi  gemellum,  illo,  quem  septimo  loco 
hac  dissertatiuncula  exactius  descripsi,  simillimum,  forsan,  si  otium  adfuerit  accura- 
tius alio  loco  exhibendum. 

§.  14. 

Dein  in  universum  praecipue  contra  mechanicam  monstrorum  originem  foetus 
nobis  descripti  omnes  plus  minusve  loqui  videntur. 

Argumenta,  contra  hanc  sententiam  ex  ipsis  haurienda  praecipue  haec  sunt. 

1.  Constantia  fabricae  et  situs  deformationis  cum  in  omnibus  acephalis  renum 
succenturiatorum  parvitas  adsit,  diverticulum  et  foramen  septi  cordis  ubique  eodem 
loco  ponantur. 

2.  Unio  maximi  numeri  monstrositatum , et  quidem  ejusdem  naturae,  in  eodem 
corpore. 

3.  Effectus  pressionis  nullus  in  foetubus  duobus  maximis  tumoribus  notatis.  In 
altero  quidem  simul  adest  uterus  et  vagina  bifida,  sed,  cum  tumoris  sedes  minime  ea 
sit,  quae  mechanice  talem  afferre  possit  laesionem,  haec  compositio  potius  contra 
quam  pro  hac  sententia  pugnat,  cum  pressio  mechanica  nonnisi  in  organa  vicina  agere 
possit.  Sine  dubio  partium  harum  recta  evolutio  dynamipe  tantum,  concentrata  vi 
formatrice  in  tumorem  praeternaturalem,  impediebatur. 

§.  15. 

Ilis  aliisque  rationibus  ego  quoque  jam  dudum  monstrorum  originem  mechani- 
cam refellere  atque  dynamicam  stabilire  studui. 

Jam  tunc  autem,  quid  de  ortu  acephaliae  Spuriae  atque  spinae  bifidae  censerem, 


1)  Spec.  mcd.  inaug.  continens  historiam  trium  foetuum  monstrosorum  etc.  L,  B.  1802.  Obs.  III. 

2)  Mem.  sur  un  foetus  monstrueux  ne  au  bout  du  8eme  mois  de  la  grossesse  en  meme  temps  qu*uh 
enfant  bien  conforme.  L.  c.  p.  25  seqq. 

dubius  haesi.  Optime  quidem  persuasus  semper  fui,  haec  vitia  minime  ex  causa  mechanica 
fortuita  externa  ortum  ducere  posse,  sed,  num  partes  adfuerint  deformatae,  secundum 
typum  quem  ostendunt,  a primo  initio  sine  ulla  causa  mechanica  fuerint  factae,  causa 
mechanica  interna  an  adfuerit,  quae  aut  formationem  impedivit,  aut  jam  formatas  in 
primis  embryonicae  vitae  periodis  destruxerit,  primo  dubius  haesi  1),  postea  revera 
ultimae  me  addixi  sententiae  2).  In  hac  magis  etiam  confirmor,  cum  tot  pressionis 
primis  temporibus  praesentis  adsint  signa,  v.  g.  spinae  dorsi  summa  curvatura,  au- 
rium compressio  et  plicatura,  quae  hydrocephalum  et  hydrorachiam  primarios  morbos 
defectum  cerebri  medullaeque  spinalis,  impeditam  vertebrarum  ossiumque  cranii  for- 
mationem et  concretionem  nonnisi  secundarios  esse  suadent.  Herniae  umbilicales 
eodem  modo  forsan  ortae  sunt,  pressione,  ex  aqua  longe  dorsum  positae  antrorsum 
agente,  et,  quo  minus  verum  cavum  abdominale  formaretur,  impediente. 

Nuper  quoque  monstrum  vitulinum  accepi,  optime  pro  hac  ortus  microcephaliae 
explicatione  pugnans,  et  ob  alia  vitia  memorabile. 

Foetus  est  fere  maturus,  cujus  calvae  locum  tenet  saccus  ingens,  quavis  dire- 
ctione fere  pedem  metiens,  adstante  longe  minore  in  latere  dextro,  libere,  ut  jam  ex 
mutuo  aquae  influxu  patet,  cum  ipso  communicans.  Uterque  tegitur  cute  omnino  in- 
tegra, pilosa.  In  ipsius  basi,  reliquo  sacco  longe  angustiore,  basis  cranii  tactu  co- 
gnoscitur, fere  abrupta,  ut  in  microcephalia  esse  solet. 

In  capite  praeterea  facies  solito  brevior,  oculi  minores. 

In  regione  lumbari  elevatio  reperitur,  inaequalis,  rugosa,  praesertim  in  linea 
mediana  depressa,  cicatricem  referens,  sed  etiam  pilis  tecta,  minime  cum  cavo  ver- 
tebrarum cohaerens. 

Artuum  anteriorum  loco  in  utroque  latere  adest  appendix  pollicem  haud  aequans, 
compressa,  tenuis,  initio  angusta,  versus  extremum  liberum  valde  dilatata,  in  latere 
sinistro  obscure  bifida. 

Artus  posteriores  suctam  longitudinem  habent,  sed  macilenti  sunt,  ita  contorti, 
ut  extrorsum  convexi  sint,  praeterea  nonnisi  digito  interno  perfecto  gaudent,  cum 
externi  nonnisi  rudimentum  adsit,  praesertim  in  sinistro  valde  parvum. 


1)  Handb.  d.  pathol.  Anat.  1812.  1.  S.  244  ff. 

2)  Archiv  f.  d.  Physiol.  1S15.  Bd.  1.  Anat.  u.  physiol.  Beob.  u.  Untersuch.  1822. 

Perscrutatio  interna  saccum  majorem  factum  membrana  tenui  sed  firma,  fibrosa,  in 
facie  interna  laevi,  externa  tela  cellulosa  satis  arcte  cuti  superimpositae  annexum, 
aqua  limpida,  rubicunda  repletum,  minorem,  inter  os  frontale,  parietale  et  temporale 
dextrum  orificio  angustiore  cum  cranii  cavo  communicantem,  membrana  simili,  sed 
crassiore  et  rugosa,  substantia  quadam  pultacea,  sine  dubio  cerebri  reliquis  facta 
formatum  exhibuit.  Praeter  hanc  substantiam  ne  minimum  quidem  cerebri  aderat 
vestigium.  Medulla  spinalis  subito,  cicatricis  specie,  sed  marcida  et  mollis,  in  summa 
vertebrarum  columna  terminabatur. 

Eodem  prorsus  modo  et  nervi  omnino  normales  nonnihil  tantum  molliores, 
abruptis  initiis  incepere. 

In  capite  praeterea,  sine  ullo  labii  leporini  indicio,  palatum  in  utroque  latere 
fissum  inveni,  ea  quidem  differentia,  ut  in  dextro  fissura  per  totum  palatum  conti- 
nuaretur, in  sinistro  nonnisi  longe  maximam  partem  posteriorem  obtineret. 

Sueto  more  et  palatum  molle  findebatur,  praesentibus  et  hic  singulis  uvulae  in 
utroque  latere  dimidiis. 

In  regione  lumbali  cum,  ob  plagam,  supra  descriptam  cicatrici  similem,  spinam 
fissam  exspectaverim,  miratus  sum,  ne  levissimum  talis  deviationis  indicium  apparere. 
Num  igitur  hic  cutis  status  a prima  inde  aderat  formatione  an  saccus  aqua  plenus, 
si  adfuit,  omnino  extra  columnam  vertebralem  ponebatur  aut  si  primo  cum  hujus  cavo 
communicabat,  post  ipsius  rupturam  ossa  coaluere  1 Secunda  conjectura  observatione 
saccorum  cervicalium,  extra  columnam  in  foetubus  positorum  aliquam  veri  speciem 
sibi  vindicare  videtur. 

Quoad  artuum  anteriorum  fabricam,  in  utroque  latere  scapulam  inveni,  prae- 
terea autem  ne  minimum  quidem  reliquorum  ossimn  rudimentum.  Scapulae,  e qui- 
bus dextra,  sinistra  imperfectior,  spina  omnino  carebat,  loco  cavi  articularis  facie 
convexa,  compressa,  cartilaginea  finiebantur.  Ex  musculis  aderant  omnes,  a trunco 
et  scapula  ad  os  humeri  tendere  soliti,  illi  autem  sub  cute,  loco  eminentiolae  cuta- 
neae supposito,  in  massam  haud  extricabilem  confluebant,  horum  tendines  circa  fa- 
ciem, quam  diximus,  articularem  uniebantur,  capsulam  synovialem,  satis  magnam 
tegentes. 

In  vasis  horum  artuum,  praeter  parvitatem,  nihil  peculiare  invenire  valui,  con- 
tra in  nervis  haud  sine  gaudio  admiratus  sum  defectum  duorum  superiorum  ad 

plexum  brachialem  tendentium,  liic  enim  cum  in  fabrica  normali  ruminantium  e 
quatuor  formetur,  liic  nonnisi  duo  inferiores  cervicales,  sc.  octavus  et  dorsalis  primus 
aderant.  Deviatio  haec  cum  per  se  jucunda,  tum  praecipue  ideo  memorabilis  vide- 
tur, quod  sententiae,  secundum  quam  systema  nervosum  et  formationi  partium,  prae- 
cipue primae,  praeest,  robur  quodammodo  addere  videtur.  Quodammodo  dixi,  nam 
etiam  nimis  ex  hac  aliisque  observationibus  similibus  concludi  posse  et  conclusum 
fuisse  milii  saltem  persuasum  est,  cum  per  se  pateat,  defectum  nervorum  artusque 
ex  una  eademque  causa  fluere  potuisse,  nec  statim  nexum  causalem  necessario  esse 
assumendum. 

In  artubus  posterioribus  loco  ossis  femoris  ossisque  cruralis  nonnisi  unicum  os 
inveni  pelvi  nonnisi  musculis  adhaerens,  e quibus  superiores  circa  extremum  ossis 
superius  acuminatum , cartilagine  tectum,  eodem  quem  de  scapula  dixi  modo,  in 
capsulam  fibrosam,  synovialem  quae  tegebat,  coiere. 

Os  unicum,  extrorsuin  curvatum,  tenue  potius  ossis  femoris,  quam  ossis  cruris 
formam  refert,  ut  hoc  omnino  deficere  videatur.  Ceterum  et  singulo  longe  minus  ob- 
servatur. In  utroque  latere  cum  pede  angulo  obtuso,  antrorsum  convexo  unitur.  Ossa 
pedis  adsunt,  praecipue  in  latere  dextro,  et  majore  et  melius  formato,  fere  norma- 
lia, sed  digitorum  phalanges  pravae. 

In  sinistro  enim  latere  quamvis  omnes  ordines  adsint,  tamen  externae  et  internae 
in  unam  confluxere,  in  dextro  digitus  externus  fere  normalis  est,  internus,  longe 
minor,  nonnisi  duabus  phalangibus  componitur,  utraque  solito  longe  tenuiore  et  bre- 
viore, secunda  minima,  ut,  nisi  attentus  adspexeris,  deficere  videri  possit.  Musculi  jam 
in  femore  omnino  evanuere,  neque  nervos  et  vasa  ultra  ipsius  medium  persequi 
potui. 

In  abdominis  cavo  omnia  inveni  normalia  nisi  quod  testis  uterque  altissimo  loco 
positus  extremo  renis  inferiore  adhaereret.  Praeterea  regionem  sinistram  lumbarem 
totam  implebat  saccus  peritonaei,  pugnum  fere  aequans,  inter  musculos  abdominis 
latos  atque  quadratum  lumborum  protensus,  intestini  tenuis  gyros  continens,  vera 
hernia  lumbalis. 

In  thorace  itidem  cor  omnino  nihil  insoliti  obtulit,  contra  pulmonem  utrumque 
nonnisi  duos  pollices  longum,  vix  dimidium  latum  et  crassum,  vix  divisum,  fere  cy- 
lindricum, compactum,  attamen  cum  arteria  aspera  omnino  aere  distendendum 

vidi.  Thymus  sueto  more  sese  habebat,  ex  thorace  tamen  omnino  in  collum  mi- 
graverat. 

Parvitatem  pulmonum,  omnino  in  eadem  cum  artubus  anterioribus  corporis  regione 
positorum  cum  horum  defectu  fere  totali  unam  eandemque  causam  agnoscere  facile 
crediderim.  Nervus  ceterum  pneumogastricus  secundum  normam  sese  habuit. 

Casus,  quoad  capitis  fabricam  huic  satis  similes  ex  foetu  humano,  vitulino  et  felino 
memoriae  tradidit  cl.  Otto  *).  Differunt  tamen  praecipue  destructione  cerebri  minus 
progressa,  cum  in  omnibus  saccus,  aquam  continens,  cerebri  laminam  sisteret. 

§.  16. 

Contra  mechanicum  monstrorum  ortum  nuperus  quoque  scriptor 1  2),  nova  facta, 
vetera  argumenta  fulcientia,  attulit. 

Idem  autem  cum  alia  nonnulla  ex  monstrorum  atque  embryonis  historia  capita 
impugnanda  sibi  sumserit,  operae  pretium  est  inquirere,  num  proposito  eadem  satis- 
fecerit fortuna  ac  ipse  sibi  visus  est. 

Theses  ab  ipso  impugnatae,  praecipue  hae  sunt:  1.  Embryoni  altiorum  ani- 
malium, ut  normalem  atque  perfectam  adipiscatur  evolutionem,  percurrenda  esse 
varia  stadia,  animalium  inferiorum  formis  respondentia  3); 

2.  Magnam  vitiorum  formae  congenitorum  vim  ideo  nasci,  quod  hoc  vel  illud 
organon  in  tali  formationis  stadio  inferiore  persistat,  nec  rite  ad  altiora  trans- 
grediatur 4). 

Videamus  argumenta,  quibus  hae  positiones,  nostris  temporibus  fere  per  omnem 
Germaniam  non  tantum,  sed  plus  minusve  ab  exteris  quoque  receptae  fuerint 
impugnatae. 

Contra  primam  haec  afferuntur: 

1.  Germini  humano  quam  primum  formetur,  jam  inesse  praedelineationem  ho- 
minis, quoad  speciem;  illud,  quamvis  non  actu,  tamen  potentia  esse  hominem, 


1)  Neue  seltne  Beobacht.  1824.  p.  157.  Ein  paar  ungewohnliche  Falle  von  Hydrocephalocele. 

2)  Feiler  uber  angeb.  menschl.  Missbild.  1820.  p.  4 seqq. 

3)  L.  c.  p.  37. 

4)  L.  c.  p.  36. 

sanguinem  embryonis  album  jam  sanguinem  esse  humanum,  et  in  transitu  ad  san- 
guinem rubrum  dispositionem  ad  ossificationem  ipsi  jam  inesse1); 

2.  probari  haud  posse,  a quanam  organismorum  classi  regnum  animale  inci- 
piat et  cur  germinis  humani  evolutio  quasi  mediis  in  rebus  a mollusco  ordiatur2); 

3.  aeque  parum  elici  posse,  quasnam  classes  embryo  humanus  percurrat3);  num 
omnes  an  aliquas  tantum,  et  quasnam,  cur  has,  cur  non  alias,  quonam  tempore  in 
insectorum , quonam  in  piscium  aut  avium  consistat  4) ; 

4.  cum  haec  certe  effici  haud  queant,  thesin  illam  nonnisi  hypothesibus  pre- 
cariis et  commentis  haud  probatis  niti 5); 

5.  discrimen  inter  animalia  perfecta  et  imperfecta  esse  precarium,  nec  suffi- 
cere ad  exstruendum  systema,  cum  omnis  organismus  per  se  perfectus,  nec  qui 
magis  compositus,  eo  perfectior  sit6); 

6.  sententiam  hanc  assertis  tantum  Aristotelis  et  Harvaei  niti,  loca  autem, 
etiamsi  hoc  theoriae  fundamentum  admittas , ex  hisce  philosophis  citata  aliud  <juid 
omnino  significare  7). 

§•  .17. 

Haec  autem  omnia  vel  primo  intuitu  nullum  sententiae  nostrae  inferre  pericu- 
lum, facile  perspicitur. 

Argumentum  enim  primum  ex  parte  falsum  est  et  quatenus  verum  est,  nihil 
probat. 

Falsum  est,  partes  solidas  et  fluidas,  dum  in  gradu  inferiore  consistunt,  jam  poten- 
tia altiores  esse,  ut  dispositio  adsit  ad  ossificationem,  quamvis  ossa  nondum  inve- 
niantur, ad  ruborem  sanguinis,  quamvis  etiamnum  albus  sit.  Refutatur  hoc  ipsa 
experientia,  cum  sanguis  interdum  etiam  in  foetu  adultiore  albus  maneat  s);  ossa 


1)  Feiler  1.  c.  p.  19,  38. 

2)  Ibid.  p.  37. 

3)  Ibid.  p.  37. 

4)  Ibid.  p.  37,  38. 

5)  Ibid.  p.  38. 

6)  P.  39.  7)  P.  39. 

8)  Vide  v.  g.  casus  nonnullos  in  anatomiae  meae  pathologicae  Vol.  1.  p.  170. 

saepissime  aut  non,  aut  hoc  vel  illo  respectu  imperfecte  formentur  *).  Idem  de 
omnibus  fere  corporis  partibus  valet.  Evolvitur  tantum  dispositio  ad  novas  illas 
qualitates,  ubi  revera  apparent.  Sanguinem  nec  embryonis  tantum,  sed  foetus  ma- 
turi mammalium  respectu  qualitatum  physicarum  et  chemicarum  sanguini  amphibiorum 
et  piscium  respondere,  experimentis  notissimis  probatum  est 1  2). 

Germini  characterem  speciei  esse  impressum,  eo  tantum  sensu  concedi  potest, 
quod,  recte  procedente  evolutione,  nec  hoc  vel  illo  impedimento  accedente,  ad  ty- 
pum speciei  necessario  /ormetur. 

Argumentum  secundum  levissimi  ponderis  est.  Facta  enim,  quae  alfert,  si  ve- 
rissima esset,  tamen,  embryonem  animalium  altiorum  ab  inferioribus  formis  ini- 
tium capere  et  varia  stadia  percurrere  negari  non  poterit,  observatione  asserti  veri- 
tatem confirmante. 

De  tertio  argumento  idem  valet.  Existentia  tantum  factorum  est  stabilienda, 
ratio  ultima  nullius  phaenomeni  naturalis  erui  potest.  Accedit,  quod  eodem  tem- 
pore embryo  respectu  unius  organi,  eodem  tempore  alius  variis  classibus  annumerandus 
esse  possit,  cum  aliud  organon  jam  formam  altioris  classis  induerit,  alio  nondum 
supra  inferiorem  elato. 

Ex  his  jam  sequitur,  quartum  argumentum  omnino  nullius  esse  valoris.  Quam- 
vis enim  momenta  illa  haud  erui  possint,  minime  inde  efficitur,  sententiam  hanc 
nonnisi  figmentis  niti,  factaque,  pro  illa  adlata  nihil  probare.  Haec  factorum  in- 
sufficientia evincenda,  minime  autem  argumenta  longe  minus  sufficientia  adducenda 
fuissent. 

Quod  quinto  loco  adducitur,  satis  tritum,  omnino  nullo  modo  huc  quadrat. 
Quoad  numerum  partium  differentium  sine  dubio  organismus  quo  magis  compositus, 
eo  perfectior  est;  partium  autem  differentium  numerum  in  embryone  a primis  vitae 
initiis  sensim  augeri,  neminem  fugere  potest,  qui  substantiam  homogeneam  v.  g. 
embryonis  gallinacei  semel  sensim  sensimque  in  omnia  systemata  discedentem  ob- 
servavit. Ceterum  argumentum  hoc  subito  cadit,  si  in  locum  verborum  „ perfectius 
et  imperfectius  compositum  et  simplicius  “ ponamus. 


1)  V.  g.  Sternum,  vertebrae,  ossa  cranii,  extremitatum. 

2)  Hewson.  Fourcroy.  Autenrieth.  Sigwart. 

Sextum  argumentum  neque  veritati  consonum,  neque,  si  hoc,  aliquid  probave- 
rit. Omnino  a vero  abhorret,  sententiam  hanc  nonnisi  philosophorum  quorundam 
testimonio  niti,  cum  maximo  factorum  numero  fulciatur.  Dein  Harvaeus  revera, 
et  recte,  quae  dixisse  dicitur,  praecepit. 

Cum  quod  faciendum  fuisset,  factorum,  pro  sententia  laudata  allatorum  vis  ab 
adversario  non  fuerit  impugnata,  i.  e.  nullum  factum  singulum  fuerit  recensitum 
et  nihil  ab  ipsis  probari,  ne  minime  quidem  demonstratum,  eo  minus  factis  thesin 
nostram  hic  fulciri  conabimur,  cum  id  jam  haud  una  vice  praestiterimus  1 ). 

§.  18. 

Haec  igitur  adhucdum  stat  sententia.  Neque  contra  alteram  felicius  pugnatum 
fuisse  videtur. 

Primo  loco  monendum  est,  adversarium  hic  quoque  contra  veritatem  gravissime 
peccare,  dicendo: 

„ Sententiae  alicujus  mentionem  facere  oportet,  cum  applausu  magno  acceptam, 
tum  objecto  dissertationis  praecipue  arctissime  nexam.  Secundum  hanc  monstrosi- 
tates  omnes,  a defectu  positae,  ex  eo  proficiscuntur,  quod  foetus  subito  in  gradu 
inferiore  consistat  2).“ 

Nos  autem  non  solum  disertis  verbis  „ magnum  tantum  talium  deformitatum 
numerum  hoc  modo  nasci“  diximus3),  sed  etiam  classem  monstrositatum  ex  minus 
perfecta  vis  formatricis  energia  vel  defectu  proscitarum  in  duos  ordines  divisimus, 
alterum  vitia  ex  impedita  evolutione,  vel  persistentia  in  forma  inferiore  (Hemmungs- 
bildung)  nata  comprehendentem;  alterum  illa,  quae  saltem  haud  certo  ex  tali  fonte  deduci 
possunt  et  quibus  ob  rationes  sufficientes  nomen  v itiorum  ex  concretione  partium 
ortorum  (Verschmelzungsbildung)  dedimus  4).  Sic  cum  primo  censuerim,  jam  nunc 


1)  Cf.  Beitr.  II.  1.  N.  I.  Handb.  d.  mcnschl.  Anat.  I.  51. 

2)  L.  c.  p.  36. 

3)  Pathol.  Anat.  Vol.  I.  48.  759. 

4)  Hunc  ordinem  in  anatomia  pathologica  (Vol.  I.  759.)  cum  tantum  indicaverimus  postea  a 
discipulis,  ita  tamen  fuit  tractatus,  ut,  si  otium  supersit,  nos  ipsi  ad  opus  hoc  redituri  simus.  Vide 
tamen  interca  Speer  dc  Cyclopia.  Halae  1819.  Dicckcrhofl’  de  Monopodia.  Halae  1819.  Nuper,  cum 
dissertationes  vix  cum  orbi  literario  communicari  solent,  primos  labores  nostros  publici  juris  fecimus. 
(Vide  Archiv  f.  Anatomie  und  Physiologie  1826.  Fasc.  II.) 

et  has  deviationes  si  non  semper,  tamen  interdum  ex  impedita  evolutione  ita  oriri 
fere  putaverim,  ut  haec  causam  sistat  remotam. 

Et  cyclopiam  et  monopodiam  primo  nonnisi  ad  vitia  primaeva  retuli,  propius 
earum  ortum  explicare  haud  ausus  1).  Tunc  cl.  Otto  cyclopiam  ex  hydrocephalo 
deducere  conatus  est2),  quam  equidem  sententiam  minime  rejiciens,  tamen  utrum- 
que vitium  forsan  nonnisi  una  adesse  et  eidem  causae  tribuendum  esse  putavi  3). 
Mechanice  hydrocephalum  agere,  neque  nunc,  ob  rationes  ultimo  loco  adductas,  pu- 
taverim, dynamice  autem  tale  encephali  vitium  in  partes  faciei  proximas  hoc  modo 
agere  posse  haud  negaverim.  Utut  haec  sint  equidem  postea  quater  in  foetubus  ovinis 
cyclopibus,  semel  in  humano,  maturo,  quem  alio  loco  mox  fusius  describam , his  ipsis 
diebus  in  suillo,  statum  cerebri  hydropicum  inveni  et  embryonem  humanum  e sexta 
circiter  graviditatis  hebdomade  accepi,  pulcherrimum,  eandem  vitiorum  unionem  ex- 
hibentem, quem  propter  casus  raritatem  Tab.  V.  Fig.  2.  depinxi. 

Ovi,  ratione  embryonis  nimis  magni  facies  interna  in  magnum  tumorum  nume- 
rum elevatur,  ex  quorum  prominentissimo  funis  umbilicalis  oritur.  Hujus  insertioni 
vesicula  limpido  fluido  plena  subjicitur,  forsan  umbilicalis.  Funis  umbilicalis,  labe 
haud  carens,  in  extremo  foetali  primo  subito  inflatur  et  his  vesiculam  continet,  for- 
san vas  dilatatum  et  clausum  dein  subito  ad  pili  circuitum  angustatur,  sequentibus 
globulis  duobus  parvis,  iterum  inter  se  loco  angustissimo  separatis.  Sinciput  em- 
^bry onis  in  magnum  tumorem  membrana  tenuissima  cinctum,  aqua  limpida  et  grumis 
spissioribus,  forsan  cerebri  reliquiis,  repletum  mutatum  est.  Hujus  tumoris  basi  insidet 
eminentia  parva , longiuscula,  vera  proboscis.  Oculi  omnino  deficiunt,  cum  in  longe  ju- 
nioribus embryonibus,  bene  formatis  semper  adsint.  Aures  contra  optime  perspiciuntur. 
In  reliquo  corpore  nihil  a norma  alienum  invenio,  excepto  brachio  sinistro,  nondum 
ut  dextrum  et  pedes,  digitorum  rudimenta  offerente,  ut  hic  quoque  evolutio  impe- 
dita adsit. 

Causa  vitiorum,  in  hoc  foetu  observandorum  simulque  abortus  velamentorum  et 
funis  umbilicalis  statui  abnormi  tribuendam  puto. 


11  * 


1)  Pathol.  Anat.  1.  c.  Speer  et  Dieckerhoff  1.  c. 

2)  Seltne  Beobacht.  S.  48. 

3)  Beob.  1822.  S.  145. 

Monopodiam  interdum  quoque  ex  vitio  partis  systematis  nervosi,  ipsi  propinqui, 
oriri  posse  alius  embryo,  longe  junior,  ejusdem  tabulae  figura  tertia  cum  ovo 
depictus,  suadet. 

Artuum  nullum  adest  indicium,  sed  corporis  extremum  inferius  solito  acutius  et 
longius  est,  valdopere  incurvatur  et  ex  tribus  articulis,  quorum  ultimus  minimus 
est,  componitur,  ut  forsan,  si  diutius  vixisset,  artus  inferioris  concreti  exstitissent. 
Forma  saltem  hujus  partis  et  artus  foetuum  monopodum  omnino  eadem  est  Ex 
regione  pelveos  saccus  ingens,  oblongus,  tenui  tunica  serum  pellucidum  includens, 
pendet,  ni  fallor,  ex  spina  bifida  et  hydrorhachia  explicandus.  Si  tantum  externus, 
subcutaneus  esset,  ad  tumores  secundo  capite  descriptos  pertineret  et  forsan  pres- 
sione in  medullam  spinalem  nervosque,  forsan  nutritionis  in  se  derivatione  vitium 
artuum  inferiorum  produxit.  Ceterum  et  hic  funis  tenuissimus  est  et  ovum  ratione 
embryonis  maximum. 

Quamvis  autem  nunc,  licet  dubias  ita  censeam,  tamen  cum  auctor  scriberet, 
minime  talis  sententia  quippe,  ut  monui,  minime  probata,  mihi  imputanda  erat. 

Dein,  ut  exspectari  potuit,  cl.  auctor  concludit,  refutata  thesi  priori  hanc  quo- 
que necessario  cadere  4). 

Recte  quidem,  si  refutatio  illa  fuerit  facta!  Hoc  autem  cum  assertionibus  modo 
haud  nimis  modesto  atque  urbano  prolatis  minime  fiat,  cum  thesi  priori  et  posterior 
stat,  stabitque,  donec  melioribus  armis  oppugnata  fuerit.  Quorsum  tunc  victoria 
cadat,  dies  docebit. 

Nobis  interdum  extra  ullam  dubitationis  aleam  positum  esse  videtur,  vitium  ali- 
quod formae,  omnino  cum  statu  aliquo  embryonico  conveniens,  pro  incompleta  for- 
matione esse  habendum  atque  ex  eo  deducendum,  quod  pars,  tali  vitio  notata,  in  in- 
feriore s.  priore  formationis  gradu  constiterit. 

Sic,  si  aperturam  in  septo  ventriculorum  in  foetu  etiam  trimestri,  foramen  ovale 
ductumve  arteriosum  quarto  quintove  post  partum  mense  apertum , testiculum  post  par- 
tum in  abdomine,  membranam  pupillarem  post  septimum  graviditatis  mensem  cet. 
invenio , recte  sine  dubio  haec  vitia  ex  retardata  evolutione  deduco , cum  in  juniori- 
bus hi  status  semper  occurrant. 


1)  L.  c.  p.  45. 

Aliis  vero  modis  sententiam  hanc  impugnare  studuit  vir  celeberrimus. 

Primo  argutissime  nomen,  quo  nos  ordinem  primum  nostrae  classis  primae  in- 
signivimus, aggreditur,  quia,  ubi  impeditio  (Hemmung)  adsit,  formatio  nulla  adesse 
possit.  Sed,  ni  fallor,  inutiliter,  cum  vox  „ Hemmungsbildung “ formam  tantum 
indicat,  ex  eo  enatam,  quod  evolutio  perfecta  prohibita  fuerit.  Vocem  „Bildung“ 
duplici  sensu  Germanis  venire,  cum  et  formationem  et  formam  significet,  ipsi  excidisse 
videtur. 

Dein  vitia  talia  non  impedita  evolutione  nasci  posse  *),  sed  semper  nonnisi  ex 
vitiosa  germinis  natura  deducenda  esse  contendit1  2). 

Pro  prima  hujus  argumenti  parte  ita  agit,  ac  si  nos  mechanicum  monstrorum  or- 
tum defendissemus  cum  toti  in  restringendo,  quantum  fieri  potuit,  directo  mechanico 
influxu  in  producenda  formae  vitia  semper  fuerimus  3). 

Jam  ut  vitia  formae  non  impedita  formatione  oriri  posse,  pateat,  hoc  ne- 
que pressione  in  embryonem,  neque  actione  ex  spirituum  regno,  neque  luxurie 
vis  vitalis  effici  posse'  contendit.  Quid  duo  posteriora  sibi  velint,  ipse  viderit 
auctor.  Omnia  autem,  quae  pro  sententia,  ab  evolutione  impedita  oriri  non  posse 
formae  vitia,  adduxit  argumenta  et  singula  facta,  minime  hoc,  sed  id  tantum,  non 
necessario  semper  causas  mechanicas  vitia  formae  gignere,  nec  ad  vitia  formae 
producenda  semper  causas  mechanicas  requiri  probant. 

Revera  haud  video,  cur  causa  mechanica  praesens  vitium  formae  haud  produ- 
cere possit,  impediendo  organon,  quo  minus  ex  priore  statu  in  posteriorem  transeat. 

Sic  v.  g.  haud  video,  quin  arteriae  pulmonalis  concretio  pro  impedimento  habeatur, 
ne  aut  aortae  septi  ventriculorum,  aut  atriorum  foramen  claudatur,  et  ob  simile  impedi- 
mentum, in  pulmonibus  positum,  eadem  producantur  et  ductus  arteriosus  apertus  servetur. 

Contrario  modo  momentum  quodvis,  in  embryonem  aut  ipsum,  aut  matrem,  eo 
tempore,  ubi  organa  nondum  perfectam  adepta  sunt  formam  agens,  vario  modo 
impedire  potest,  ne  ad  perfectam  elevetur  formam. 

Haec  sententia  minime,  ut  auctor  sibi  probasse  visus  est,  eo  refutatur,  quod,  ut 


1)  P.  45  seqq. 

2)  P.  71. 

3)  Cf.  anat.  pathol.  T.  I.  p.  25  seqq. 

recte,  nobis  jam  diu  praeeuntibus  *),  monet,  piura  fere  semper  simul  occurrere  so- 
lent vitia  in  eodem  monstro 1  2). 

Neminem  enim  fugere  potest,  optime  causam  aliquam,  aut  recta  via  aut  indi- 
recte formationis  processum  quae  debilitat,  et  sic  organa  quo  minus  fiant,  aut  bene 
fiant  impedit,  in  plures  partes  simul  vario  modo  agere  posse. 

Exempla,  ab  auctore  allata,  abunde  probant,  non  eum  distinxisse  inter  de- 
structionem partium  jam  formatarum  et  eum  vitae  statum,  quo  impeditur 
partium  genesis. 

Auctor  igitur  minime  probavit,  germen,  a primis  initiis  perfectum,  in  primis 
periodis,  ubi  organa  nondum  perfectam  adepta  sunt  formam  variis  ab  causis  haud 
posse  impediri,  quo  minus  recte  perficiatur,  atque  ad  absolutam  speciei,  ad  quam 
pertinet,  elevetur  formam. 

Si  autem  hoc  non  praestitit,  minime  alteram  ipsius  sententiae  partem,  „neces- 
sario  omnia  formae  vitia  ex  mala  staminis  fabrica  pendere  “ probasse  censendus  est. 
Huic  quamvis  plurimum  tribuam,  suadente  imprimis  haereditario  influxu,  minime 
tamen  adduci  queam,  omnia  ut  parentibus  tribuam,  cum  jam  simplex  morborum,  ex 
causis  remotis  omnino  externis  qui  hominem  natum  afficiunt,  exemplum  omnia  hu- 
jusmodi asserta  abunde  refutet. 

Ni  gravissime  fallor,  vir  clarissimus,  qui,  nescio  cur,  per  totum  ipsius  tractatum 
modo  magis  inimico  quam  amico  me,  qui  nunquam  eum  vidit,  nec  cum  ipso  ulkm 
rem  habuit  aggredi  dignatus  est,  plurima,  quae  protulit,  silentio  pressisset,  si  a- 
tomiae  et  comparativae  et  embryonis  variorum  animalium,  et  accuratioris  monstro- 
rum historiae  majorem  operam  dedisset.  Ita  enim  qui  rem  gerit,  necessario  fere  im- 
pellitur ad  agnoscendam  summam,  quae  tres  hasce  formarum  series  intercedit,  simi- 
litudinem. Nec  dubito,  quin  si  ad  haec  animadvertisset,  in  rectiorem  transiisset  trami- 
tem, cum  haud  uno  respectu  recte  de  monstrorum  historia  censuisse  mihi  visus  sit. 
Nescio  autem,  quo  fato  accidat,  quod  obstetricantes  fere  semper  se  optime  de  le- 
gibus formationis  et  normalis  et  abnormis  judicare  posse  persuasum  sibi  habeant, 
cum  tamen  in  universum  contrarium  accidat.  Falluntur,  ni  graviter  erro,  ideo,  quod 


1)  Vide  pathol.  anat.  T.  I.  p.  13,  60. 

2)  P.  52. 


87 


graviditatis  et  partus  symptomata  semper  observant,  et  saepius  embryones  et  mon- 
stra ante  oculos  habent,  foetumque  in  lucem  provehunt.  Primo  autem  et  tertio 
sine  dubio  practicam  dexteritatem  acquirere,  minime  autem  neque  his,  neque  fre- 
quenti embryonum  monstrorumque  inspectione  justam  notitiam  evolutionis  et  stru- 
cturae embryonis,  monstrorum  ortus  atque  et  horum  et  illius  ad  evolutionem  in  ani- 
malium serie  relationis  sibi  vindicare  possunt. 

Ars  enim  longa,  vita  brevis!  Anatomicis  igitur  et  Physiologis  hoc  opus  re- 
linquant; cum  scientia  tunc  tantum  perfici  queat,  uib,  quam  parum  fieri  potest,  ob- 
jecta diversa  ab  eodem  tractantur. 

Simile  quoque  in  practicos  nonnullos  cadit  opprobrium,  cujus  hic,  necessitate 
coactus,  injicio  mentionem. 

Cum  ipsi  aegrotos  durante  vita  curent  primo,  sese  fere  solos  optime  cadaverum 
sectiones  ad  eruendam  mortis  causam  instituere,  si  non  putant,  tamen  iis,  qui  rem 
varias  ob  rationes  haud  optime  perspicere  valent,  persuadere  student,  dein  penes 
ipsos  quoque  optimum  de  variis  aut  formae  aut  texturae  a statu  normali  aberratio- 
nibus quovis  respectu  esse  judicium  plebeculae  inculcant.  D olendum  tantum,  pra- 
cticum  fere  nullum,  nisi  simul  ex  professo  anatomicus  fuerit,  et  praecipuam  huic  arti 
operam  dederit,  praesertim  hoc  respectu  anatomiae  pathologicae  fines  protulisse,  ut 
revera  quivis  expertus,  sectionum  pathologicarum  relationes  perlegens,  illos  a quibus 
peractae  fuerunt,  occasione  tam  abundante  tam  parum  fuisse  usos,  imo  pectore  doleat. 
Nei  mirum  cum  et  fere  semper  status  scientiae  ignari  sint,  et  dexteritate  necessaria 
careant,  nec  tempus  ipsis  sufficiat  ad  diligenter  perscrutanda  et  exploranda,  quae  se- 
ctione fuerunt  detecta. 

Recte  igitur  hic,  quod,  proh  dolor!  saepissime  faciendum  est,  vox  illa  pictoris 
„Ne  sutor  ultra  crepidam !“  alta  voce  inculcanda  est. 

Cum  autem  medici  practici  in  universum  aut  soli , aut  juvante  tantum  chirurgo, 
saepe  minus  etiam  apto,  huic  negotio  operam  dare  coacti  sint,  commiserandi  potius 
quam  vitupenndi  sunt;  quid  autem  de  iis  censendum  sit,  qui,  cum  anatomicorum 
auxilium  praesto  sit,  id  tamen  ita  etiam  negligunt,  ut  theatris  anatomicis  cadavera, 
legibus  justa  laude  extollendis  ipsis  mandata  detrahant  potius,  quam  una  cum  artis 
peritis  dissecent,  videant,  qui  talia  norunt,  nec  quo  minus  in  damnum  studii  medici 
fere  quotidie  fiant,  impediunt. 

§•  19. 

Jam  ultimas  paginas  prelo  traditurus,  in  duo  scripta,  ultimis  annis  a cl.  Jio- 
senthalio  et  Geojfroyo  edita  incidi , cum  ad  monstrorum  theoriam  in  universam , tum 
eorum,  quae  ex  retardata  evolutione  pendent,  praecipue  vere  ad  microcephaliam  in 
specie,  pertinentia. 

Ex  his  cl.  Rosenthalins  *),  postquam  foetum  humanum,  praecipue  hernia  um- 
bilicali cum  corde,  pericardio  destituto,  infra  diaphragma  posito,  nec  non  defectu 
septi  notato  descripserat,  tales  deviationes  ex  evolutione  impedita,  propter  energiam 
vis  formatricis  norma  minorem  explicantes  contra  scrutationem  scientificam  agere  ad- 
jicit, nullamque  monstrositatem  nonnisi  ab  aucta  vel  imminuta  vis  formatricis  ener- 
gia pendere  monet.  Argumenta,  quibus  hanc  sententiam,  ni  graviter  fallor,  nimis 
secure  prolatam,  fulciri  studet,  haec  sunt. 

1.  Primo,  in  monstris,  quorum  nonnullae  partes  in  gradu  inferiore  revera  re- 
mansere, alia  organa  magis  evoluta  inveniuntur,  et  fere  semper  partes  evolutae  recta  ad 
corporis  totius  magnitudinem  ratione  sese  habent. 

2.  Dein  monstra  typum  formationis  inferiorem  imitantia  naturam  leges  aequales 
secundum  typum  invariabilem  in  producendis  formis  variis  sequi,  monstrant,  formae 
animalium  similes  igitur  processus  formativi  actionem  totalem  requirunt,  cum  nonnisi 
ratione  gradus  altioris , ergo  fortuito  tantum  imperfectiores  sint. 

3.  Hinc,  quamvis  hanc  ob  causam  talia  monstra  magni  ponderis  in  liistoria  ev  - 
lutionis  sint,  speciales  tamen  eorum  ortus  conditiones  minime  ex  eorum  ab  evolu- 
tione retardata  deductione  patent. 

4.  Cum  in  casu  a cl.  viro  descripto  musculi  abdominales  recti  solito  crassio  es  et 
latiores  invenirentur,  monstrositatem  non  ab  imminuta  energia  esse  deducendam  judi- 
cat, quam  necessario  horum  quoque  musculorum  evolutionem  retardaturam  fuisse 
putat. 

5.  Quamvis  initio  abdomen  embryonis  apertum  sit,  tamen  ratione  , cur  non 
claudatur,  esse  reddendam  contendit,  si  herniam  umbilicalem  explicare  valueris.  Cau- 
sam hujus  monstrositatis  remotam  secundum  cl.  Lassusium  in  nimio  hepatis  volu- 


1)  Abhandl.  a.  d.  Gebietc  d.  Anat.  Physiol.  u.  Pathol.  p.  151  scqq.  Bcrlin.  1824. 

mine  quaerit  cum  cutis  in  dextro  latere  deficeret,  in  sinistro  in  herniae  saccum  pro- 
tenderetur. 

6.  Accedere,  dicit,  quod  integumentorum  formationem  ab  organis  primariis  pen- 
dere optime  cutis  cranii  in  hydrocephalo  status  incompletus,  in  casu  ab  ipso  de- 
scripto defectus  pericardii,  nec  non  diaphragmatis , nonnisi  vasis  transeuntibus  aperti 
fabrica  minus  completa  probet. 

Antequam  ad  ea,  quae  ex  cordis  fabrica  contra  meam  sententiam  elicere  studet, 
transeam,  paucis  tantum  iis,  quae  hucusque  excerpsi,  respondere  liceat. 

Et  primo  equidem  minime  unquam  sententiam,  secundum  quam  magna  mon- 
strositatum  vis  ab  retardata  evolutione  oritur,  scrutationi  scientificae  nocere,  unquam 
concesserim,  quin  semper  contendam,  utilissimam  eam  esse  rationali  de  monstris 
doctrinae  atque  eorum  investigationi.  Antequam  haec  sententia  aut  leviter  tantum 
indigitata,  aut  accuratius  pertractata  fuit,  magna  monstrositatum  huc  pertinentium  vis 
aut  omnino  non  aut  falsissime  quoad  ortum  fuit  explicata,  quomodo  in  variis  anato- 
miae  meae  pathologicae  locis  abunde  probatum  fuisse  confido. 

Contra,  has  deviationes  ad  retardatam  evolutionem  e statu  normali  primogenio 
reducendo  causam  proximam  stabilivi,  minime  quaestionem  de  causis  remotis,  hanc 
causam  proximam  producentibus  rejiciens,  quas  plures  variasque  dari  posse  nemo 
negaverit.  Quamvis  enim  praecipue  hujus  generis  deviationem  jam  ex  vitio  germinis, 
dein  autem  ex  omnibus  iis,  quae  in  quavis  vitae  periodo  processum  plasticum  turbant, 
momentis  mechanicis,  dynamicis,  psychicis  proficisci  posse,  cum  per  se,  tum  inter- 
dum saltem  ex  accurata  singulorum  casuum  historia  patet. 

Ex  singulis  argumentis  primum  omnino  nihil  efficere,  praeter  cl.  auctorem  sal- 
tem haud  multi  negaverint,  cum  vis  vitalis  cur  non  in  hac  vel  illa  tantum  parte  mi- 
nus fortiter  agere  possit  haud  facile  pateat  et  quotidie  in  eodem  corpore  hanc  vel  illam 
partem  reliquis  minus  fortem  et  bene  valentem  inveniamus. 

Neque  argumenti  secundi  vim  perspicio,  cum  et  ego  et  alii  clari  viri  haud  ima 
vice  has  deviationes  nonnisi  quoad  vitae  tempus  et  animalis  gradum  in  quo  repe- 
riuntur,  pro  vitiis  esse  habendas  dixerimus.  Nihilominus  vero  in  hac  periodo,  in  hoc 
gradu  revera  vitia  sunt  et  quidem  vitia  ex  retardata  evolutione  pendentia. 

Et  tertium  argumentum  minime  contra  theoriam  pugnat,  perquisitionem  cau- 
sarum remotarum , uti  jam  dixi , minime  rejicientem. 

Musculorum  rectorum  robur  vix  aliquid  probare  putaverim,  cum  hi  musculi 
bene  et  vel  solito  magis  nutriri  potuerint,  deficiente  nihilominus  nisu  unionis  utrius- 
que  corporis  lateris. 

Lassusii  opinionem  non  ad  omnes  hernias  umbilicales  applicandas  valere  puta- 
verim, cum  saepissime  occurrant  sine  hepatis  mole  aucta. 

Quae  de  integumentorum  formatione  ab  organis  primariis  pendente  adjicit  au- 
ctor, huic  sententiae  vix  magnum  robur  afferre  mihi  videntur,  cum  integumenta 
in  hydrocephalo  saepissime  optime  formata  inveniantur,  necessario  foramen  in  dia- 
phragmate affuerit,  vasa  transmittens,  pericardium  aut  fractione  rumpi,  aut  jam  a 
primo  initio  deficere  potuerit. 

In  iis,  quae  de  cordis  in  monstro  a se  descripto  vitiis  affert,  omnino  cl.  viri 
sententiae  accedo,  perscrutationem  embryonum  esse  difficillimam  minimeque,  praeci- 
pue si  cum  opinionibus  praejudicatis  fiat*  argumentis  ab  ipsa  deductis  omnino 
esse  confidendum;  neque  haec  autem  in  rem,  sed  in  abusum  tantum  cadunt.  Equi- 
dem de  me  certo  asserere  possum,  me,  quamvis  simplicem  cultri  tantum  ana- 
tomici adhibitionem  in  summo  horrore  habeam,  semper  summa  cautela  uti  et  eo 
majore,  quo  dilectius  mihi  theorema  in  trutinam  revoco,  quem  meum  animi  teno- 
rem aequos,  ni  fallor,  judices  jam  diu  cognovisse  crediderim.  Errare  me  vel  sic 
potuisse  lubens  dederim. 

Quae  de  reliquis  cordis  vitiis  addit,  contra  explicationem  ipsius  ex  imminuta 
vis  formatricis  energia  secundum  ipsum  pugnantia,  me  saltem  haud  persuadent,  nam 
organon  primo  hanc  ob  causam  pati  potuit,  dein,  seriore  periodo  nisus  oriri  pro- 
ducendi formam  altiorem  normalem,  neque  ipse  vel  jam  ob  situni  perversum  omnino 
faustus. 

Certo  leves  hae  aberrationes  nihil  contra  sententiam  probant,  graviora  cordis 
vitia  pro  retardatione  in  gradu  inferiore,  primo  normali  esse  habenda,  cum  accurata 
disquisitione  cordis  primaevi  habitus  optime  confirmetur. 

Quae  cl.  vir  in  eodem  opere,  monstrum  ab  impedita  evolutione  productum  con- 
tra eos  monet,  qui,  quamvis  monstrositatum  humanorum  similitudinem  cum  animali 
fabrica  alentem  ex  hac  causa  deducendam  autumant  *),  minime  contra  me  dici  pos- 


1)  P.  136. 

se,  vel  ex  eo  abunde  patet,  quod  ipse  haud  uno  loco,  de  monstrositatibus  qua- 
litativis agens,  in  similitudinem  eorum  cum  formis  aliorum  animalium  animad- 
verti *). 

§.  £0. 

Cum  cl.  JRosenthalius  recte  quidem,  sed,  ni  fallor,  minore,  quam  par  est,  justi- 
tia in  theoriam  de  impedita  evolutione  in  universum  disquisitiones  causarum  remo- 
tarum protexerit,  cl.  Geojfroyus , summus  hujus  theoriae,  et,  quod  maximo  gaudio 
et  gratissimo  animo  video,  meorum  quoque  laborum  fautor,  omnium  monstrosita- 
tum , ut  ipse  dicit,  sed,  omnium  tantum  ad  hanc  classem  pertinentium  ut  dicere 
voluisse  videtur,  causam  quandam  remotam  communem  in  adhaesionibus  praeter - 
normalibus  inter  foetum  atque  amnion  oriundis  sese  invenisse  contendit 1  2). 

Inductus  fuit  in  hanc  sententiam  primo,  ut  videtur,  casu  foetus  hemicephalia 
variisque  aliis  vitiis  praecipue  fissione  corporis  secundum  longitudinem  deturpati, 
cujus  cerebrum  nonnisi  meningibus  tectum,  cor,  viscera  abdominalia  et  funis  umbi- 
licalis variis  frenis  densissimis  ex  parte  disruptis , ita  cum  secundinis  uniebantur , ut 
hae  una  cum  foetu  exierint  3). 

Praeterea  casum  allegat,  a cl.  Nicato  observatum,  ubi  in  foetu,  labio  leporino 
dextri  lateris,  imo  fissura  ad  oculum  usque  penetrante  deturpato  corda  a latere  cra- 
nii dextro  ad  funiculum  umbilicalem  extendebatur  4). 

Casubus  his  alium  adjicit,  ubi  foetus  microcephalus  una  cum  placenta  exiit, 


1)  V.  g.  Anat.  pathol.  Vol.  II.  Pars  I.  de  Vasis  93,  94,  95,  96,  103,  119,  122,  126,  127,  129— 
136,  139,  140.  De  pulmonibus.  141.  De  organis  digestionis.  143,  148,  149,  152,  153.  De  systemate 
nervorum.  156.  De  systemate  musculorum.  159.  De  inversione,  p.  188.  De  hermaphroditismo,  ibid.  p. 
196.  variis  locis,  nec  non  in  Reilii  diariis  physiologicis  XI. 

2)  Philosophie  anatomique.  T.  II.  Resume  et  conclusion  de  1’ouvrage  ou  sur  une  cause  unique  ex- 
terieure  et  generale  des  Monstruosites.  p.  473.  §.  III.  Des  adherences  du  foetus  avec  ses  enveloppes, 
considerees  comme  Pordonnee  et  Punique  cause  de  la  monstruosite.  507  seqq.  Memoires  du  Museum.  Vol.  XII. 
Sur  de  nouveaux  Anencephales  humains,  confirmant  par  leurs  faits  d’organisation  la  derniere  theorie  sur 
les  monstres  et  fournissant  quelques  clemens  caracteristiques  de  plus  et  de  nouvelles  especes  au  genre 
Anencephale.  p.  233-292. 

3)  Philos.  anat.  II.  p.  208  seqq. 

4)  Ibid.  p.  488. 

quod  nonnisi  propter  similem  unionem  cum  placenta  fieri  potuisse  contendit,  addi- 
tis nullis  argumentis  a partium  statu  desumptis  1). 

Monstrositates  secundum  cl.  virum  talibus  adhaesionibus  fiunt  deflexis  vasis  san- 
guiferis  a recto  tramite  ad  placentam,  sic  impedita  organorum,  quibus  destinata  fuissent, 
formatione  2).  Cum  omnia  organa  primo  nuda  jaceant,  omnium  quoque  vitia  simili 
modo  oriri  possunt  3).  Quamvis  pseudomembranae  postea  interdum  disrumpantur, 
et  sic  organa  cava  normali  modo  intrent,  tamen  vitia  jam  antea  acquisita  per- 
sistunt 4 5 *). 

Cum  interdum  ne  vestigia  quidem  talium  adhaesionum  in  placenta  invenerit,  eo 
progressus  est,  ut  saccum  hydropicum,  quem  in  quavis  microcephalia  adesse  perhibet, 
ex  contactu  cum  allantoide,  cui  foetus  dorsum  obvertitur,  deducat3),  imo,  foetus 
hosce  omnes  semper  inter  amnion  et  allantoidem  jacere  perhibeat  °),  praecipue  aqua- 
rum spuriorum  in  partu  effluxu  argumento  usus  7),  simul  allantoidem  humorem  cor- 
ruptum continentem  necessario  evolutionem  partis,  quam  tangit,  impedire  conten- 
dens 8 9 10). 

Ilaec  omnia  tanquam  simplicissima  et  luce  meridiana  clariora  iterum  iterumque 
proponit,  nonnisi  hanc  causam  mechanicam  praeterea  nullam  aliam  quamcunque 
nisum  formativum  ad  producenda  monstra  turbare  posse  docens  °),  cum  germina  nun- 
quam dentur  vitiosa  1 °). 

§•  21. 

Vereor  autem,  ne  liic  quoque  cl.  vir  imaginationis  viribus  nimis  excitatis  abrep- 
tus fuerit. 


1)  Meni,  dii  Mus.  Vol.  cit.  p.  236  seqq. 

2)  Philos.  anat.  II.  p.  528,  529. 

3)  P.  531. 

4)  P.  532. 

5)  Mem.  p.  247. 

C)  Ibid.  p.  250. 

7)  P.  251. 

8)  P.  251. 

9)  Philos.  p.  208,  487,  488,  494,  503,  509,  513,  529,  531. 

10)  P.  4S9,  493. 

Ex  factis,  quae  pro  sententia  sua  allegat,  equidem  casus  duos  anatomicos  eo  mi- 
nus in  dubium  vocaverim,  cum,  quae  ipsis  adjiciam  et  ego  possideam.  Sic  jam  dudiun  ca- 
sus duos,  quos  in  collectione  mea  etiamnum  servo,  huc  facientes,  descripsi  *),  al- 
terum ubi  in  foetu  semestri  ex  parte  cerebri  posteriore,  per  foramen  occipitale  valde 
dilatatum  prorupto  filum  forte,  durae  meningis  processus,  ad  funem  umbilicalem  et 
cum  eo  ad  placentam  protenditur,  alterum  ubi  simili  modo  funis  umbilicalis 
longe  latus  corporis  dextrum , dein  extremitates  inferiores  ex  parte  concretas,  con- 
tortos, et  sicut  manus , digitis  carentes,  cute  arcte  tectus  ad  umbilicum  migrat,  et 
disertis  verbis  monui,  „ forsan  abnormitates,  in  utroque  foetu  observandas,  ab  hac 
insolita  fabrica  et  adhaesione  esse  deducendas.  “ 

Postea  casum , primo  et  altero  Geoffroyano  simillimum  inveni , a Polio  descrip- 
tum et  depictum1 2),  ubi  tota  placenta  cum  hemicephali  capitis  facie  superiore  arcte 
uniebatur,  nec  non  funiculus  umbilicalis,  primo  nonnihil  circumvolutus,  ex  eadem  ad 
suetum  insertionis  locum  progrediebatur. 

Nuper  et  ego  foetum  accepi  femininum  quadrimestrem,  praeter  hydrocephaliam 
oculorum  nasique  defectum  fere  totalem,  nec  non  palati  fissuram  in  extremitatibus 
modo  simili  deturpatum.  Superiores,  praecipue  dextra,  solito  longe  minores  sunt 
et  nonnisi  duobus  digitis  instructae.  Praeterea  in  dextra  e regione  cubiti  et  carpi 
excrescentiae  filamentosae  prodeunt,  satis  longae,  nec  non  in  sinistra  inter  digitum 
utrumque  similis  prominet. 

In  sinistra  inferiore  digitorum  quatuor  externorum  apices  concrevere  ope  ex- 
crescentiae latae,  crassae,  in  fine  libero  nonnihil  fissae. 

Ex  funiculo  umbilicali  pollicis  circiter  a placenta  distantia  fasciculus  filorum  fir- 
morum, hinc  inde  in  globulos  intumentium  prodit,  forsan  antea  cum  filis  e foetus 
corpore  pendentibus  unitorum. 

In  alio  foetu  paullo  minore  manus,  solito  nonnihil  breviores  filis  tenuibus,  sed 
firmis  unitas  vidi. 

Quamvis  autem  lubentissime  dederim,  in  hisce  casubus  aliisque  similibus  vitia 
mechanice  ab  adhaesione  illa  et  tractione  oriri  posse , minime  tamen  inde  sequitur, 


1)  Handb.  d.  pathol.  Anat.  II.  1.  p.  137,  138. 

2)  London  med.  and  phys.  Journal.  III.  1800.  p.  397,  497. 

eadem  nunquam  aliam  causam  agnoscere.  Hoc  optime  ex  defectu  totali  vestigii  talis 
adhaesionis  vel  minimae,  fere  semper  observando,  patet.  Neque  Geoffroi/i  subterfu- 
gium  ad  allantoidem  placet,  cum  nemini  talis  casus  unquam  fuerit  probatus  et  argu- 
menta, pro  eodem  allato,  omnino  alio  modo  facillime  explicentur.  Neque  ullo  fir- 
mantur argumento  sententiae  cl.  viri  ultimo  loco  allatae  cum  contra  eas,  praeter  jam 
dicta  et  haereditariae  monstrositates,  et  similitudo  inter  deviationem  ejusdem  organi, 
et  natura  ipsa  deviationum  complurium,  omniaque  illa  argumenta  pugnent,  quae  con- 
tra mechanicam  monstrorum  originem  recte  adducuntur.  Ceterum  in  casubus  addu- 
ctis nexum  hunc  causalem  adesse  posse  dixi,  non  debere , nam,  ni  graviter  fallor, 
adhaesiones  hae  facillime  aut  statum  primarium  abnormem  nonnisi  sequi  et  ab  eodem 
produci  potuere  aut  adesse,  sine  ullo  cum  eodem  nexu.  Primum  omnino  in  hydro- 
cephalo  locum  habere  potest,  capite,  mole  saepe  maximopere  aucto,  ovi  membranis 
admoto  easdemque  premente  atque  sic  inflammationem  adhaesivam  ciente,  mirum 
igitur  non  est  cum  acephalia  spuria  interdum  talia  vitia  occurrere.  Nec  non  pars 
disrupta  et  saucia  cum  ovi  membranis  facile  concrescere  potest.  Excrescentias  cuta- 
neas in  hac  vel  illa  corporis  parte  et  milii  et  aliis  anatomicis  visas  interdum  ad 
secundam  classem  pertinere  putaverim. 

Accedit,  quod,  etsi  dederim  interdum  adhaesionibus  talibus  monstrositates  cieri, 
tamen  id  non  semper  et  necessario  fieri  casus  Regisianus  probare  videatur , in  quo  li- 
gamentum, fune  praeterea  cum  corpore  foetus  concreto,  dorso  foetus  infigebatur,  nulla 
praesente  foetus  abnormitate  1). 

Idem  et  duae  cl.  Otlonis  probare  videntur  observationes  de  foetubus  membranis 
praeter  naturam  involutis.  In  prima  2)  foetus , cujus  truncus  et  artus  maxime  incur- 
vabantur, discissa  membrana  hi,  omnino  secundum  normam  fabricati,  facillime  evol- 
vebantur, in  secimda  3)  gemelli  tunica  simili  exactissime  circumdabantur,  simul  et  fu- 
niculi umbilicales,  arcte  connexi,  circa  partes  nonnullas  utriusque  foetus  flecte- 
bantur. Refert  quidem  cl.  Otto , hic  adfuisse  atresiam  universalem,  nec  genitalia  ex- 
terna in  conspectum  venisse,  sed  casus  a Schmidtmullero  narratus,  ut  videtur,  huic 
*»!  •»«  ' ysn.'i- ;;;  : r.  .■  >.’  -*  1 ■ ■ ' 


1)  Pathol.  Anat.  II.  1.  136,  137. 

2)  Scltne  Beobacht.  XVI.  55. 

3)  Neue  seltne  Beobacht.  LXXVIII.  149. 

satis  similis  ‘),  partes  deficere  visae  hic  infra  hanc  membranam  latuisse,  verosimile 
reddit. 

Ceterum , uti  jam  monui , minime  negaverim  talibus  membranis , vel  corpus  foe- 
tus tantum  tegentibus,  vel  ad  ovum  usque  protensis,  deviationes  a fabrica  normali 
produci  posse  et  interdum  produci,  id  tantum  volo,  male  a cl.  viro  contendi,  omnes 
monstrositates  nonnisi  hoc  modo  nasci. 

Contra  hanc  sententiam  defectus  totalis  vel  minimi  vestigii  talis  fabricae  in  omni- 
bus, quos  equidem  dissecui  monstris,  fortissime  pugnat. 

Neque  felicius  cl.  virum  renis  sinistri  in  pelvi  situm  et  ortum  arteriae  renalis  ex 
aortae  bifurcationem  ex  tali  adhaesione  primis  embryonis  initiis  praesente,  dein  de- 
structa et  lege  Serriana,  secundum  quam  partes  embryonis  a circumferentia  versus 
centrum  producuntur,  explicare  conatur 1  2). 

Nam  primo  probanda  fuisset  talis  adhaesio,  ejusque  necessitas  ad  producendum 
hoc  vitium,  dein  lex  ipsa  Serriana  minus  a veritate  abhorrere  deberet.  Quamvis  enim, 
ut  et  praeclarus  noster  C.  F.Wolffms  et  alii,  inter  quos  et  ego,  monuere,  magna  par- 
tium corporis  vis  e duobus  dimidiis  lateralibus  revera  oriantur,  minime  tamen  par- 
tes a peripheria  ad  centrum  evolvuntur,  quod  optime  ex  prioritate  trunci  capitisque 
ante  artus,  harum  partium  internarum  ante  externas  rei.  probatur. 

Quamvis  et  ego  jam  dudum  monuerim,  potius  in  organis,  quam  in  vasis  ratio- 
nem formas  et  normalis  et  abnormis  esse  quaerendam , vasa  tamen  et  per  se  a recto  tra- 
mite deflectere  posse  frequentia  variarum  aberrationem  vasorum  sine  ulla  reliqua- 
rum partium  labe  optime  ob  oculos  ponit. 

Et  situs  renis  et  arteriae  ortus  solito  inferior  rectius  et  facilius  primo  ex  arctis- 
simo nexu,  primis  vitae  embryonicae  periodis  renes  et  genitalia  ita  intercedente,  ut 
forsan  unum  idemque  sistant  corpus,  nonnisi  postea  discernendum,  dein  ex  lege  no- 
tissima, secundum  quam  partium  vasa  quam  proxime  fieri  potest,  ex  trunco  exeunt 
eundemque  intrant,  explicatur. 


1)  Beschreib.  u;-  AbbiM.  missgebild.  Zwillinge  u.  ihrer  Placenta.  Lucina.  IV.  252  fg. 

2)  Martin  note  sur  le  deplacement  d’un  rein  dans  un  enfant  ne  avant  tenue  etc.  par  M.  Martin. 
Remarque  sur  la  note  precedente  par  M.  Gcoffroy  St.  Hilaire.  Annales  des  sc.  naturelles.  T.  VII.  1825. 
p.  82,  87. 

Si  ad  haec  et  ad  notissimam  vasorum  renalium  varietatum  frequentiam  men- 
tem vir  cl.  attendisset,  experimentis  ingeniosis,  quibus  enucleare  studuit,  num  arte- 
ria renalis  revera  ex  aortae  bifurcatione,  an  ex  loco  normali  oriretur,  et  inter  mem- 
branas aortae  delitescens,  in  loco  abnormi  nonnisi  eam  relinqueret,  pepercisset. 

Minus  bene  vir  clarissimus  sententiam  meam  de  evolutione  impedita  intellexisse 
videtur,  cum  eam  fieri  nonnisi  ex  causa  quadam  subito  agente  dicat 1);  nam  nemi- 
nem fugit,  vel  germinibus  a parentibus  minus  ad  generationem  idoneis  dispositionem 
inesse  posse  non  tantum,  sed  revera  inesse  percurrendi  haud  omnino  secundum 
normam  omnia  evolutionis  stadia,  vel,  quod  idem  est,  ad  monstrositates , ex  impedita 
evolutione  provenientes  eodemque  modo  momenta  omnia,  processum  formationis  tur- 
bantia, in  foetum  initio  normalem  agere  non  posse  tantum,  sed  necessario  debere. 

His  ideo  tantiun  immoratus  sum,  quia  saepissime  cum  dolore  observavi,  vel  op- 
tima ingenia,  quibus  sine  dubio  cl.  Geoffroyus  adnumerandus  est,  specie  quadam 
simplicitatis  in  scientiae  damnum  falli,  et  ex  uno  tantum  principio  omnia  deducendo, 
veros  naturae,  non  pauperis  sed  ditissimae,  tramites  minus  attingere. 


1)  Memoir.  du  Mus.  XII.  p.  243. 


FIGURARUM  EXPLICATIO. 


Tab.  I. 

Pertinet  haec  tabula  atl  ossium  hemicephaloruin 
compagem.  Fig.  1 — 4.  caput  foetus  primi  (§.  3.), 
Fig.  5—8.  idem  ex  foetu  secundo  (§.  4.)  sistunt. 

Fig.  1 et  5.  Basis  capitis  a facie  superiore,  in- 
terna. 

Fig.  2 et.  6.  Facies  capitis  posterior. 

Fig.  3 et  7.  Basis  a facie  inferiore. 

Fig.  4 et  8.  Caput  a latere  visum. 

Eaedem  literae  eadem  ossa  in  omnibus  figuris 
indicant. 

a.  Corpus  s.  pars  basilaris  ossis  occipitis. 

b.  b.  Partes  condyloideae. 

c.  c.  Squama  occipitalis. 

d.  Corpus  ossis  sphenoidei. 

e.  Alae  minores. 

f.  Alae  majores. 

g.  Processus  pterygoideus. 

h.  Pars  ossis  temporum  petrosa  cum  annulo. 

i.  Squama  temporalis. 

lc.  k.  Rudimenta  ossium  parietalium. 

l.  1.  Ossa  frontalia. 

m.  Os  ethmoideum. 

n.  Os  nasale. 

o.  Os  lacrymale. 

p.  Maxilla  superior. 

q.  Os  jugale. 

r.  Vomer. 

s.  Os  palati. 

t.  Maxilla  inferior. 

Tab.  II.  (ad  foetum  II.  §.  4.) 

Fig.  1.  Foetus,  aperto  thorace  et  abdomine, 
ablato  corde  ut  capitis  habitus,  thoracis  parvitas, 
vitia  viscerum  uropoeticorum  et  genitalium  pateant. 
Signis  haud  indagat  figura,  cum  defectus  renis  at- 


que renis  succenturiati  sinistri,  parvitas  renis  suc- 
centuriati dextri , situs  testiculi  sinistri  in  abdomine 
defectus  arteriae  umbilicalis  dextrae,  cujusvis  ocu- 
los feriant. 

Fig.  2.  Viscera  thoracis  cxemta. 

a.  Ventriculus  cordis  dexter. 

b.  Idem  sinister. 

c.  d.  Atrium  dextrum  et  sinistrum. 

e.  Arteria  pulmonalis. 

f.  f.  Ramus  ejus  dexter. 

g.  g.  Ramus  sinister. 

h.  h.  h.  Pulmones  cum  arteria  aspera. 

i.  Foramen  in  pericardio  pro  pulmone  sinistro. 

Fig.  3.  Ventriculus  strictura  haud  sueto  loco 

posita  insignitus  cum  liene  multimodo  fisso. 

Fig.  4.  Finis  ilei  diverticulo  praediti,  et  ini- 
tium coli. 

Tab.  III.  (ad  foetum  IV.  §.  6.) 

Fig.  1.  Truncus  apertus,  ut  thoracis  abdominis- 
que fabrica  abnormis  pateat.  Simul  in  capite  cerebri 
rudimentum  adest.  * 

a.  Rudimentum  cerebri. 

b.  Cor  in  aperto  pericardio  positum. 

c.  Pulmo  dexter. 

d.  Pulmo  sinister. 

e.  Thymus. 

f.  Hepatis  lobus  sinister  cum  ventriculo  et  liene 
thoracem  sinistrum  implens. 

g.  Hepatis  lobus  dexter  in  abdomine  oblique  positus. 

h.  Ren  dexter. 

i.  Diverticulum  ilei. 

k.  Appendix  vermiformis. 

Fig.  2.  Capitis  facies  posterior , ut  forma  ex- 
terna rudimenti  cerebri  pateat. 


Fig.  3.  Rudimentum  cerebri  apertum. 

a.  Membrana  cingens. 

b.  Parietes. 

c.  Eminentiae  in  cavo  cerebri  contentae. 

d.  d.  Septum. 

T a b.  IV. 

Fig.  1 — 3.  Foetum  sistunt  quintum,  §.  7.  de- 

scriptum, quadrimestrem,  hemicephalia , spinae  fis- 
sura totali,  hernia  umbilicali,  diverticulo,  artuum 
evolutione  impedita  notatum. 

Fig.  3.  Herniae  umbilicalis  apertae  contenta,  sc. 
hepar,  maxima  canalis  intestinalis  pars,  diverticu- 
lum, statim  infra  hepar,  simul  coccum  et  appen- 
dix vermiformis  in  extremo  sinistro  inferiore  exhi- 
bentur. 

Fig.  4.  Foetus  femininus  semestris,  §.  3.  p.  40. 
descriptus,  tumorem,  natibus  adhaerentem,  aper- 
tum exhibens. 

Tab.  V. 

Fig.  1.  Foetus  §.  2.  p.  38.  descriptus,  tumo- 
res ad  nucham  positos  duos  gerens,  quorum  sini- 
strum aperui. 

Fig.  2.  Ovum  cum  foetu  cyclope  §.  18.  p.  83 
descriptum. 


Fig.  3.  Ovum  cum  foetu  monopode  §.  p.  84 
descriptum. 

Tab.  VI. 

Foetus  p.  42  seqq.  descriptus , maximo  vitiorum 
numero  affectus. 

Fig.  1.  Foetus  integer. 

a.  Membranae  ovi  a facie  interna,  foetui  ob- 
versae, in  quas,  deficiente  funiculo  umbilicali,  ven- 
tri insidentes  statim  vena  umbilicalis  b.  et  arteria 
ejusdem  nominis  sinistra  c.  abeunt. 

d.  Margo  placentae. 

e.  Plaga  rubicunda , mollis , vesica  inversa. 

f.  Orificium  intestini. 

g.  g.  Orificia  vaginarum. 

h.  Clitoris. 

i.  Spina  bifida  lumbalis. 

Fig.  2.  Partes,  cum  plaga,  vesicam  inversam 
sistente  connexae. 

a.  a.  Vesica  inversa. 

b.  Intestinum  tenue,  orificio  c.  hians. 

d.  d.  d.  Saccus  coecus,  coli  rudimentum,  apertus. 

c.  Appendix  vermiformis. 

f.  Uteri  cornu  dextrum  cum  vagina  apertum. 

g.  Uteri  cornu  sinistrum  cum  vagina  clausum. 

h.  h.  Vaginarum  orificia. 

i.  i.  Renes. 

k.  k.  Eorum  orificia  in  vesicam  aperta. 

